
Mulţumiri 


Atât de multi oameni au contribuit profund de-a lungul multor ani la dezvoltarea noastră 
personală Și profesională, Și într-adevăr continuă să o facă. Multumirile noastre speciale 
se duc către familiile noastre, prieteni apropiați Și colegi, studenți $i supervizati, Și, mai 
presus de toți, către clienţii noștri, care s-au angajat alături de noi în explorarea unei căi 
mai bune de a exista în lume. 


Partea 1 
CAZUL UNEI ABORDĂRI INTEGRATIVE A PSIHOTERAPIEI 


1 Contextul profesional prezent 


Scriem această carte în vremuri interesante în contextul profesiilor terapeutice ca întreg. Reglarea statutară este în 
prezent în elaborare, începând în 2009 pentru psihologi Și cu reglari în pronunțare pentru psihoterapeuti, în prezent 
acestea aflându-se în mijlocul unei dezbateri încinse. Departamentul Sănătății din Marea Britanie a favorizat ca 
extensia Consiliului său pentru Profesiunile din Sănătate (HPC) să fie corpul statutar pentru reglarea profesiunilor 
de asistență $i, de asemenea, sprijină dezvoltarea Standardelor Profesionale Nationale (NOS) și identificarea 
competenţelor pentru diferitele modalităţi terapeutice. În prezent aceste modalităţi includ terapia cognitiv 
comportamentală (CBT), terapia sistemică $i de familie, terapia psihodinamică Și psihanalitică Și terapia umanistă. 
Standardele Profesionale Naţionale identificate pentru fiecare dintre aceste modalităţi au fost până acum testate pe 
teren, pentru a [i se stabili aplicabilitatea. 


O altă categorie, numită "modalitate transversală NOS (Standarde Profesionale Naţionale)” a fost propusă pentru a 
aduce laolaltă unele dintre competențele cheie, așa cum au fost evidențiate în contextul cercetării asupra 
modalitatilor specifice (Competenţe pentru Sănătate, 2008). In timp ce valorizăm idea de transparenţă Și precizie 
în munca noastră, opinia noastră este că a face o psihoterapie de succes merge dincolo de orice simplă folosire a 
unui set de competenţe. În această carte, interesul nostru constă în articularea unui focus asupra ”modalitatăţii 
transversale” bazat pe o abordare reflexivă a muncii terapeutice, Și în promovarea unei forme de psihoterapie care 

va fi întotdeauna influenţată contextual de către persoana terapeutului, de persoana clientului, Și de cadrul social 
mai larg în care sunt prezentate problemele. De asemenea, evidentiem natura bazată pe proces a acestei activităţi Și 
tindem să articulăm felul în care de desfășoară în practică. 


Dezvoltari recente pe frontul politic includ Și publicarea Raportului despre Depresie (Layard et al., 2007), 
care evidenţiază implicaţiile economice ale depresiei Și susține că situația poate fi ameliorată prin implementarea 
de intervenţii terapeutice scurte, cognitiv-comportamentale, favorizând în acest fel o modalitate particulară în 
defavoarea celorlaltora. În timp ce acţiunile terapeutice scurte de acest fel formează o parte a cadrului nostru de 
referinţă, noi nu sprijinim poziţia mai degrabă reductionista de a promova doar o formă de acțiune terapeutică 
pentru orice problemă care este prezentată, Și nu suntem singure în susţinerea acestei opinii. Darien Leader, de 
exemplu, prezintă o analiză argumentată convingător a acestor dezvoltări, ca fiind reprezentative pentru căutarea 
unui "leac rapid pentru suflet”, incluzând o accentuare a opiniei asupra psihicului uman care este motivată de piaţă 
(Leader, 2008). Craig Newnes este de asemenea sceptic asupra declarațiilor din acest raport, cu focusul său pe a-i 
trimite pe oameni înapoi la muncă. El declară: 


În Raportul despre Depresie nu este vorba ca oamenii să se simtă mai bine, să meargă mai departe, 
să se auto-actualizeze, $i asa mai departe. Este vorba despre declaraţia că oamenii trebuie trimişi 
înapoi la muncă, oprindu-li-se beneficiile de sănătate. Cineva care are crize de nebunie care au 
potenţialul de a-i schimba viata sau cu un simţ infricosator de anomie, va fi împins într-o slujbă 
cu condiţii de salarizare şi de muncă pe care terapeutul le-a lăsat în urmă de mult. Terapeutii, în 
noua lume curajoasă a lui Layard, devin braţul burgheziei care deservește statul, într-o manieră 
mult mai explicită decât înainte. De fapt, ei sunt plătiţi de către Stat să se asigure că oamenii 
rămân doar nişte rotite în mașinărie, decât să le ofere o voce colectivă în cadrul stării extreme a 
societății moderne. 

(Newnes, 2007:227) 


Putem întrezări în aceste dezbateri problemele existenţiale grave întipărite în societatea noastră Și care sunt 
exprimate prin mecanismele economice Și legislative. Suntem de asemenea conștiente de efectele provocărilor 
economice Și de mediu care sunt confruntate la scară globală. 


În aceste vremuri de schimbare politică și socială există în multe aspecte o tendință de întoarcere către 
*disciplina” Și de îndepărtare de proiectul integrativ, cel putin așa cum este exprimată prin dezvoltarea curentă a 
competențelor de modalitate specifică și identificarea standardelor profesionale naţionale. În același timp 
observăm în cadrul diferitelor literaturi, cât Și în practică, o mișcare către o poziție mai integrată în diferitele 
”Scoli” de psihoterapie. Acest lucru este menționat de Colin Feltham, care se referă la practicieni "care raportează 
practica în manieră integrativă bazată pe experiența profesională, pe înţelepciunea clinică Și răspunsuri la nevoile 
clienților, în cadre de practică diverse Și aglomerate” (Feltham, 2007:17). 


Se pare că există o recunoaștere tot mai mare a faptului că ființele umane sunt complexe, cu aspecte pe multe 
nivele ale experienței lor Și ale interacțiunilor sociale. Există de asemenea o recunoaștere a nevoilor relationale ale 
individului Și a limitărilor pe care psihologia în care este tratată o singură persoană le are în ajungerea la o 
înţelegere a dificultăților psihologice, cât $i o recunoaștere a varietatii modurilor in care putem gândi despre Și 
face fata necazurilor care se ivesc (de ex. Greenberg Și Mitchell, 1983; Yelland $i Midence, 2007; Willock, 2007). 
Figuri cheie, precum Martin Seligman, au lansat un critică bine cântărită asupra reductionismului, argumentând în 
favoarea unei abordări a psihoterapiei mai largă Și mai bazată pe fenomenologie (Seligman, 1995). 


Dacă aruncăm o privire în urmă, de-a lungul istoriei psihoterapiei, putem vedea că, de o bună bucată de 
vreme, datând din perioada lui Freud si a contemporanilor sai, a existat un interes viu pentru integrare. De exemplu 
Ferenczi, într-o lucrare scrisă în 1933, atrage atenţia asupra limitării scolasticii într-o trecere în revistă a abordărilor 
clinice în psihanaliză ale traumei relationale timpurii. El subliniază nevoia de revizuire a tehnicii si de a lăsa 


pacientul să conducă. El se referă la "pacienți care m-au învăţat că suntem mai dispuși să aderăm cu rigiditate la 
anumite constructe teoretice si să lăsăm deoparte, neobservate, realități care ne-ar putea răni vanitatea şi 

autoritatea” (Ferenczi, 1994:160). Astfel de reflecții indică mai degrabă natura politică a construcției separate a 
modalitatilor, decât consideraţie pentru ceea ce ar putea fi mai bine pentru pacient. Atunci când aruncăm o privire 
asupra diferitelor tradiții reflectate în istoria psihoterapiei, putem observa că există multă împletire între ele; de 
exemplu, atât Albert Ellis cât si Aaron Beck, care au fost fondatorii originali ai mișcării terapeutice cognitiv 
comportamentale, au avut o pregătire în psihanaliză, asa cum a avut si Fritz Perls, care a dezvoltat psihoterapia 
gestalt în cadrul tradiției umaniste (Orlans and Van Scoyoc, 2009). 


2 Filosofia, valorile si etica, care sprijină un cadru integrativ pentru practică 


Psihoterapia integrativă isi are rădăcinile într-o sumă de tradiții diferite care s-au adunat laolaltă în secolele 
nouăsprezece si douăzeci, dar care au la temelie idei filosofice mult mai timpurii. In această mișcare putem vedea 
originile provocării umaniste la adresa psihologiei pozitiviste, provocare ce a fost sprijinită de evoluţiile filosofice 
care au avut loc prin intermediul lui Kant, Hegel şi a scriitorilor din secolul nouăsprezece, în cadrul tradițiilor 
fenomenologică si existentialista. Kant (1724 — 1804), în particular, a atras atenţia asupra relației dintre percepția 
unui obiect şi obiectul în sine, susținând că însuși obiectul nu poate fi cunoscut şi că, așadar, cunoașterea rezidă 
doar în obiect așa cum ni s-a prezentat nouă, fenomenul. Aceste idei plasează un focus aparte asupra naturii 
realității percepute $i, important pentru psihoterapie, asupra naturii si rolului celui care percepe. De la un asemenea 
punct de plecare, devine imposibilă declararea drept adevăr ”potenţial” a oricărei perspective teoretice în cadrul 
terapiilor psihologice. Aceste idei umaniste timpurii au pavat drumul mai departe pentru o gândire care a avut o 
relevanţă directă pentru practica psihoterapiei şi care este subliniată prin evoluțiile din tradiția fenomenologica. O 
importanță deosebită pentru practica şi gândirea de mai târziu în câmpul psihoterapiei a avut-o noțiunea de co- 
creare între observator si observat, idee care stă la baza poziției fenomenologice si care formează baza poziției 
noastre integrative asupra co-creării tuturor relațiilor, şi a naturii inseparabile a figurii şi fundalului. 


Psihoterapia integrativă, ca o cale de formare a specialiştilor în cadrul tradiției umaniste, îşi asumă ca punct 
de plecare fundamental poziția filosofică conform căreia nu poate fi doar un singur adevăr. Luarea în serios a 
acestui punct de plecare necesită dezvoltarea unei capacităţi de a lucra la un meta-nivel, de a susține un interes în 
continerea ambiguitatilor şi a unor puncte de plecare diferite, de a avea dispoziția și abilitatea de a articula punctele 
de plecare fundamentale filosofice ale diferitelor conceptualizări terapeutice, şi de a avea dedicarea de a găsi o cale 
transparentă prin toate acestea și care crează în sine o formă coerentă. În acest demers noi nu sprijinim ecclectismul 
inconştient si tehnica fragmentată asociată. Nu favorizăm ”opinia” în detrimentul strategiilor fundamentate pe 
cercetare. Ceea ce noi accentuăm este nevoia continuă de discernământ clinic şi de interacţiunea terapeut / client 
pentru înţelegerea si managementul problemelor prezentate — terapeutul are nevoie să lucreze dintr-o poziție 
filosofică reflexivă şi teoretică coerent organizată într-un cadru de lucru relational, influențat de o abordare 

de tratament şi acordul asupra rezultatelor, precum si o analiză riguroasă a propriei poziţii a terapeutului, conștientă 
și inconștientă. O asemenea perspectivă asupra demersului terapeutic necesită o analiză critică constantă, 
compararea atentă a ideilor şi teoriilor emergente, şi traducerea acestui proces într-un set coerent de abilități clinice 
şi procese asociate. Angajamentul fata de o asemenea meta-perspectivă este pretentios în egală măsură pentru 
formatori şi pentru studenţi, cât şi pentru practicienii maturi. Oricum, o astfel de meta-perspectivă asigură evaluarea 
constantă a teoriilor si practicilor emergente, un angajament efectiv la integritate” în cadrul profesional in 
dezvoltare, cât şi o evaluare critică continuă a descoperirilor cercetării, care stă ca mărturie pentru potenţialele 
oportunități si pentru excelența serviciului furnizat. 


3 Critici ale integrării 


In timp ce scopul nostru este să sprijinim dezvoltarea unui cadru de lucru integrativ pentru practică, suntem de 
asemenea preocupate să considerăm diferitele critici care tintesc abordarea integrativă a psihoterapiei. Mai jos sunt 
unele dintre temele cheie emergente: 


1 Integrarea poate fi privită ca fiind superficială si ca lucrând doar la suprafață, fără să ajungă la nici o 
profunzime a conceptualizării sau o profunzime a tratamentului, ca rezultat al superficialității sale. 


2 Integrarea încearcă să fie "totul pentru toți oamenii” si nu este cu adevărat eficientă cu nimeni, din pricina 
capacităţii sale de diagnostic căruia îi lipseşte profunzimea. 


3 Integrarea manifesta grandiozitate în declaraţiile sale că poate ajuta pe oricine în orice problemă; cu alte 
cuvinte, că ar avea o întindere care îi permite să ajungă la oricine care are probleme. 


4  Psihoterapeuţilor integrativi le lipseşte cunoașterea în profunzime a procesului psihoterapeutic, care vine in 
urma adâncirii într-o abordare de "formă pură”, ei riscă să se piardă în prea multe opțiuni și le lipsește 
claritatea care vine dintr-un singur focus. 


Credem că există un sâmbure de adevăr în toate aceste critici şi care se poate aplica în anumite cazuri, cu 
anumiţi clinicieni, $i în formări, unde poate exista o împământenire insuficientă în principiile psihoterapeutice de 
bază. Este important ca o formare să fie riguroasă şi să acopere conceptele în profunzime, cât si să ofere o insusire 
fermă a aplicării tehnicilor si spaţiu pentru considerarea tensiunilor şi conflictelor între diferitele abordări. Mai 
presus de orice, este vital ca toți terapeutii, în egală măsură si terapeutii integrativi, să-şi cunoască limitele propriei 
competenţe la fiecare stadiu de dezvoltare si să nu facă declaraţii care sunt ne-realiste si grandioase. Stim că într-o 
formare în cadrul căreia este predată de la bun început integrarea, studenții trebuie să se confrunte cu provocarea că 
nu există răspunsuri "adevărate” sau ”fixe” la întrebări sau la modalităţile de intervenție cu clienți. Ei sunt 
provocati să conceptualizeze la un meta-nivel încă de la început si să evalueze diferitele opţiuni de intervenție, de 
vreme ce nu există o "modalitate dată” pentru a interveni şi nici manual la care să te întorci să te documentezi. 
Acesta este un proces provocator si necesită dezvoltarea unei funcții reflective sofisticate. 

Există două domenii de provocare descrise în literatura despre integrare, pe care vrem să le sprijinim (Eubanks 
— Carter et al., 2005). Credem că este nevoie de o mai mare atenţie la factorii comuni si la principiile procesului de 
schimbare în practică, teorie şi cercetare. Vedem de asemenea că este o nevoie de a face o punte între practică si 
cercetare, pentru a face cercetarea mai folositoare pentru clinicienii practicieni, prin adresarea întrebărilor care au 
relevanţă pentru practica clinică. Oricum, vrem de asemenea să subliniem dezvoltarea sinelui reflexiv al celui aflat 
în formare şi efectele dezvoltării progresive a funcţiei de reflecţie a terapeutului creat în cadrul de formare, efectele 
implicării în lucrul terapeutic cu clienții, cu sprijinul unor supervizori competenţi, si dezvoltarea sensibilităţii şi a 
insight-ului adus de experienţa semnificativă a psihoterapiei personale. 


4 Competenţe pentru o psihoterapie integrativă 


Subliniem aici cât de important este ca psihoterapeutul să aibă o cunoaştere bună a conceptelor cheie din cadrul 
câmpului psihoterapeutic, influenţat de literatura relevantă si studii de cercetare asociate. De asemenea, este 
importantă experienţa în dezvoltare care se câştigă de pe urma contactului cu clienţii, reflectiile care sunt garantate 
de acest contact si legăturile făcute cu experienţa terapeutică si reflectiile personale în supervizare. Trecând în 
revistă literatura clinică, cercetările relevante și informaţiile care decurg din identificarea competențelor relevante, 
precum si sub influenţa experienţei personale de formatori de psihoterapeuti, subliniem un număr de competenţe 
cheie pe care trebuie să le aibă un psihoterapeut integrativ şi care pot forma o bază folositoare pentru gândire şi 
practică. În sumar, așteptăm ca un psihoterapeut integrativ calificat si cu experienţă să manifeste următoarele: 


e o abilitate de a conduce evaluări psihologice potrivite, bazate pe bune abilități interpersonale si auto- 
disciplină, o cunoaștere largă a domeniului sănătăţii mentale si o înţelegere a conceptului de ‘datorie de a 
îngriji 


e o abilitate dea menţine granite potrivite si de a fi clar în privinţa limitelor confidențialității 
e o abilitate de a initia, dezvolta si menţine o alianţă terapeutică eficientă 
e demonstrarea unei înţelegeri a psihopatologiei şi a sistemelor de diagnoză 


e o conceptualizare clară a planului de tratament, a scopurilor si a proceselor de schimbare relevante in 
contextul dezvoltării întregii vieți si a teoriilor asociate 


e demonstrarea unei abilități de a încheia un angajament cu clientul în privința scopurilor terapiei, a 
activităţilor şi a rezultatelor 


e înțelegerea dinamicii relației la niveluri multiple ale schimbului, pentru a include evaluarea si 
managementul dinamicilor puterii 


e demonstrarea cunoașterii teoriilor dezvoltării de-a lungul întregii vieți 

e capacitatea de a integra într-un mod coerent teorii și competențe din mai multe tradiţii ale terapiilor 
psihologice, şi de a aprecia perspective multidisciplinare 


e capacitatea de a participa în comunicări explicite si implicite şi o abilitate de a lucra cu acestea 


e înțelegerea modului în care creativitatea si arta pot fi utilizate în procesul terapeutic, fie într-o manieră 
întruchipată sau prin folosirea limbajului si a metaforei 


e sensibilitate la acordare/ne-acordare și abilitatea de a lucra cu acestea 
e abilitatea de a lucra cu o înţelegere a sinelui în aspectele sale multiple 
e înțelegere a naturii co-create a schimbului terapeutic 

e folosirea eficientă si creativă a sinelui terapeutului 

e abilitatea dea răspunde cerințelor complexe asa cum sunt solicitate 


e o capacitate de a aborda factorii psihologici, culturali şi contextuali ca fiind potriviti, si de a lucra cu 
probleme legate de diferenţe și cu dinamicile de putere asociate într-o manieră non-discriminatoare 


e o capacitate de a lucra spre auto-intelegerea clientului si de a-i spori acestuia conştientizarea în legătură cu 
opţiunile pentru schimbare 


e abilitatea de a reflecta asupra gradului de adecvare a intervențiilor în acord cu stadiul tratamentului, a 
conținutului clinic şi asupra feedback-ului clientului 


e angajare în evaluarea riscului și atenţie adecvată acordată siguranţei 
e o capacitate de adresare a problemelor etice și profesionale si o abilitate de a lucra cu acestea 
e folosirea sprijinului profesional adecvat în vederea dezvoltării continue a gândirii si a practicii 


e abilitatea de a monitoriza si de a evalua practica terapeutică în perspectiva evaluării calității si a 
îmbunătățirii furnizării serviciilor 


e o capacitate de a manageria incheierile în procesul terapeutic 


Aceste competenţe reflectă ă cunoaștere extinsă provenită din certetare și experienţă clinică, alături de un set de 
abilităţi generice care sunt cerute de la un practician competent, indiferent de orientarea sa teoretică particulară. 

5 Cadrul nostru de lucru pentru o psihoterapie integrativă 


În abordarea noastră un loc central este ocupat de un accent cheie pe calitatea vindecătoare a unei bune relații 
terapeutice, sprijinită de cercetare asupra rezultatelor (ex. Wampold, 2001) si în legătură cu importanţa crucială a 
adresării apropiate a factorilor pacientului, cum ar fi punctele forte ale pacientului și preferinţele sale (ex. Hubble et 
al., 1999). O astfel de acordare empatică este scoasă în evidenţă ca fiind de o importanţă crucială în cadrul tuturor 
modalitatilor diferite din psihoterapii. De-a lungul multor ani am dezvoltat un cadru de lucru pentru integrare bazat 
pe o perspectivă relațională. Acest cadru de lucru caută înțelegerea relației sinelui cu sinele (perspectiva 
intrapsihică şi bazată pe corp), a relaţiei sinelui cu altul atât la nivelul explicit cât şi la cel implicit al schimbului 
(cadrul interpersonal/intersubiectiv), a relaţiei sinelui cu contextul, atât din punct de vedere istoric cât și în prezent 
(domeniul psihosocial, cultural si politic), si a sinelui ca entitate spirituală (domeniul transpersonal). 
Conceptualizarea noastră contextuală este influențată atât de ideile teoretice ale câmpului ale lui Kurt Lewin 
(Lewin, 1997), cât și de conceptualizarea postmodernistă, care subliniază imposibilitatea excluderii contextului din 
orice analiză (ex. Bayer şi Shotter, 1998). În sumar, privim o psihoterapie integrativă ca fiind una care implică 
atenție acordată acordării empatice și schimbului asociat, recunoașterea naturii co-create a relației, înțelegerea 
schimbului relational implicit si importanţa contextualizării interacțiunilor umane. 


O astfel de perspectivă asupra demersului terapeutic necesită o analiză critică constantă, compararea atentă 
a ideilor şi teoriilor emergente, si traducerea acestui proces într-un set coerent de abilităţi clinice. Atât planificarea 
tratamentului cât şi a intervențiilor au nevoie să fie conţinute într-un cadru de lucru pentru practică coerent, cât si să 
diferenţele individuale. Angajamentul față de o asemenea meta-perspectivă este solicitant în egală măsură pentru 
studenți si pentru formatori, cât si pentru practicienii maturi. Oricum, o asemenea meta-perspectivă asigură 
evaluarea constantă a teoriilor si practicilor emergente, literalmente o angajare pentru ”integritate” în cadrul 
profesional în dezvoltare, precum şi o evaluare critică continuă a descoperirilor cercetării, care sunt relevante 
pentru potenţialul de adecvare si excelența furnizării serviciilor. 


Practica psihoterapiei integrative implică folosirea chibzuită şi intenționată a unei relații etice, înrădăcinată 
într-o alianță terapeutică, în serviciul telurilor clientului. Acest lucru este valabil fie în cazul în care "clientul este 
un individ, fie o organizație. Dat fiind aspectul central al folosirii intenționate a relației şi al sinelui 
psihoterapeutului, ca o contribuţie la rezultate de succes, punem un accent special pe practica auto-reflexivă, pe 


14 


înțelegerea de sine, pe întâlnirea interpersonală şi pe sensibilitate la acordare, acordare greşită şi reparație, în 
menţinerea unei alianţe terapeutice eficiente. Prin co-crearea și menţinerea unei alianţe de lucru formulată clar și 
securizantă, în egală măsură atât practicianului cât şi clientului li se permite să se focuseze pe probleme complexe 
intrapsihice, interpersonale și contextuale în cadrul cărora se desfăşoară munca lor. În timp ce urmărim să ne 
educăm studenții într-o arie de abordări care acoperă cele trei mari tradiţii principale ale terapiei psihologice, 
accentul nostru este pus pe sprijinirea integrării fundamentale în termenii propriei practici a studentului. În termenii 
unei schițe adecvate a curriculum-ului formării, și într-adevăr, ai ideilor prezentate în această carte, suntem 
conştiente de o anumită selectivitate care caută să aducă la suprafaţă anumite probleme cheie care sunt de cea mai 
mare relevanţă pentru clinicieni. Oricum, intenția noastră nu este ca acestea să reprezinte un cadru rigid, și nici să 
sugerăm că propunem încă o "modalitate”; stabilim ceea ce noi considerăm a fi unele idei și principii cheie şi 
invităm cititorul să-și aprofundeze punctele proprii de interes atunci când consideră că este momentul potrivit 
pentru el. 


Probabil că se merită ca în acest punct să declarăm explicit că nu sprijinim o abordare ecclectica - "puţin 
din asta şi puţin din aia”- a muncii clinice şi formulările asociate. În timp ce acum există o mare cantitate de 
literatură despre abordările integrative ale muncii clinice, si nouă ni se pare că orientări teoretice si practice diferite 
se apropie tot mai mult una de alta, recunoaștem în acelaşi timp faptul că fiecare practician va avea nevoie să-şi 
dezvolte propria filozofie si propriile elemente particulare de practică, relevante pentru propriul lor cadru si grup de 
clienți. Aceasta este în concordanţă cu filosofia noastră, care caută să accentueze reflectia bazată fenomenologic și 
integritatea atât în munca clinică cât şi în demersurile de cercetare. Cu toate că suntem dedicate unui mod de lucru 
integrativ atunci când este vorba de munca cu clienţii, nu putem dicta o singură cale de a face aceasta, pentru că ar 
fi împotriva filosofiei noastre. 

Partea 2 


O TRECERE ÎN REVISTĂ A LITERATURII DESPRE INTEGRARE 


6 Istoria integrării 


Dezvoltarea a trei curente principale de gândire în psihologie, la început într-o relativă izolare și opoziție unul față 
de altul, mai apoi cu o construire progresivă de punți peste aceste tradiții, marchează începuturile mișcării 
integrative. Căutarea integrării a rezultat în parte din limitele percepute in cele trei școli sau tradiții principale in 
terapia psihologică. Psihanaliza a fost criticată pentru ceea ce unii au perceput ca fiind o durată excesiv de 
îndelungată a tratamentului şi pentru lipsa de focus pe schimbări comportamentale specifice. Criticii au sugerat că 
deși pacienţii pot câștiga multe insight-uri despre ei înșiși în procesul analizei, vor repeta încontinuare vechile 
tipare distructive de comportament. Terapia comportamentală, în timp ce se concentrează asupra schimbărilor de 
comportament specifice dorite, a fost acuzată de acumularea rezolutilor simptomului, fără a se adresa problemelor 
profunde de structură a personalităţii care se află la bază. Acest lucru poate adesea duce la ceea ce a fost numit 
"substituirea simptomului”, pentru că persoana substituie un simptom cu un altul, lăsând conflictul de bază neatins. 
Terapiile umaniste, cu accentul lor pus pe potenţialul de maturizare, pe funcționarea optimă şi pe auto-actualizare, 
au fost acuzate că sunt exagerat de optimiste și că minimalizează partea de umbră a experienței, acordând o mică 
importanță realitatilor existențiale ale existenței umane și potențialului răului în fiinţele umane. Concentrarea 
asupra integrării a evoluat in parte ca răspuns la aceste limite percepute si din nevoia clinicienilor de a găsi cele mai 
eficiente căi de a-i ajuta pe oameni. 


Pentru o trecere în revistă recentă a istoriei integrării, vom recomanda cititorului Goldfried et al. (2005). 
Goldfried (1995a) a indicat că apropierea dintre comportamentalism si psihanaliză are o istorie îndelungată, 
începând din 1932, când French a pus o întrebare provocatoare la cea de-a 88-a întâlnire a Asociaţiei Psihiatrice 
Americane, şi anume dacă conceptul psihanalitic de reprimare era cumva similar cu conceptul comportamental de 
extintie. Într-o lucrare fascinantă, French enumeră asemănările și indică faptul că, în munca lui Pavlov, un reflex 
condiționat care a fost stins experimental nu este distrus permanent, tot asa cum în psihanaliză există ’profunzimi 
variate ale represiei” (French, 1933: 1169). Lucrarea lui French a marcat un moment istoric important pentru 
integrationisti, promovând idea că este posibil să ne uităm la procese similare din perspective diferite, o abordare a 
integrării care a continuat încercarea de a găsi un limbaj comun pentru ca psihoterapia să faciliteze un dialog de-a 
lungul orientărilor (Goldfried, 1987). 

În 1936 Rozenweig s-a concentrat pe trei factori comuni orientărilor, care facilitează schimbarea, indiferent 
de orientare: personalitatea terapeutului în realizarea schimbării; interpretările, care îi oferă clientului o perspectivă 
alternativă asupra situației; şi că schimbarea într-un domeniu poate avea urmări în altul — diferite orientări se pot 
concentra pe domenii diferite şi totuşi pot facilita schimbarea. Acest focus asupra factorilor comuni a rămas o 
trăsătură centrală a mişcării integrative. Cartea clasică scrisă de Dollard si Miller (1950), Personalitate si 
Psihoterapie, în care aceşti autori încearcă să construiască o punte între psihanaliză si comportamentalism, 
marchează un alt jalon în mișcarea integrativă. În esenţă, eforturile lor pentru integrare pot fi privite ca o încercare 
de a împăca căile contrastante de a privi anumite procese psihologice ca regresia, anxietatea și reprimarea, pentru a 
obţine un model complementar al proceselor fundamentale. Aceste eforturi timpurii au fost urmate în anii 1960 și 
1970 de alte încercări de a analiza punctele comune ale terapiilor, cum ar fi cele făcute de Frank și Frank (1961), 
care au enumerat "factorii vindecători” comuni în terapie precum așteptările și speranţa clientului de a fi ajutat, și 
tendinţa din psihoterapie de a corecta concepțiile greșite pe care oamenii le au despre ei înșiși si despre alţii. In mod 
progresiv, adepţi ai unor școli diferite de psihoterapie au devenit deschişi la alte abordări, acest lucru fiind 
exemplificat de perspectiva lui Wachtel (1977), cum că psihanaliza si terapia comportamentală se pot complementa 
reciproc, în interesul clientului. 


Mişcarea integrativă a prins putere progresiv; atât de multă putere încât chiar si Roth si Fonagy (2005), în 
trecerea în revistă critică asupra rezultatelor cercetării în psihoterapie, care promovează tratamente particulare 
pentru probleme particulare, au făcut următoarea declarație în favoarea integrării, deși ei nu promovează integrarea 
în climatul curent: "În cele din urmă, orientările teoretice vor trebui să fie integrate, de vreme ce sunt toate modele 
aproximative ale aceluiași fenomen: mintea în stare de tulburare” (p. 14). În acelaşi timp, acești autori accentuează 
importanţa coeziunii între ceea ce ei numesc "tehnici împrumutate” (p. 15). 


Cercetări curente în dezvoltarea copilului şi neurobiologie oferă dovezi puternice care indică aspectul 
central al factorilor relationali de bază care susţin procesul de schimbare în psihoterapie și in viata de zi cu zi. 
Schore (2003 b) consideră că psihoterapia eficientă facilitează schimbări în emisfera dreaptă în procesele primitive 
inconștiente implicite si promovează re-aparitia structurilor de reglare mai complexe. El propune ”un model al 
reglării afective interactive a emisferei cerebrale drepte, ca proces fundamental atât al dezvoltării psihologice cât şi 
al tratamentului psihoterapeutic” (Schore, 2003b: 279). Acest model sprijină o abordare integrativă, de vreme ce nu 
este în mod necesar dependent de nici o orientare specifică în psihoterapie. 

7 Definiţii ale integrării 


Prima noastră definiţie se referă la o perspectivă holistică asupra persoanei, perspectivă care priveşte persoana ca 
pe un tot integrat: afectiv, cognitiv, comportamental, fizic şi spiritual (Lapworth et al., 2001). O astfel de 
perspectivă holistică se poate de asemenea concentra pe sinele în dezvoltare ca principiu integrativ central, cu o 
elaborare a diferitelor dimensiuni ale sinelui (Stern, 2003; Evans si Gilbert, 2005). În acest sens, integrarea tinteste 
către a ajuta persoana să adreseze blocajele în calea constientizarii, fie că acestea sunt rezultate ale reprimării, 
disocierii, experienţei inconștiente neformulate sau a multor altor forme mai conştiente de negare, astfel încât 
persoana să poată deveni "întreagă” si să-și asume conducerea propriei vieți. O a doua definiţie se referă la 
integrarea teoriilor și/sau a conceptelor și/sau a tehnicilor provenind din diferite abordări ale psihoterapiei. Aceasta 
este în esență o integrare la nivel de teorii si tehnici si implică punerea laolaltă a unui model de integrare din 
diferite orientări din domeniu. O să discutăm mai în detaliu, mai târziu în această secțiune, unele variații diferite ale 
integrării care sunt folosite in mod curent. Oricum, considerăm că integrarea în acest mod, la nivelul teoriei și 
tehnicilor, este un proces esenţial în dezvoltarea psihoterapeutului integrativ. 


A treia definiţie a integrării pe care o considerăm vitală în dezvoltarea psihoterapeutului integrativ este 
integrarea laturii personale cu cea profesională. În cursul studiului si dezvoltării propriei practici integrative, 
psihoterapeutul integrativ este confruntat cu provocări personale si profesionale care au nevoie să fie rezolvate, 
pentru ca persoana să se poată simți comfortabilă cu cine este în lume. În esență, o modalitate de gândire în legătură 
cu acest proces este aceea că există o provocare continuă pentru psihoterapeutul în dezvoltare, de a integra și de a 
menţine în conștientizare polaritatile ”sinelui fals” si ”sinelui adevărat” (Winnicott, 1950s, în Winnicott et al., 
1989a), astfel încât să nu existe "un simț disociat al sinelui” în persoana care se află în fata clientului. Aceasta 
integrare necesită ca persoana să fie conștientă de propria umbră (Jung, 1968), astfel încât să nu o proiecteze asupra 
clientului, în afara constientizarii. Odată ce această integrare personală are loc, este mult mai posibil ca terapeutul 
în dezvoltare să fie capabil să răspundă într-o manieră ajutătoare şi plină de contact, în aici si acum, clienților, 
colegilor și apropiaților. 


A patra definiţie se referă la integrarea cercetării si a practicii. Deoarece noi privim clinicianul ca pe un 
cercetător continuu al propriei practici, încurajăm ”o setare mentală de cercetare” la practicieni, pe măsură ce 
aceștia își dezvoltă stilul lor personal. Acesta este un proces cu două sensuri: terapeutul studiază cercetările curente 
şi integrează descoperirile lor în practica sa clinică; în același timp el isi "observă” propria practică, în particular în 
termenii acelor factori care facilitează procesul schimbării, și introduce aceste observaţii înapoi în modelul său de 
practică si în propriile demersuri de cercetare. Această concentrare pe dezvoltarea si rafinarea practicii reflective 
are un aspect central în filosofia noastră de formare. 

8 Integrarea teoretică: modele meta-teoretice 


Integrarea teoretică, așa cum este înțeleasă în general, implică combinarea a două sau mai multe modele de 
psihoterapie într-un model nou și mai eficient. Așa numitele modele meta-teoretice urmăresc să ofere o teorie a 
teoriilor, un model cuprinzător care să cuprindă multe abordări psihoterapeutice. În ciuda provocărilor inerente în 
această misiune, s-au făcut încercări de apropiere la acest nivel meta-teoretic şi deja există câteva astfel de modele. 
Printre altele, unele dintre acestea sunt: modelul lui Wilber (1996), care urmăreşte procesul dezvoltării 
psihospirituale de-a lungul ciclului vieţii, modelul cinci-relatii al lui Clarkson (1990), care unește cele trei tradiții 
majore ale psihoterapiei și oferă un cadru de lucru relational cuprinzător, modelul șapte-nivele propus de Clarkson 
si Lapworth (1992), care analizează șapte nivele de experienţă care tintesc influențarea opțiunilor clinice in 
psihoterapie; şi modelul de dezvoltare relational al lui Evans si Gilbert (2005), care include o privire de ansamblu a 
diferitelor dimensiuni ale sinelui în proces. Aceste modele au în comun aspirația de a crea o teorie a teoriilor — un 
meta model care cuprinde diferitele abordări psihoterapeutice, în încercarea de a integra sau conține o multitudine 
de aparente contradicții printre teorii rivale. Ceea ce diferențiază aceste meta-modele de abordările ecclectice este 
aspiraţia lor către o coerență teoretică si către dezvoltarea unui cadru de lucru îndeajuns de flexibil pentru a se 
potrivi nevoilor diferiților clienţi şi diferitelor contexte. 


19 


9 Sprijin pentru integrare din partea cercetării pe tema rezultatelor 


De mai bine de 75 de ani s-au condus cercetări asupra eficienței psihoterapiei. Descoperirile inițiale din primii ani 
au sugerat că psihoterapia este eficientă, si că "factorii comuni” sunt mai importanți în procesul de schimbare decât 
tehnici sau strategii specifice oricărei orientări. Nu mai târziu de 1936, Rosenzweig vorbea pentru prima oară 
despre "factorii comuni impliciti” care traversează diferite metode psihoterapeutice, şi pe care el i-a enumerat ca 
fiind: personalitatea terapeutului, a oferi clienților o perspectivă alternativă asupra lucrurilor, şi accentul pe faptul 
că, deşi orientările pot avea focusuri diferite, toate obţin schimbarea pe căile lor particulare. În 1975 Luborsky et al. 
au întreprins un studiu meta-analitic a mai bine de o sută de proiecte de cercetare care au fost conduse între 1949 si 
1974, toate având ca ţintă dovedirea faptului că o abordare anume era superioară alteia în tratamentul unor condiții 
specifice. După o analiză atentă, ei au descoperit că nu exista o diferenţă semnificativă de eficacitate între diverse 
terapii pentru condiţii specifice; că oamenii care au trecut prin diferitele terapii care au fost supuse cercetării au 
părut cu toţii că au suferit o îmbunătăţire. Ei au ajuns la concluzia că "putem ajunge la un ‘verdict de tip pasărea 
Dodo’ — este de obicei adevărat că toată lumea a câștigat şi că toți trebuie să ia premii” (Luborsky et al., 
1975:1003). Smith si Glass (1977) au confirmat "verdictul de tip pasărea Dodo” într-un alt studiu meta-analitic, 
sugerând că, desi s-a scris și s-a cercetat mult în încercarea de a se dovedi rezultate diferite între abordări, evidenţa 
copleșitoare sugerează că toate tipurile de terapie, atunci când sunt folosite cu competenţă, pot fi privite ca fiind 
egal de eficiente. În ciuda acestor descoperiri, cercetătorii au continuat în demersul de a stabili diferența de 
eficacitate între terapii. 


Provocarea unei alte treceri în revistă meta-analitice a rezultatelor studiilor de cercetare a fost preluată de 
Wampold et al. in 1997. Descoperirile lor au sprijinit concluziile de mai înainte: “Întru totul, descoperirile sunt în 
întregime consistente cu presupunerea referitoare la pasărea Dodo” (Wampold et al., 1997:210). Deşi metodele de 
cercetare au devenit mult mai sofisticate în studiile întreprinse între 1975 şi 2000, si despre care multi credeau că 
vor indica diferenţele de eficacitate, descoperirile au sprijinit încontinuare o ipoteză a factorilor comuni, care stă la 
baza celei mai mari părți a integrării. Wampold (2001) oferă sprijinul pentru un model contextual de psihoterapie 
care să fie sensibil la multitudinea de factori care afectează procesul la diferite nivele de complexitate. Mai recent, 
Stiles et al. (2008) au condus un studiu comparativ al terapiilor cognitiv-comportamentale, centrate pe persoană și 
psihodinamice în sistemul de sănătate din Marea Britanie, studiu care a demonstrat echivalenta acestor tratamente 
în practica de rutină. Cercetătorii au fost foarte clari în ceea ce privește faptul că ei sprijină verdictul de tip pasărea 
Dodo, vechi de 70 de ani. 


Bohart (2000) sugerează că rezistenţa la “verdictul de tip pasărea Dodo” provine din ameninţarea pe care 
acesta o aduce teoriilor specifice: "Dacă nu ar fi fost atât de ameninţător...ar fi fost acceptat de mult ca una din 
descoperirile majore ale psihologiei. Atunci ar fi fost folosit ca bază de dezvoltare și explorat, în loc să fie dezbătut 
încontinuu. Informaţiile cer o schimbare în felul în care vedem terapia, dar câmpul continua să rămână intepenit in 
vechea paradigmă concentrată pe tehnici” (Bohart, 2000:129). În plus, rezistenţa la cercetarea factorilor comuni 
care sprijină procesul de schimbare poate rezulta din competitivitate si dintr-o defensivă a propriei poziţii, sub 
aspectul că "nu vrem să considerăm măcar meritul unor anumite noţiuni, dacă acestea vin de la aceia pe care noi 
nu-i considerăm a fi o parte a grupului nostru de referință” (Goldfried, 1980:996). 


În mod curent, această provocare este adresată în mod foarte activ în cercetarea din două domenii înrudite: 
dezvoltarea copilului și neurobiologia relației şi a ataşamentului, ambele întruchipând principii puternice, relevante 
pentru procesul psihoterapiei. Acest accent pe aspectul relational a ieșit la suprafaţă si în domeniul clinic și 
cuprinde abordări diferite. Allan Schore, care a raportat pe deplin aceste descoperiri, nu priveşte alianţa terapeutică 

ca pe o "intervenţie sau tehnică”, ci mai degrabă ca pe un vehicul pentru un mediu care facilitează maturizarea și 
care sprijină dezvoltarea unor noi structuri de reglare (Schore, 2003b). Pe măsură ce înaintăm în următoarea 
decadă, va fi interesant de văzut dacă această cercetare inovatoare este încorporată în domeniul general al 
psihoterapiei si dacă va servi ca o punte între abordări. Vrem doar să adăugăm în acest moment că focusul curent în 
domeniul mai larg al psihoterapiei, de-a lungul diverselor orientări, iese la suprafață ca un accent pus pe moduri 
relationale de lucru, având ca focus aspectul central al relației terapeutice în procesul schimbării. 

10 Factori comuni ca bază a integrării 


Datând din anii 1930, când Rosenzweig a menţionat importanţa factorilor comuni ”impliciti” în psihoterapie, 
intelesi ca factorii nerecunoscuti, adesea relationali, care nu formau o parte a modelului oficial, a existat un interes 
crescând în factorii comuni care contribuie la schimbarea terapeutică eficientă. Hubble at al. (1999), vorbind despre 
factorii comuni, vorbeşte despre variabile mediate de relație, cum ar fi “grija, empatia, căldura, acceptarea, 
afirmarea mutuală şi încurajarea asumării riscului și stăpânirea” (p. 9). Cercetările curente în dezvoltarea copilului 
și neurobiologie sprijină această concentrare pe variabilele relationale si în mod curent influenţează semnificativ 
practica psihoterapiei. Critici ai abordării factorilor comuni a integrării sunt preocupați de posibila pierdere a 
bogăției conceptuale inerente în diferitele abordări si a varietatii de tehnici întipărite în acestea, dacă încercăm sa 
”reducem” practica psihoterapiei la un numitor comun. Ei consideră de asemenea că un limbaj comun poate 
conduce spre o atenuare similară a bogăției și a sofisticării. Oricum, trebuie să amintim că în anii 1950, studiul lui 
Fiedler a demonstrat că adesea există asemănări mai mari între clinicieni experimentați din diferite orientări, decât 
între începători si clinicieni avansați din aceeași orientare. Norcross (2002) nu este singurul care recomandă o 
schimbare de focus în studiile de cercetare, către factori care nu pun accentul pe un set specific de tehnici sau 
probleme prezentate ale clienţilor specifice, subliniind modurile în care acest focus are potenţialul de a conduce 
către ”terapeuţi instrainati, efectuând proceduri asupra tulburărilor de pe Axa 1” (p.4). În schimb, Norcross susţine 
un focus pe persoana terapeutului, pe relaţia terapeutică și pe caracteristicile pacientului, subliniind nevoia în unui 
accent mai mare în studiile de cercetare pe integrarea a ceea ce este cunoscut despre relația terapeutică, procesul de 
schimbare, cât și tehnici specifice. El subliniază de asemenea nevoia unui accent mai mare pe natura de colaborare 
şi interactivă a procesului terapeutic. 

11 Clientul ca cel mai important factor comun” al schimbării 


Cea mai mare parte a cercetării asupra eficienței psihoterapiei s-a concentrat asupra a ceea ce terapeutul oferă 
clientului. Acesta este cazul chiar și în cercetările timpurii, asupra abordării centrate pe persoană, unde pregătirea 
terapeutului cu o sumă de "condiţii de bază” era considerată ca fiind centrală în facilitarea schimbării (Rogers, 
1951). Tallman și Bohart (2005) provoacă ideea terapeutului ”erou”, care este centrală în multe cercetări si discuţii 
clinice despre terapie, şi o înlocuiesc cu idea de client ca ”erou” în procesul terapeutic. Ei sugerează că abilitatea 
clientului de auto-vindecare și capacitatea sa creativă de a folosi tot ceea ce este oferit este ceea ce conduce la o 
schimbare eficientă și că acesta este cel mai puternic factor comun în psihoterapie. Pentru a sprijini această 
abordare, Hubble et al. declară: "Noi credem că verdictul Dodo se întâmplă deoarece capacitățile clientului de a 
folosi orice este oferit adesea depăşesc orice diferente care pot exista între tehnici si abordări” (1999:95). Ei sprijină 
o abordare a psihoterapiei influențată de rezultate - si un angajament mai degrabă în "afacerea schimbării” care 
adresează acei factori care facilitează schimbarea pentru client, decât un focus pe "afacerea terapiei” (miller et al., 
2005:85). Terapeutii au nevoie să ştie dacă relaţia terapeutică curentă constituie o "măsură potrivită” (p. 85) pentru 
client, și dacă nu este, ei au nevoie să-și ajusteze poziția și să se acomodeze îndeajuns de devreme pentru a 
maximiza şansele de succes. "Terapia facilitează aspectele vindecătoare ale vieţii clientului, care au loc în mod 
natural. Terapeutii funcționează ca sisteme de sprijin si furnizori de resurse” (Hubble et al., 1999:91). 


Miller et al. (2005) pledează în consecință pentru o abordare de o colaborare mai mare a a terapiei, în care 
perspectiva clientului asupra procesului este solicitată si luată în considerare. Perspectiva lor conduce către un 
respect central pentru teoria clientului asupra procesului de schimbare; respect pentru teoria informală a clientului 
despre problemă; si respect pentru credințele clientului despre credibilitatea abordării si a terapeutului. Proiectul 
lor, "Inima si Sufletul Schimbării”, a rezultat în două scale de evaluare scurte care oferă feedback terapeutului si 
evaluează sistematic experienţa clientului cu relaţia terapeutică de-a lungul cursului terapiei. Duncan et al. (2004) 
fac trimitere la procentajul atribuit clientului şi factorilor extra-terapeutici în studiile de cercetare, citând în 
particular cele 40 de procente subliniate de Asay şi Lambert (1999) si cele 87 de procente subliniate de Wampold 
(2001). Ei prezintă în mod foarte convingător pledoaria despre motivele pentru care avem nevoie să-i acordăm mai 
multă atenţie clientului, sugerând să petrecem mai putin timp dezbătând teorii, modele si tehnici. În perspectiva 
noastră, acest focus asupra clientului ca factorul comun — cheie conduce in mod natural la o perspectivă asupra 
psihoterapiei ca proces co-creat , care subliniază atât contribuţiile clientului cât si ale terapeutului, cât si o 
sensibilitate la contextul în care are loc terapia. 


Într-o publicaţie recentă despre descoperirile cercetărilor în domeniul consilierii și psihoterapiei, Mick 
Cooper declară: ” Având în vedere bogăţia de dovezi care indică faptul că factorii relationali, cei legaţi de terapeut si 
în particular cei legaţi de client sunt cu toții puternic determinanti pentru rezultatul terapiei, nu ar avea nici un sens 
să concentrăm toate eforturile de cercetare viitoare exclusiv nivelului de orientare — specific” (2008:158). El 
sugerează arii de cercetare precum: ”Ce fel de factori relatie/terapeut/client sunt de cel mai mare ajutor (si de cel 
mai putin ajutor) pentru clienți cu dificultăți de depresie/anxietate/abuz de substanţe, etc.?” De asemenea, 
sugerează că ar fi interesant să se identifice relaţiile cauzale, de exemplu, "măsura în care empatia, sau implicarea 
clientului contribuie efectiv către rezultate pozitive” (Cooper, 2008:158, italicile în original). În perspectiva 
noastră, un asemenea focus ar conduce la o evaluare a naturii particulare a factorilor relației co-create, care 
facilitează schimbarea pentru clienți particulari. 


12 Eclectism tehnic 

Eclectismul se concentrează pe întrebarea "Ce va funcţiona aici?” Aceasta evocă întrebarea faimoasă a lui Paul: “În 
toată complexitatea sa, întrebarea spre care toate cercetările asupra rezultatelor ar trebui finalmente direcționate 
este următoarea: Ce tratament, de către cine, este cel mai eficient pentru acest individ cu acea problemă specifică, și 
în ce set de circumstanţe?” (Paul, 1967:111). Eclectismul se concentrează pe alegerea pragmatică imediată a 
intervenţiei, pe ce este probabil să funcționeze într-un caz particular, şi este prea puţin interesat de integrarea 
teoretică. Tehnicianul eclectic va folosi metode luate din abordări diferite, fără a încerca să rezolve orice 
dezacorduri între şcoli. Abordările eclectice variază de la întâmplătoare, arbitrare si ciudate la modele sistematice, 
validate empiric. Abordările eclectice nu sunt aliate nici unei teorii particulare a personalității sau psihopatologiei, 
ci sunt bazate solid pe necesitatea empirică. 


Remarcabil în domeniul eclectismului este Arnold Lazarus, care se auto-numeste "eclectic tehnic” 
(Lazarus, 1981). El a dezvoltat un model sistematic de evaluare și tratament intitulat "model multi-modal”, care se 
concentrează pe moduri diferite de prezentare a clienților. El abordează terapia pe baza unei evaluări atente a 
problemei clientului, urmată de alegerea unor tehnici relevante din diferite orientări, care se adresează problemei 
cleintului într-o manieră sistematică. Lazarus nu este interesat de meta teoria integrării. El are un sir de tehnici 
incluzând tehnici cognitiv comportamentale, lucrul cu scaunul gol din Gestalt, imagistică si fantezie, printre altele. 
Munca clinică influenţată de rezultate a lui Miller et al. (2005) discutată la Punctul 4, poate de asemenea fi privită 
ca aparținând categoriei eclectismului tehnic, de vreme ce este orientată către rezultate mai degrabă decât către un 
model teoretic particular. Atenţia plină de grijă la feedback-ul clientului ar oferi o verificare continuă pentru 
terapeut. 

Criticii eclectismului au indicat că o tehnică "importată” poate fi incompatibilă cu alte aspecte ale stilului 
terapeutului si poate conduce la efecte dăunătoare asupra clientului dacă este folosită ”ad hoc”, fără o atenţie plină 
de grijă la managementul riscului. În această categorie se pot încadra tehnicile care invită regresia fără să existe 
sprijin suficient sau cunoștințe despre impactul potenţial. Abordarea sistematică susținută de Lazarus are intenţia de 
a se proteja împotriva oricărui risc implicat în importarea tehnicilor, prin faptul că acordă o atenție plină de grijă 
procesului evaluării şi relevantei intervenţiei pentru problema care este tratată. Perspectiva noastră este că, în timp 
ce anumite intervenţii care se concentrează pe tehnică au nevoie a fi luate în considerare de către psihoterapeutul 
integrativ, au de asemenea nevoie să fie fundamentate într-o abordare filosofică mai largă, care conţine în sine un 
cadru de lucru teoretic coerent pentru intervenţie şi practică, bazat pe aspectul central al factorilor relationali in 
procesul de vindecare. Tehnicile importate la întâmplare pot duce la o rupere a alianței, dacă nu sunt folosite în mod 
sensibil în procesul terapeutic. 


13 Integrare asimilatoare 


Stanley B. Messer a introdus termenul integrare asimilatoare în 1992 (vezi Messer, 2001) pentru a descrie procesul 
progresiv de asimilare de noi tehnici si idei din alte abordări în abordarea proprie, originală a muncii, ceea ce pare a 

fi o parte inevitabilă în dezvoltarea celor mai multi psihoterapeuti. Raționamentul din spatele asimilării presupune 
că, atunci când tehnici și concepte sunt importate în cadrul de lucru teoretic principal al unei persoane, atunci 
semnificaţia lor interacționează cu a "gazdei” şi ambele sunt transformate reciproc şi modelate într-un produs nou. 
Telul integrării asimilatoare este de a reține teoria originală, în timp ce încorporează atât intervențiile empirice cat 
şi conceptele teoretice care vor îmbogăţi abordarea originală a terapeutului, menținând în același timp relevanta 
teoretică si clinică a abordării. 


Aici există riscul ca o parte din puterea abordării originale să se poată pierde în acest proces de asimilare 
progresivă. O atenţie plină de grijă trebuie acordată coerentei teoretice și consistentei interne a asimilării 
emergente. Se pare că, dacă integrationistul asimilator nu ia în considerare faptul că un cadru de lucru poate fi 
modificat intrinsec prin importarea de noi tehnici și concepte, "aceste modele vor rămâne un hibrid inconsistent al 
purismului teoretic si al practicii eclectice” (Wolfe, 2001). Oricum, credem că o forma de integrare asimilatoare 
este experimentată într-un mod continuu de către majoritatea clinicienilor, pe măsură ce aceștia întâlnesc materiale 
noi în cadrul activităților continue de dezvoltare profesională şi prin participarea la conferințe, prin citirea 
cercetărilor relevante şi a literaturii înfloritoare din domeniul clinic, prin participarea la workshop-uri despre 
abordările emergente, și prin feedback-ul de la clienți în timpul procesului clinic în sine; toate acestea împing către 
”experimente” relevante şi către dezvoltarea care rezultă, si către o schimbare în gândire și practică. Pentru multi 
dintre noi, integrarea pare a fi terenul nostru inevitabil, pe măsură ce ne dezvoltăm si răspundem nevoilor 
clientului. Într-adevăr, prin intermediul asimilării pot apărea progresiv, din câmp, noi forme de psihoterapie, ca 
răspuns la nevoile unor grupuri particulare de clienți, care nu au fost servite bine de abordările de mai înainte. 
Nașterea psihologiei sinelui, care accentuează folosirea rezonantei empatice la experienţa clientului ca pe un proces 
de strângere de informaţii, ca răspuns la confruntarea cu prezentările narcisice, este un astfel de exemplu în 
domeniul analitic. "Îmbrăţișând empatia ca metodă a sa, Kohut a respins întâietatea clasică analitică a insight-ului 
prin interpretare” (Lee și Martin, 1991:114). 


14 Complementaritate: a combina două metode 


Complementaritatea este termenul folosit pentru a descrie o combinare de două (sau mai multe) abordări 
(Goldfried, 1995b), într-un model integrat care are țelul de a oferi servicii mai bune clientului. Complementaritatea 
se bazează pe presupunerea că toate abordările diferite ale psihoterapiei au o contribuție unică și că combinarea a 
cel putin două sau mai multe abordări distincte $i unice va produce un produs mai bun. Ca urmare, produsul final 

combină forțele ambelor abordări, ceea ce ”complementează” deficitul uneia sau al celeilalte. Ca rezultat, 
terapeutul și clientul pot beneficia de forța ambelor abordări. Integrarea psihanalizei si a terapiei comportamentale a 
lui Wachtel (1977) este un astfel de exemplu, deşi este important să menționăm în acest context integrarea 
psihanalizei si a teoriei învățării din anii 1950 a lui Dollard și Miller, care a fost unul dintre cele mai timpurii 
exemple de acest fel (Wampold, 2001). Alte exemple de complementaritate sunt: terapia cognitiv comportamentală 
(CBT); terapia cognitiv analitică (CAT); terapia dialectică comportamentală (DBT). CBT s-a înfiinţat în urma 
realizării faptului că focalizarea pe schimbarea comportamentală manifestă poate fi îmbunătățită de schimbările în 
sistemul intern de credinţe al clientului. CAT (Ryle, 1990) combină concepte psihodinamice pentru înţelegerea 
procesului intern al clientului cu teoria constructelor personale a lui Kelly, care iluminează procesele cognitive. 
DBT (Linehan, 1993) combină principiile Zen de acceptare şi atenţie cu un focus pe schimbarea comportamentală 
manifestată. 


Schottenbauer et al. (2005) descriu două forme înrudite de integrare pe care ei le numesc ”secvenţială” şi 
"paralelă”, şi care pot fi privite ca asemănătoare în unele aspecte cu complementaritatea. In "integrarea secvențială 

psihoterapeutică” sunt date două tipuri diferite de psihoterapie, fiecare în timpul unei faze separate a tratamentului, 
si fiecare având ca target zone de probleme specifice. În "integrarea psihoterapeutică paralelă-concomitentă” sunt 
date două sau mai multe tipuri de terapie în sesiuni separate sau în părți diferite ale aceleași sesiuni, ambele în 
aceeași fază a tratamentului şi în timpul aceleași săptămâni. Aceste tipuri de integrare păstrează distincte abordările 
separate dar le combină pe acestea în procesul tratamentului. Desensibilizarea si reprocesarea mișcării oculare 
(EMDR), terapia energetică (vezi Mollon, 2005) sau hipnoza pot fi folosite uneori în acest fel în combinaţie cu 
terapia psihodinamică sau relationala. Multe din aceste abordări complementare s-au dezvoltat din dorinţa de a 
ajuta un anumit grup de clienţi, ori s-au ivit din necesitățile unui context particular sau ale unui tip particular de 
problemă. Ele sunt privite de mulţi ca fiind un demers creativ în scopul câștigării celor mai mari beneficii în urma 
unor abordări în aparență incompatibile, într-o nouă integrare care maximizează forțele fiecărui model care 


contribuie. 


15 Neurostiinta afectivă şi integrarea 

Tehnologia modernă a contribuit semnificativ la cunoașterea dezvoltării creierului și a importanței experienței 
afective timpurii. Apariția neuro-imaginii şi a tomografiei computerizate (CCT), imaginea de rezonanță magnetică 
(MRI, fMRI) şi tomografia calculată pe baza emisiei unui singur foton/pozitron (SPECT/PET) tehnologia de 
scanare a creierului au permis cercetătorilor să urmărească cu precizie ce se întâmplă în creier în diferite puncte ale 
dezvoltării şi într-o arie de cadre construite experimental. Studiile pe animale au fost de asemenea relevante, 

indicând natura primitivă şi bazată pe supravieţuire a existenţei noastre (de ex. Le Doux, 1998; Panksepp, 1998). 
Neurostiinta afectivă, ca domeniu specializat, a utilizat aceste noi tehnologii si a integrat idei provenite dintr-o 
înţelegere a funcționării neorologice şi a creierului, contribuții din psihologia dezvoltării, perspective noi asupra 
teoriei învățării, tărâmuri inconștiente ale experienței care au baza în procesarea emoțională din creierul primitiv, şi 
perspective asupra proceselor memoriei implicite care, împreună, formează o pledoarie puternică pentru nevoia de 
adoptare a unei perspective asupra funcţionării relationale umane, care să nu fie fundamentată pe o abordare 
teoretică singulară. 


O sumă de scriitori şi cercetători diferiți au adus contribuții cheie in acest domeniu, care au provocat 
semnificativ orice încercare de a menţine doar o singură perspectivă teoretică. Acești scriitori ne oferă o perspectivă 
interdisciplinară asupra dezvoltării şi funcționării umane. De exemplu, Jaak Panksepp (1998) subliniază prezența 
stărilor afective de bază ca parti cheie ale "psihicului ca esafodaj” pentru alte forme ale constientei. Antonio 
Damasio (2000) accentuează natura reglatoare si evolutivă a emoțiilor, cu învățarea si cultura asternute pe 
deasupra. Allan Schore atrage atenția asupra naturii interdiscilpinare a dezvoltării curente în domeniul științific, 
făcând trimitere la adunarea laolaltă a neurostiintei, psihologiei, biologiei, chimiei şi psihanalizei pentru a sprijini 
idea că dezvoltarea socio-emotionala este facilitată în particular de comunicarea afectivă îngrijitor — bebeluş 
(Schore 1994). Celelalte lucrări ale sale și rapoarte de cercetare continuă să sprijine această idee (Schore, 2003a, 
2003b). În plus, cercetările în domeniul traumei accentuează rolul cheie al sistemelor noastre de memorie în 
managementul experienţelor traumatice. În condiții traumatice, sistemul de memorie declarativ explicit, bazat pe 
ceea ce este conştient, cognitiv şi verbal, este suprimat, în timp ce sistemul non-declarativ implicit, bazat pe 
procese inconștiente, emoţionale, corporale și non-verbale, este activat (ex. Rothschild, 2000). Aceste procese 
generice si importante nu sunt de domeniul nici unei singure abordări a psihoterapiei şi indică nevoia de o 
perspectivă integrativă coerentă pentru a ne ajuta în înţelegerea proceselor umane complexe. 


Partea 3 


ASPECTUL CENTRAL AL RELAȚIEI DIN PERIOADA DE SUGAR 


16 Prioritatea afectului în dezvoltare 


In această secțiune accentuăm o sumă de iedei care sunt cheie pentru o psihoterapie integrativa. In primul rând, ne 
concentrăm asupra anumitor dezvoltări în domeniul neurostiintei, care oferă o puternică perspectivă integrativă, 
implicând aspecte diferite ale dezvoltării umane si subliniind natura holistică a ființei umane, în termenii integrării 

schimbului relational fiziologic, psihologic si social. Apoi aducem în atenție scriitori particulari care au adus o 
contribuţie semnificativă la o abordare integrativă, dezvoltând acest aspect holistic al funcționării umane. 
Neurostiinta afectivă, în particular, a ieșit la suprafață ca domeniu ştiinţific specializat care ne-a permis să 
înțelegem mult mai precis rolul cheie pe care afectul îl joacă în traiectoria de dezvoltare a ființei umane. Oricum, 
interesul fata de afect nu este nou — de secole au existat dezbateri si argumente asupra rolului afectului, si, desi în 
general este cunoscut faptul că Descartes s-a concentrat pe cognitie prin faimosul său dicton ”Gândesc deci exist”, 
în lucrarea sa Pasiunile Sufletului el a fost foarte preocupat cu experienţa afectivă. O temă cheie în cadrul 
diverselor dezbateri vizează măsura în care afectul este privit ca fiind separat de cognitie, si dacă este asa, care 
dintre acestea predomină. Există de asemenea o problemă care dezbate dacă cognitia este privită ca gândire 
rațională. Antonio Damasio consideră că ”afectul” denotă o combinație de emoţii, dispoziții si sentimente; de 
asemenea, el nu separă emoţiile de cognitie, susținând că emoţiile sunt strâns implicate în capacitatea de a rationa 
(Damasio, 1994). Această perspectivă este bazată pe cercetarea sa asupra pacienților care au experimentat leziuni 
severe ale creierului, permițându-i să demonstreze natura integrată a funcționării umane. 


Există de asemenea dezbateri semnificative care încearcă să stabilească dacă afectul este poziționat în 
individ sau este o funcţie a schimbului social (Harr, 1986). În cadrul domeniului neurostiintei există încontinuare o 
dezbatere în privinţa poziţiei exacte a afectului în cadrul creierului. În timp ce afectul era considerat la un moment 
dat ca fiind poziţionat în partea creierului numită sistemul limbic, această perspectivă este acum privită ca fiind 
prea simplistă. În timp ce sistemul limbic are o funcţie importantă în evaluarea unei situaţii, limitele sale 
funcționale au fost mai dificil de stabilit. Așa cum Le Doux (1998) remarcă, în contextul cercetării sale asupra 
experienţei fricii, experienţa fricii implică multe părți ale creierului și ale corpului. Memoria funcțională este 
necesară $i contribuie la crearea experienţei emoţionale conștiente; partea de scanare a creierului, amigdala, este 
activată, precum și sistemul de trezire al corpului, conducând la o serie de cercuri de feedback care implică atât 
corpul cât si mintea. Tendintele de a acționa sunt de asemenea relevante ca parte a componentei expresive a 
afectului (Izard si Kobak, 1991). 


Din punct de vedere al dezvoltării, cercetarea in neurostiinta afectivă a stabilit legăturile între dezvoltarea 
creierului sugarului și calitatea schimbului afectiv între sugar si îngrijitorul său primar (Siegel, 1999). Studii asupra 
ataşamentului au descoperit că stabilirea pattern-urilor sau organizarea relațiilor de atașament în perioada de sugar 
sunt asociate cu procese caracteristice de reglare emoțională, legăturile sociale, accesul la memoria auto-biografică 
și dezvoltarea reflectiei de sine și a capacităților narative (Main, 1995, 1996). Hart (2008) atrage de asemenea 
atenţia asupra rolului oglindirii în dezvoltarea afectivă. Ea declară: 


Într-un stadiu timpuriu, sugarul imită stimulii afectivi şi, chiar de la naștere, reglarea stimulilor 
este asociată cu interacţiunile sociale pe care sugarul le găsește plăcute sau neplăcute. Sugarul 
folosește expresii afective prin intermediul expresiilor faciale, a activității motorii şi a vocalizării 
direcționate către îngrijitorul său, şi se pare că există o structură înnăscută, în sistemul nervos, 
pentru imitarea comportamentului. 


(p. 89) 


Aceste idei sunt sprijinite de descoperirea "neuronilor oglindă”, felul în care activitatea neuronală este activată prin 
intermediul observaţiei celuilalt (Gallese si Goldman, 1998; Gallese, 2001). 

17 Experienţa timpurie si dezvoltarea creierului 


Încă de la concepţie, există o creştere rapidă si aleatorie în activitatea sinaptică a creierului sugarului, fiind creaţi 
mult mai multi neuroni decât este efectiv necesar. Această activitate se dezvoltă progresiv în pattern-uri organizate 
printr-un proces de ”curăţare”, ca răspuns la interacțiunile cu mediul. Creierul sugarului cântărește aproximativ 400 
grame la naștere, dezvoltându-se până la aproximativ 1000 grame la 12 luni. Această perioadă timpurie este privită 
ca fiind critică în termenii căilor care se dezvoltă în creier şi ai dezvoltării timpurii a funcționării afective. Emisfera 
dreaptă a creierului este prima care se dezvoltă si este într-o izbucnire de creștere în primul an si jumătate de viata. 
Experienţa emoţională a sugarului se dezvoltă prin intermediul sunetelor, imaginilor și fotografiilor care constituie 
cea mai mare parte a experienţei de învăţare timpurii a sugarului, si sunt depozitate disproportional în emisfera 
dreaptă a creierului; mai mult, emisfera dreaptă este dominantă în primii trei ani de viață. Emisfera dreaptă este 
implicată cu precădere în funcțiile vitale care sprijină supraviețuirea si îi permit organismului să facă fata stresului, 

în mod activ şi pasiv. Ea este responsabilă pentru producţia de cortizon, cât si pentru funcțiile de imunitate, 
neuroendocrine și cardiovasculare. Aceste dezvoltări timpurii sunt de asemenea puncte cheie pentru mecanismele 
de adaptare de auto-reglare (Schore, 1994; Gerhardt, 2004; Hart, 2008). 


Modul particular în care se dezvoltă creierul sugarului, și perioadele critice care sunt asociate cu această 
dezvoltare, îl fac pe sugar atât îndeosebi de disponibil la schimburi pozitive și la efectele acestora asupra 
dezvoltării, cât și vulnerabil la efectele interacțiunilor negative cu mediul. Allan Schore (1994) sugerează că o 
perioadă critică a dezvoltării sinaptice si diferențierea unei structuri limbice care reglează afectul în cortexul 
prefrontal al emisferei drepte începe la sfârşitul primului an, si că acest proces de dezvoltare este influenţat 
semnificativ de stimularea încorporată în tranzacţiile socio-afective ale sugarului cu ingrijitorul primar (p 13). În 
mod clar si factorii genetici joacă un rol, dar este necesară stimularea externă pentru ca aceștia să ajungă la 
potenţialul lor (kandel, 2005). Schimbul social pozitiv cu mediul la o vârstă foarte timpurie este așadar crucial în 
sprijinirea tipului de curățare care are loc, poziţia de bază fiind ”foloseşte-l sau scapă de el”. Conceptul de 
*plasticitate” se referă la măsura în care creierul este deschis la dezvoltare si la schimbare. În acest stadiu timpuriu 
al dezvoltării creierul este cel mai ”plastic” si deschis pentru schitarea conexiunilor si căilor de dezvoltare. Acest 
fapt ridică întrebarea în ceea ce priveşte natura relativ fixă a acestor căi, odată ce au fost stabilite, o problemă care 
este încă subiectul unor dezbateri. Un studiu, oricum, subliniază schimbări semnificative în cortexul orbifrontal 
drept, o zonă a creierului care joacă un rol central în ataşament, ca rezultat al unui tratament psihologic plin de 
succes (Schwartz et al., 1996). Allan Schore (2003b) de asemenea oferă o perspectivă optimistă bazată pe cercetări 
disponibile, atunci când declară că "capacitatea de schimbări plastice dependente de experienţă în sistemul nervos 
se menţine de-a lungul întregii vieţi” (p. 202). 


18 Reglarea afectului și dezvoltarea sinelui 


Asa cum emisfera stângă a creierului comunică cu altele prin comportamente lingvistice conștiente, si emisfera 
dreaptă comunică stările sale mai putin conştiente către alte emisfere drepte care sunt pregătite si disponibile să 
primească aceste mesaje. De fapt, ceea ce vedem că se întâmplă între îngrijitorul primar și sugar este un proces în 
care mama își împrumută emisfera dreaptă în serviciul dezvoltării creierului sugarului, si in mod egal al capacității 
în dezvoltare a sugarului de a manageria un arsenal de afecte. În cursul acestor comunicări este de asemenea activat 
sistemul nervos autonom al sugarului, facilitând controlul nivelului de alertă psihologică si impactul său asupra 
stărilor afective. Siegel (1999) aduce în prim plan idea că fiecare dintre noi are o "fereastră de toleranță” în care 
diverse intensitati ale alertei pot fi procesate fără să provoace discomfort sau tulburare exagerate. Această fereastră 
de toleranță este bazată pe nivele de alertă a ramurilor simpatice si parasimpatice ale sistemului nervos. Ramura 
simpatică controlează bătăile inimii, vigilenta, respirația si transpiratia, în timp ce ramura parasimpatică 
îndeplineşte o funcție de dez-alertare si inhibitie. Ogden et al. (2006) a elaborat de asemenea această idee, 


30 


subliniind implicaţiile psihologice si afective pentru un individ dacă se deplasează prea departe dincolo de oricare 
graniță a ferestrei sale de toleranţă. La capătul superior avem potențialul de hiper-alertă, care conduce fie la hiper- 
vigilență, cu panică, furie sau teroare, sau la o alertă înaltă cuplată cu imobilitate (reacţia de "îngheţare”). La 
capătul inferior avem potențialul de hipo-alertă cu amortirea emoţiilor, sau experienţa rusinii, a disperării sau a 
umilirii. Într-un mediu relativ benign sugarul este capabil să dezvolte un simţ al maturizării sinelui prin intermediul 
experienţelor la limita ferestrei sale de toleranță, care nu conduce la experienţe afective traumatice de genul celor 
enumerate mai sus. Mediile care sunt mai puţin benigne supun sugarul la provocări grave (Trevarthen, 1989; 
Tronick si Weinberg, 1997; Glaser, 2003). Efectele continue ale angajării sugarului cu ingrijitorul său primar vor 
influenţa natura acestei relaţii de ataşament şi, de asemenea, vor determina dezvoltarea simțului de sine al sugarului 
în acea relație. Asa cum Siegel (1999) scoate în relief: "interacţiunile care au loc au efecte directe asupra 
experienţei emoţionale în acel moment. În cadrul contextului unei relaţii de atașament, mintea în dezvoltare a 
copilului și structura creierului copilului vor fi modelate într-un astfel de mod încât va fi afectată abilitatea de a 
regla emoţiile în viitor”. (p.285, italicele în original). 


19 Neurostiinta afectivă: munca lui Panksepp şi Damasio 


Jaak Panskepp şi Antonio Damasio sunt doi cercetători și scriitori particulari care au contribuit semnificativ la felul 
în care înţelegem dezvoltarea afectului și rolul pe care creierul îl joacă în acest proces. Panksepp (1998) subliniază 
prezenţa stărilor afective de bază ca parte cheie a "psihicului ca esafodaj” pentru alte forme de conștientă. În cartea 
sa Neurostiinta Afectiva: Fundatiile Emotiilor Umane si Animale, el ne oferă o relatare densa si cuprinzătoare a 
proceselor emoţionale la mamifere, bazată pe o perspectivă interdisciplinară a dezvoltării. În urma trecerii in revistă 
a cercetărilor relevante, el susține că "credinţa lui Descartes în afirmația sa "gândesc, deci exist” poate fi înlocuită 
de o afirmaţie mult mai primitivă, care face parte din alcătuirea genetică a tuturor mamiferelor: "simt, deci exist” ` 
(p. 309). În cartea sa, Panksepp ne prezintă un scurt rezumat istoric al dezvoltărilor în psihologie, începând cu 
concentrarea comportamentalistilor ca John Watson si B. F. Skinner, in prima parte a secolului douăzeci, asupra 
factorilor de mediu, într-o încercare de a înțelege atât comportamentul animalelor cat si al oamenilor. Abordarea 
comportamentalistilor a fost criticată vehement de lingvistul Noam Chomsky, care a fost esențial în sublinierea 
presupunerilor greşite făcute de comportamentalisti de-a lungul ideilor lor despre învăţarea limbajului (Leahey, 
2004). Asa cum indică Panksepp, comportamentalistii nu au luat în considerare importanța enormă a ”bagajului 

instinctual, evolutionist” (1998:11). El merge mai departe în cartea sa, cât si în celelalte publicații ale sale, 
oferindu-ne un insight bazat pe cercetare si detaliat asupra structurilor afective primitive ale creierului si 
schimburile lor cu multiple fațete cu mediul, în timp ce recunoaşte de asemenea natura de o complexitate uriașă a 
acestui domeniu de studiu, mai cu seamă în ceea ce priveşte identificarea plasticitati si flexibilității creierului 
uman. 


Idea naturii primare a afectului este subliniată într-un mod diferit de Damasio (2000), care propune trei 
stadii de procesare biologică și mentală: un stadiu al emoţiilor, un stadiu al sentimentelor, și un stadiu al 
sentimentelor aduse în conștient. Damasio accentuează natura de reglare şi evoluționistă a emoțiilor, cu învăţarea și 
cultura asternute pe deasupra tuturor. El se referă la termenul de afect ca la unul care acoperă tot spectrul de emoții, 
dispoziţii şi sentimente, si, de asemenea, se referă la tărâmul experienţei în afara conștientizării, declarând: "Un 
organism poate reprezenta în pattern-uri neuronale și mentale stadiul pe care noi, creaturi conștiente, îl numim 
sentiment, fără ca măcar să știm că sentimental este în desfăşurare” (p. 36). În cea mai mare parte nu ne putem 
controla emoţiile în moduri directe și voluntare. Ele sunt executate de structuri ale creierului care sunt poziționate 
adânc în creier si care sunt adesea numite "creierul primitiv”. După Damasio, prin intermediul sentimentelor 
emoțiile încep să-şi exercite impactul asupra minţii, cu un impact deplin si persistent al sentimentelor izvorând din 
apariția unui simţ al sinelui. Mai mult, emoţiile sunt legate de viata organismului, adică de corpul său. El atrage 
atenţia asupra rolului "emoţiilor de fundal”, referindu-se la stări de calm sau tensiune, stare de bine sau indispozitie. 
El recunoaşte șase emoţii primare sau universale: fericire, tristețe, frică, furie, surpriză si dezgust. Emotiile 
secundare sau sociale descrise includ jena, gelozia, vinovăția și mândria. Trevarthen (2001) face de asemenea 
această distincţie între emoţiile de auto-reglare si ceea ce el numeşte "emoţii relationale”. Damasio propune o sumă 
de diferite nivele de "reglare a vieţii”, începând cu un nivel de bază de răspuns stereotip, urmat de emoţii, apoi 
sentimente si apoi "rațiune înaltă”. Doar după nivelul sentimentelor constienta, asa cum ne gândim la ea, intră în 
scenă. Mai mult, el afirmă că acesta nu este un sistem linear, ci unul care interacționează de-a lungul diferitelor 
nivele. O contribuţie importantă a muncii lui Damasio se concentrează asupra rolului limbajului şi a contribuţiei 
sale la tărâmurile constientei extinse si de bază. Cercetările sale asupra pacienților cu tulburări severe de limbaj 
provocate de boli neurologice demonstrează că "contribuția limbajului la constienta de bază nu a putut fi găsită 
nicăieri” (Damasio, 2000:108). Atât Panksepp cat si Damasio prezintă o perspectivă integrativă asupra funcționării 
umane, atrăgând atenţia asupra complexitatilor schimburilor noastre relationale în lume, cât si ca și legături cu alte 
mamifere. 


20 Creierul social: funcţia cortexului orbifrontal 


Mai înainte am subliniat rolul important al zonelor "creierului primitiv”, structurile inferioare care sunt poziționate 
adânc în tulpina creierului, în dezvoltarea afectivă generală a persoanei. În structurile superioare ale creierului sunt 
poziţionate acele zone responsabile cu procesarea informaţiilor mult mai complexe, incluzând percepția, atribuirea 
semnificației, gândirea și raţiunea. În special regiunea orbito-frontală dreaptă a fost indicată ca fiind cu precădere 
implicată în reglarea tiparelor de alertă si în comportamentele sociale si emoționale (Barbas, 1995), si în capacitatea 
persoanei de a fi conştientă de sine ca persoană cu o istorie, cunoscută ca conştiinţă autonoetică (Schore, 1994; 
Wheeler et al., 1997). Implicarea cortexului orbito-frontal drept în capacitatea de a vorbi despre propria istorie 
sugerează implicarea acestei zone a creierului în relatările derivate din Interviul de Atașament Adult (AAT) (Main et 
al., 1985), de vreme ce regiunea orbito-frontală pare a fi în special preocupată cu organizarea experienței 
emoţionale în contextul relaţiilor interpersonale (Heller, 1993; Cozolino, 2002, 2006; Hart, 2008). În acest rol de 
mediator dintre funcțiile inferioare si cele superioare ale creierului, cât si în rolul în reglarea stărilor corporale, 
cortexul orbito-frontal devine important ca o funcţie integrativă pentru diferite feluri de comunicări atât dinspre 
surse externe cât și dinspre surse interne. Așa cum sugerează Ogden et al. (2006); 


În funcţia sa de parte a sistemului de acţiune de ataşament, se crede că cortexul orbito-frontal 

permite ca informaţia despre mediu, procesată la nivel cortical (de ex. stimuli vizuali şi auditivi 
care emană dintr-o expresie facială) să fie integrată cu informaţia procesata la nivel subcortical 
în mediul visceral intern, facilitând astfel asocierea informaţiei care intră din mediul extern cu 
stările motivationale și emoționale. 


(pp. 153 — 154) 


Datorită funcţiei cortexului orbito-frontal în managementul executiv general al procesării emoționale si 
tendințelor de acţiune, semnificaţia daunelor în această parte a creierului a fost subliniată ca fiind specială dacă are 
loc în contextul traumei dezvoltării timpurii (Schore, 2003a), şi în particular până la vârsta de doi ani. Disfunctile 
timpurii din emisfera dreaptă, care implică cortexul orbito-frontal, sunt așadar implicate în dezvoltarea stilurilor de 
ataşament dezorganizat, a stresului post traumatic si a tulburărilor de personalitate de tip borderline. Aşadar aceasta 
parte a creierului depinde de experienţă si, în condiții optime de ataşament securizant şi ale unui mediu social 
sensibil acordat, se dezvoltă în moduri care sprijină o capacitate adaptativă de a regla emoţiile în mod flexibil sau 
de auto-reglare, în absenţa schimbului sau a sprijinului social. Dezvoltarea şi funcționarea neurală in această parte a 
creierului contribuie, de asemenea, la capacitatea de a înțelege si de a atribui semnificație minţii altora, ceea ce 
Siegel (2001) descrie ca ”"mindsight”, si pe care el o leagă de alte idei, cum ar fi dezvoltarea capacității de 
mentalizare prin intermediul experienţelor de atașament (Fonagy si Target, 1997). 


21 Stiluri de ataşament: munca lui Bowlby şi a colegilor săi 


Chestiunile anterioare au scos în evidenţă importanța experienţelor timpurii de ataşament dintr-o perspectivă neuro- 
ştiinţifică şi implicaţiile acestora pentru copilul în dezvoltare în special, dar nu exclusiv, în contextul unei relații 
diadice timpurii. Acum oferim o privire de ansamblu asupra atasamentului şi a implicatiilor sale pentru psihoterapia 
integrativă. 


Teoria atasamentului a fost dezvoltată de John Bowlby (1907 — 1990). El şi-a terminat studiile medicale în 
1933 şi apoi a continuat cu studierea psihiatriei adultului şi a copilului, cât şi cu formarea în psihanaliză. La vremea 
respectivă, a devenit foarte prins în politică şi in neantelegerile din cadrul psihanalizei. Poziţia lui era că psihanaliza 
se concentrase prea mult asupra funcționării interne, folosind ca exemplu concentrarea lui Melanie Klein asupra 
fanteziei copilului şi asupra daunelor interne. În viziunea lui Bowlby, adoptarea unei asemenea perspective reduce 
semnificativ noţiunea de ameninţare externă şi reacția umană la aceasta. De asemenea, el a făcut caz de ideile lui 
Freud asupra sexualității, susținând că auto-apărarea era tot atât de importantă, sau chiar mai importantă (Bowlby, 
1971, 1975, 1998). Interesul lui Bowlby era de a combina gândirea psihanalitică cu un focus pe etologie, cât si pe 
biologia evoluționistă. EI a fost profund interesat în protecţia speciilor şi în modalitățile prin care natura are grijă de 
acest lucru; în mod esențial, funcţia legăturii copil / mamă era vehiculul prin intermediul căruia specia și-a câştigat 
protecţia. Poziţia lui era aceea că dependenţa nu este o calitate care trebuie depășită, ci este o parte esențială a 
naturii umane (Bowlby, 1979). În 1953 Bowlby a publicat Îngrijirea Copilului şi Maturizarea Iubirii, care a fost 

instantaneu un bestseller și a fost tradus în zece limbi diferite. Ideile sale au câştigat credit cu mult dincolo de 
cabinetul de consultatie al psihoterapeutului. 


În timp ce teoria atasamentului a lui Bowlby a rămas (si într-o măsură continuă să rămână) discutabilă în 
cadrul psihanalizei (Holmes, 1993; Fonagy, 2001), ea enunţă o sumă de idei cheie care sunt acum reluate în lumina 
dezvoltării neuro-stiintifice. În primul rând, si probabil cel mai important, a accentuat perspectiva dezvoltării de 
două persoane, aducând la lumină tensiunea si influenţa reciprocă dintre psihologia de o persoană si cea de două 
persoane. În al doilea rând, este o teorie spaţială bazată pe idea benzii elastice — cu cât este mai departe, cu atât se 
trage mai puternic. Conceptul cheie pe care munca lui Bowlby îl scoate la lumină este importanţa pentru copilul în 


dezvoltare, si într-adevăr si pentru persoana adultă, a accesului la ”o bază securizantă”. In al treilea rand, a subliniat 
importanța proximitatii unei figuri de ataşament preferate, ca fiind crucială pentru dezvoltare. 


Bowlby a schiţat trei stadii în dezvoltarea unui tipar de ataşament. În primele șase luni de viață 
concentrarea este asupra dezvoltării tiparelor de recunoaștere, pe măsură ce sugarul se orientează în lume. De la 
şase luni la trei ani concentrarea este asupra dezvoltării unui sistem de ataşament şi mecanisme de feedback care 
evaluează "suficienta apropiere” a figurii de atașament preferate. De la vârsta de trei ani concentrarea este asupra 
dezvoltării relaţiilor reciproce pe baza modelelor interne de lucru. Modelele de lucru interne funcționează ca o 
”imagine” sau ca o schemă” internalizată, un șablon care serveşte ca ghid pentru felul în care funcționează lumea, 
în ceea ce privește relațiile apropiate. S-a sugerat că aceste modele de lucru interne se dezvoltă în primul an de 
viata, pe măsură ce tiparele de interacțiune dintre copil si îngrijitorul primar sunt încontinuu manifestate si re- 
manifestate. În timp ce aceste modele au fost considerate iniţial a fi flexibile, Bowlby a sugerat că ele devin din ce 
în ce mai stabile cu timpul. 


Ideile lui Bowlby au fost dezvoltate initial de Mary Ainsworth (Ainsworth et al., 1978) si mai târziu de 
Mary Main si Judith Solomon (Main, 1995; Main si Solomon, 1986). Ainsworth a colaborat cu Bowlby la 
dezvoltarea ideilor sale, si a fost figura esenţială în stabilirea unui proiect de cercetare menit să evalueze natura 
interacțiunilor mamă — sugar. Ea a stabilit procedura numită "situația neobișnuită” ca o modalitate de a activa 
sistemul de atașament al copilului şi, ca rezultat al acestei cercetări, a identificat stilurile de atașament securizant, 
evitant şi rezistent/ambivalent. Un al partulea stil, dezorganizat/dezorientat, a fost adăugat mai târziu de Main și 
îngrijitorul său primar adesea nu se va încadra judicios într-o categorie etanşă, această muncă totuși a produs dovezi 
importante, sprijinite pe cercetare, ale diferitelor stiluri” de interacțiune, având posibilitatea de a le asocia cu 
problemele clinice cu care se confruntă un practician. Elaborarea mai departe a acestei munci a luat forma unui 
focus asupra atasamentului adult, în care Main (1993) a descoperit că, cerându-le adulților să povestească despre 
experienţele timpurii în familiile lor, devenea posibilă corelarea acestor povestiri cu rezultatele testului "situația 
neobişnuită” folosit în cercetarea lor anterioară asupra mamelor și sugarilor. Rezultatul acestei munci a fost 
dezvoltarea Interviului de Atasament Adult (A AI), proiectat să stabilească starea mintală a unui adult, cu privire la 
ataşament. Au fost identificate patru "stări mintale”: securizantă/autonomă, de respingere, preocupată si 
nerezolvată/dezorganizată. Această muncă a condus de asemenea la recunoaşterea faptului că stilul de ataşament al 
unui copil nenăscut putea fi prezis prin evaluarea stilului de atașament al adultului (George și Main, 1996); pe 
lângă asta, a condus la o arie foarte largă de aplicaţii (Steele şi Steele, 2008). 

22 Tipare de ataşament intergenerationale 


Bowlby a fost conștient de faptul că, modul în care un copil face față lumii este legat în multe feluri de modul în 
care părintele a tratat propriile experienţele timpurii, în special mama. Cercetările asociate cu Interviul de 
Atasament Adult (AAI) arată o relaţie clară între stilul de atașament al mamei si acela al copilului ei — mamele cu 
un atașament nesigur tind să aibă copii cu un atașament nesigur (Main și Goldwyn, 1984). Această idee este de 
asemenea sprijinită de cercetarea pe animale (Francis et al., 1999). Schore (2003a) trece acest fenomen în limbaj 
neuro-stiintific atunci când declară că ”psihopatologiile asociate atasamentului sunt așadar exprimate în dereglări 
ale funcțiilor sociale, comportamentale si biologice care sunt asociate cu un sistem de control fronto-limbic imatur 
și cu o emisferă dreaptă ineficientă” (p.66). Dat fiind ceea ce am schiţat mai sus despre dezvoltarea funcţiilor 
creierului si dependenţa lor de schimburile diadice în timpul perioadelor critice, probabil că acest lucru nu este 
foarte surprinzător. Dacă sugarul este dependent de o mamă care nu este capabilă de a răspunde într-o manieră 
sensibilă și acordată, si dacă asta se întâmplă încontinuu în perioada semnificativă a dezvoltării timpurii, atunci 
există un risc serios ca sugarul să esueze în a-şi forma căile care să-i permită un răspuns sensibil potrivit pe care să- 
l ofere mai târziu propriului copil (Strathearn, 2007). Realitatea este că aceste mame au suferit ele însele lipsuri 
grave în propriile copilării (Famularo et al., 1992), fiind lăsate cu o capacitate slăbită de a face faţă stresului (Post 
et al., 1994). Cercetarea făcută de Fonagy şi colegii, concentrată asupra reprezentărilor mentale şi a funcționării 
reflexive, subliniază de asemenea acest efect intergenerational important (Fonagy et al., 1991, 1993). Acolo unde 
există asemenea pattern-uri este probabil important să se lucreze cu mama și copilul ca diadă în cadrul terapeutic. 

23 Studii de observare a copiilor: munca lui Stern si a altora 


Munca lui Daniel Stern a reprezentat o schimbare semnificativă în abordările teoriei dezvoltării (Stern, 1985a, 
2003). El a devenit în mod particular interesat de contradictia care înconjura focusul pe teorie în ceea ce privește 
primii ani ai vieții şi de felul în care aceste idei păreau să aibă un rol speculativ şi obscur în întâlnirea cu persoana 
reală, în terapie. De asemenea, el s-a implicat în problematica modelelor dezvoltării timpurii (de ex. Freud, 
Mahler), care îi păreau că erau construite in mod artificial si că ofereau o perspectivă a dezvoltării întrucâtva 
lineară. Stern era interesat in mod particular în dezvoltarea unui dialog între imaginea copilului, asa cum era 
prezentată de abordarea experimentală, și imaginea construită clinic. Așadar, o accentuare cheie era pe studiile de 
observare a copiiilor si pe contribuţia acestora la gândirea clinică. Această distincţie între "copilul observat” si 
"copilul clinic” este crucială pentru munca lui Stern. Prima noțiune se preocupă cu observaţiile directe în cadre 
naturale și experimentale; a doua noţiune este despre re-constructie bazată pe amintiri, puneri în scenă si 
interpretări transferentiale, si diferite istorii de viaţă. În timp ce principala concentrare a lui Bowlby era asupra 
diadei mamă- copil, concentrarea lui Stern este mai mult asupra copilului însuși, şi în special în descoperirea și 
articularea experienţei subiective a copilului. El isi descrie cartea asupra subiectului ca pe o "ipoteză de lucru 
despre experienţa subiectivă a propriei vieţi sociale a copilului” (1985b:4). 


O inovaţie cheie în munca lui Stern este interesul său mai degrabă într-o abordare normativă decât în una 
patomorfică. Copilul este privit mai curând în toată marja de comportament, în toate formele sale, decât în termeni 
de ce ar putea merge prost mai târziu. În această privinţă, abordarea sa este mai degrabă prospectivă decât 
retrospectivă. Pe baza unei cercetări extensive asupra copiilor, Stern a propus un model de dezvoltare care accentua 
câteva simţuri diferite ale sinelui, asa cum acestea ies la suprafaţă pe parcursul primilor ani de viata. În prima ediţie 
a lucrării Lumea Interpersonala A Copilului (1985b) Stern a propus patru simţuri ale sinelui: sinele emergent, de la 
0 la 2 luni; sinele de bază, aproximativ de la 2 luni până la 9 luni; sinele subiectiv, aproximativ de la 9 luni până la 

15 luni; şi sinele verbal care începe de la aproximativ 15 luni. Fiecare dintre aceste simţuri ale sinelui se corelează 
cu ceea ce Stern numește "domenii de asociere”, pentru recunoașterea faptului că dezvoltarea este întotdeauna 
contextuală. În a doua ediţie a cărţii sale, publicată original în 1998, Stern mai adaugă un simţ al sinelui, pe care îl 
numește sinele narativ, un sine pe care el îl priveşte ca pe o cheie pentru problemele clinice de mai târziu. 


Subiectul "acordării afective” este un alt concept care a fost in prim planul cercetării lui Stern asupra 
copiilor și a îngrijitorilor lor primari (Stern, 1985a). Acordarea afectivă reiese a fi în mod particular importantă în 
perioada dezvoltării sinelui subiectiv, aproximativ de la 9 la 15 luni. Este o nouă categorie de comportament în care 
copii descoperă că au o minte si că alti oameni au minți diferite. Intersubiectivitatea, într-o formă complexă, acum 
devine posibilă, și în care copilul poate atât să ocupe o stare mentală și să le atribuie stări mentale și altora, cât şi să 
răspundă comportamental la aceste diferenţe. Cercetarea asupra acordării sau ne-acordării dintre copii şi îngrijitorii 
lor primari are paralele cheie în psihoterapie, unde managementul acestor stări este un factor important în succesul 
procesului terapeutic. Acest domeniu al cercetării copilului are de asemenea paralele în cercetarea neuro științei 
afective, aşa cum a fost descrisă mai sus. 


Munca lui Stern a fost o parte a unui interes crescând în cercetarea copilului şi în modurile în care aceasta 
influenţează procesul psihoterapiei. Trevarthen (1989, 2001) accentuează natura socială intrinsecă a schimbului 
relational al copiilor, concentrându-se pe capacitatea acestora, de la o vârstă foarte fragedă, de a se angaja într-o 
lume intersubiectiva şi de a căuta companie. Studiile de cercetare ale lui Trevarthen si înregistrările video asociate 
au arătat foarte clar această capacitate, ridicând problema unei concentrări exclusive asupra diadei mamă-copil în 
termenii relației acesteia cu sănătatea mintală adultă. Beebe şi Lachmann (2002) şi Beebe et al. (2005) oferă 
perspective bune asupra cercetării copiilor, legând aceste studii de tratamentul psihoterapeutic cu adulţii. O relatare 
mult mai personală, dar de asemenea bazată pe literatură relevantă, este oferită de Reddy (2008). Aceste abordări 
luate ca un întreg sunt in mod particular relevante pentru abordarea integrativa schitata aici, fiind fundamentate atât 
pe cercetări cheie, cât si pe sprijinirea unui schimb relational umanist si concentrat pe dezvoltare, între terapeut si 
client. 

24 Winnicot si mama obisnuita, ”suficient de buna” 
3 5 9 


Donald Winnicott (1896 — 1971), figură cheie în ceea ce este cunoscut ca Scoala Britanică de Relaţii Obiect, a pus 
un accent cheie pe legătura dintre copil şi mediu. El ne-a oferit mai degrabă un set de idei importante decât o 
"teorie” si făcând asta ne-a supus atenției unele concepte cheie de importanță specială pentru o psihoterapie 
integrativă. Asemenea lui Stern, Winnicott a pus accentul pe normalitate, in care ”pacientul” se prezintă ca o 
persoană cu o modalitate unică de a construi lumea, o modalitate care trebuia mai degrabă înțeleasă decât 
patologizată (Newman, 1995). De asemenea, el a subliniat importanța unui "mediu facilitator”, a jocului și a 
creativităţii, a diferenţei dintre sinele adevărat si sinele fals, si a complexității fenomenului tranzitional. Idea mamei 
"suficient de bune” a fost un concept care a devenit încorporat în conştientizarea socială largă prin intermediul 
publicării lucrării Copilul, Familia, și Lumea din Afară (1964) şi care le-a oferit tinerelor mame ușurarea că nu 
trebuia să fie super-umane. Oricum, idea lui Winnicott de ”suficient de bun” a adus cu ea, ca în cazul tuturor ideilor 
sale clinice, o seamă de complexitati interesante. Protecţia "suficient de bună” pentru copil implica în primul rând o 
mânuire protectoare, concept care indica nevoia copilului de a rămâne într-o stare de ne-integrare; în termenii lui 
Winnicott, absenţa acestui lucru forțează copilul la o formă de auto-control defensiv (Winnicott, 1988). Mânuirea 
copilului a fost privită de asemenea ca fiind foarte semnificativă în termenii dobândirii stării de "suficient de bun”. 
Perspectiva lui era că copii care erau lăsaţi singuri pentru perioade lungi de timp erau predispusi să se identifice 
mai curând cu mintea decât cu corpul, o formă primitivă de scindare. Exista de asemenea nevoia de a-i prezenta 
copilului lumea exterioară într-un mod care îi permitea acestuia să dezvolte o încredere în lume. Esecul de a obține 
acest lucru ar fi condus, în viziunea lui Winnicott, la experienţa ”agoniei primitive” si a "singurătăţii profunde”. 
Aceste idei au creat în Winnicott o empatie specială pentru pacienții săi copii si adulți psihotici si borderline. El îi 
considera pe fiecare ca fiind copilul în stadiu de dependenţă absolută, ridicând probleme de management al 
regresiei în practica clinică. Totuși, Winnicott a fost foarte clar că, sub ameninţarea anxietatilor psihotice nu avem 
nevoie de analiza problemelor noastre, ci, mai curând, de felul de îngrijire blând, implicat şi ne-sentimental pe care 
mama “suficient de bună” îl acordă in mod natural copilului ei mic (Winnicott, 1965/1990). În munca terapeutică, 
ceea ce dorește pacientul este să întâlnească un terapeut care este o persoană reală: "Dacă devenim cu toții persoane 
în munca noastră, atunci munca devine mult mai interesantă şi mai răsplătitoare” (Winnicott, 1965/2006: 155). 

25 Dereglări ale afectului şi patologia adultă: munca lui Schore 


Allan Schore se evidenţiază ca un contribuitor major la cunoştinţele pe care le avem despre neurostiinta afectivă si 
a dezvoltării şi, aşa cum am văzut, a adus o contribuție cheie la o perspectivă integrativă atât asupra dezvoltării 
umane cât si asupra răspunsurilor terapeutice la implicaţiile grave ale experienței generatoare de dereglări din 
primii ani ai vieţii (Schore, 2003a, 2003c). Influențat de cercetare extinsă, Schore a subliniat măsura in care 
experienţele relationale timpurii, care implică abuzul, trauma, tratamentele rele sau neglijarea, predispun la 
probleme grave în viata de mai târziu. El face o paralelă cu literatura care ne aduce cu claritate în atenție 
implicaţiile acestor experienţe timpurii (de ex. Karr — Morse și Wiley, 1997), despre copii foarte tineri care au 
comis fapte de o violență extremă. Schore subliniază efectele excitării extreme a sistemului nervos autonom 
(ANS), cu un focus special pe sistemul nervos simpatic (SNS). Am trecut în revistă mai înainte efectele depăşirii 
unei ferestre de toleranţă în relație cu supra sau sub-stimularea ANS. Ceea ce Schore subliniază este distincția între 
reacțiile de ”fugă” şi ”luptă” în termenii dereglării. Reacţia de luptă” este aceea care, dacă este neregulată in mod 
consistent, poate conduce la dificultăţi mai târziu în controlul agresivității, creând o predispozitie către tulburări de 
genul antisocial sau borderline. Este clar că problemele merg dincolo de doar o reacție ANS, având la bază mediul 
si socialul. În cadru sunt și tiparele intergenerationale, care intră în acţiune în aceste cadre. În timp ce Schore 
pledează pentru importanţa intervenției timpurii care poate opri traiectoriile de dezvoltare, munca cu adulții este de 
cu adulții cu un istoric de atașament grav dezorganizat si experienţe dereglatoare care au condus la un diagnostic de 
tulburare de personalitate de tip borderline. Ei indică provocările pe care această situație le ridică pentru terapeut, 
de vreme ce este posibil ca abordările psihoterapiei de explorare să nu facă altceva decât să deregleze și mai mult 
afectul pacientului. Ei propun o abordare de tratament bazat pe mentalizare, menit să dezvolte și să îmbunătăţească 
funcționarea reflexivă a pacientului, în relația prezentă cu terapeutul. 

26 Trauma relationala timpurie si efectele sale 


Trauma poate fi definită ca o situaţie care este caracterizată de frică extrema, neajutorare, pierderea controlului si 
ameninţarea anihilării. În aceste condiţii sistemul omenesc de supravieţuire este activat și sprijinit de un lanţ de 
procese neurofiziologice — lupta/fuga/inghetare sunt opțiunile de bază. Trauma poate fi asociată cu un eveniment 
unic sau catastrofal care are loc în orice moment de-a lungul vieţii. Trauma poate fi de asemenea asociată cu 
evenimente în desfășurare care sunt invazive si care sunt asociate cu experiențe timpurii si dificultăți de atașament. 
Cercetări recente în domeniul neurostiintei afective au demonstrat că istoricul de atașament al unei persoane 
afectează capacitatea acesteia de a face față traumei mai târziu (Schore, 1994; Siegel, 1999). Cercetările au arătat că 
ataşamentul securizant — asa cum este evaluat prin procedeul “situaţiei neobișnuite” aplicat la 12 luni (Ainsworth 
et al., 1978) — funcționează ca un tampon împotriva creşterii stresului si a nivelului de cortizon (Schore, 1994). 


O importanţă particulară o are modul în care experiențele timpurii de atașament traumatizant influențează 
în mod negativ dezvoltarea emisferei drepte. Emisfera dreaptă este centrală pentru dereglările de excitație care 
caracterizează tulburarea de stres post-traumatic (PTSD). Interacțiunea timpurie cu un îngrijitor primar care nu este 
afectuos sau nu este acordat, induce copilului stări traumatice. Efectele acestor experienţe sunt stocate în sistemul 
de memorie implicit/operational. Relaţia de atașament modelează în mod direct sistemul copilului de coping cu 
stresul, din emisfera dreaptă. "Dacă ai nevoie să te simți conectat pentru a te putea vindeca, dar îţi este prea frică să 
ai încredere pentru că ai devenit temător şi dereglat în relații, atunci te-ai intepenit. Acest cerc vicios îi menține pe 
oameni într-un ciclu constant de singurătate > abordare > teroare > evitare > singurătate” (Cozolino, 2006:230). 
Trauma din copilărie poate conduce la menţinerea experiențelor si tiparelor de dezvoltare în memoria noastră 
implicită, cu dezvoltarea neuronală și integrarea fiind afectate și ne-integrate într-o manieră coerentă (Cozolino, 
2006). Abilitatea noastră de a ne atașa și de a naviga cu succes prin lume depinde de abilitatea de a ne regla 
impulsurile $i emoţiile. Construirea reţelelor neuronale de comunicare socială modelează rețele care manageriaza 
reglarea, ceea se înseamnă că copilul necesită o comunicare emoţională stimulatoare cu ingrijitorul primar, pentru a 
sprijini acest proces. 

27 Auto-reglarea şi reglarea interactivă de-a lungul duratei vieţii 


Inspirate de cercetare relevantă si de literatură pe tema dezvoltării, am subliniat rolul cheie pe care experienţa 
timpurie îl joacă în dezvoltarea persoanei şi a mediului său relational si social. Scriitori, începând cu Bowlby, au 
subliniat de asemenea natura continuă a dezvoltării noastre și modurile în care aceasta iese la iveală în diferite 
experienţe de-a lungul vieţii. În timp ce deficienţele timpurii grave în schimbul relational și capacităţile de reglare 
asociate pot deveni extrem de întipărite si dificil de schimbat, trebuie de asemenea să ne aducem aminte de 
plasticitatea potenţială a creierului, de importanţa continuă a atasamentului de-a lungul vieţii si de capacitatea de a 
crea cărări alternative în creier. Acestea se corelează cu evenimente comportamentale și de mediu care servesc 


bătute în cuie. 

Partea 4 


DIMENSIUNI ALE AUTO-DEZVOLTARII 


28 Sinele co-creat în relaţie 


Focusul pe co-crearea sinelui în relaţie a fost dintotdeauna în inima abordărilor Gestalt și existențială. "Umanitatea 
unei persoane este manifestă doar în relație dialogică cu alții” (Hycner si Jacobs, 1995:53). Spinelli (2007) 
accentuează din nou faptul că terapia existenţială adoptă "principiile asocierii”, care se referă la "baza inter- 
relationala a întregii experienţe subiective” (p. 75). Inspirându-se din literatura variată pe acest subiect, Fonagy et 
al. (2002), venind dintr-o perspectivă de dezvoltare psihanalitică, concluzionează: "Există un acord general că 
sinele există doar în contextul celuilalt; dezvoltarea sinelui este echivalentă cu agregarea experienței sinelui în 
relaţii” (p. 40). În acest sens ne creăm și ne dezvoltăm constant simţul de sine în relaţiile noastre cu alţii, bazati 
fiind pe trăsăturile mai permanente ale sinelui, care persistă de-a lungul timpului. Propriul simţ al sinelui este 
dezvoltat în relaţii, prin multitudinea de interacțiuni cu îngrijitorii nostri primari, iar mai târziu cu egalii nostri şi cu 
adulții semnificativi (inclusiv terapeuti) din vieţile noastre. Ca temă centrală a muncii noastre, suntem atrase de 
această formulare a procesului psihoterapeutic: "Întotdeauna există tensiunea de a privi materialul dialectic- 
intrapsihic si de a accepta si a explora aceste conflicte, încercând întotdeauna să ridicăm acest aspect la nivelul unei 
asocieri dialogice-interpersonale cu alții și cu lumea în general” (Hycner, 1993). În acest sens, experienţa noastră 
interioară $i exterioară sunt inter-conectate în mod intim si co-existente. 


Kohut, fondatorul psihologiei sinelui, a privit conceptul de ”sine” ca pe un "concept supra-ordonat”, si 
anume unul care este "dincolo de cunoașterea empirică, o configurație care transcede suma părților sale, care are 
coeziune în spaţiu şi continuitate în timp” (Lee si Martin, 1991: 180). În acest sens este sinele care ne organizează 
experienţa si ne oferă un simţ al continuității existenței. Privim crearea organizării sinelui ca pe un proces constant, 
continuu si actualizator într-un câmp relational, totuși sinele cuprinde de asemenea și trăsături durabile cum ar fi 
alcătuirea noastră genetică, stilurile de personalitate, obiceiurile, credințele înrădăcinate și modalităţile de 
configurare a experienţei derivate din influenţele familiale, sociale și culturale. Acest proces a fost explorat în 
detaliu în Partea 3, despre copilărie și dezvoltare. 


Ideea unui simţ al sinelui unitar a fost provocată de unele autorități în domeniu: "Studii în domeniul 
dezvoltării copilului sugerează, de fapt, că idea unui ‘sine’ unitar și continuu este de fapt o iluzie pe care minţile 
noastre încearcă să o creeze” (Siegel, 1999: 229), pentru a ne da un simţ al siguranţei în fata diversităţii exterioare 
si a multitudinii de cerințe contradictorii. Copilului i se cere să îndeplinească multe roluri diferite pentru a se putea 
adapta la diferite contexte sociale. În literatură există mai multe moduri de a privi acest fenomen: conceptul de 
*subpersonalitati” din psihosinteză (Whitmore, 2000); conceptul de stări ale ego-ului” din analiza tranzactionala 


(TA) (Berne, 1972); conceptul de "multitudini ale sinelui” din Gestalt (Polster, 1995); si conceptul "rolurilor 

reciproce” din terapia analitică cognitivă (Ryle, 1990). Oricum, conceptul de multiple stări ale sinelui poate să 
meargă mână în mână cu o perspectivă a unui simț central al sinelui, fie acesta numit "sinele adevărat” (Winnicott, 
1950, în Winnicott et al., 1989), o ”stare de adult a ego-ului” (Berne, 1972), sau “sinele real” (Masterson, 1985). 


In relaţia psihoterapeutică doi oameni aduc la întâlnire propria lor experiență internă, asa cum este intiparita 
spe 


în istoricul lor, şi în contextul prezent; în limbajul teoriei inter-subiectivitatii, ei se identifică "într-un flux continuu 
(Stolorow și Atwood, 1992). Dintr-o perspectivă centrată pe persoană este exprimat 


x? 


de influenţă reciprocă comună 
un sentiment asemănător: ”O întâlnire la o profunzime relationala îi cere terapeutului să fie acea ființă umană unica 
și autentică: un celălalt solid și fundamental cu care clientul poate interactiona” (Mearns și Cooper, 2005). 
Reprezentările sine — celălalt ale lumii noastre interne constituie materialul de lucru în contextul relației terapeutice, 
unde există oportunitatea unei experiențe noi și vindecătoare. Grupul Boston de Studiu al Procesului de Schimbare 
(2008: 125) a accentuat importanţa atât a "domeniilor implicite cât şi reflexive-verbale” în orice proces de 
interacțiune între doi oameni. Acest proces de vindecare si schimbare care are loc atât la nivel explicit conștient 
verbal, cât si la nivel implicit, inconștient, non-verbal, rezultă în schimbări în experienţa noastră de sine în relații cu 
alții şi cu lumea. 

29 Dimensiuni diferite ale experienţei sinelui 


Cadrul nostru de lucru integrativ subliniază o sumă de aspecte diferite ale sinelui în relație. In orice moment dat sau 
într-un context specific, dimensiuni particulare ale sinelui se pot afla mai mult în focus în experienţa unei persoane 
decât într-un alt moment sau într-un alt loc. Aceste arii ale experienței sinelui sunt în mod inevitabil 
interdependente și contribuie împreună la totalitatea propriei experienţe a sinelui. O problemă sau o deficiență într- 
un domeniu va influența inevitabil alte domenii și este posibil, de asemenea, să ne concentrăm mai mult pe un 
anumit domeniu, datorită experienței noastre relationale, familiale si culturale din trecut. Diversele dimensiuni ale 
experienţei de sine servesc ca bază pentru explorarea, înţelegerea si lucrul cu procesele sinelui în lumea noastră 
internă, in timp ce ne conectăm cu lumea externă. Oricum, este important să accentuăm inter-relationarea intima 
dintre aceste dimensiuni diferite ale experienţei sinelui. 

30 Aspectul biologic: relaţia sinelui cu corpul 


Krueger (1989) folosește termenul sinele corporal” pentru a se referi la experiența unei persoane cu sinele 
încorporat, care include toate experienţele chinestezice ale aspectelor și proceselor corporale interne și externe. O 
experiență de atașament securizantă va conduce la un simţ solid de a exista în propriul corp si la un sentiment de 
comfort în propria piele. Dezvoltarea sinelui corporal este strâns dependent de procesul delicat de acordaj între 
mamă și copil. Prin intermediul atingerii, a mângâierii $i a mânuirii corpului copilului, mama îi transmite copilului, 
la nivel senzorial, un simţ al sinelui corporal si a granițelor sale. Această experienţă este interiorizată de copil ca 
bază a propriei imagini corporale: ”Sinele nostru este în primul rând si cel mai important un corp-asa-cum-este- 
experimentat-atunci-cand-este-manuit-si-tinut-de-alt-sine, cu alte cuvinte, sinele nostru este în primul rând si cel 
mai important un sine-corporal-în-relaţie” (Aron si Sommer-Anderson, 1998:20). Internalizăm maniera în care 
suntem manuiti și în care ni se răspunde ca și copii mici, ceea ce ne influențează experienţa sinelui corporal si 
simţul întrupat al sinelui în lume. 


Dar, nu doar prin atingerea fizică este transmis acest acordaj, ci si prin ceea ce Stern numește ”afectele de 
vitalitate” ale mamei, prin calitatea răspunsurilor ei senzoriale, tonul şi intensitatea vorbirii, fermitatea atingerii și 
timbrul vocii. Afectele de vitalitate pot fi transmise prin "felul în care mama ia copilul în braţe, impatureste 
scutecele, isi piaptănă părul sau părul copilului, se întinde după biberon, isi descheie nasturii la bluză” (Stern, 
1985a:54). Copilul va simţi dragostea sau lipsa acesteia în această mânuire timpurie și "imaginea corporală” se 
formează prin intermediul acestui proces interactiv. Într-o discuţie despre forme ale semnificației relationale în 
domeniile implicit si verbal-reflexiv, membrii Grupului Boston de Studiu al Procesului de Schimbare spun: 
"Presupunem si acționăm ca şi cum celălalt este o minte întrupată, ca si noi, cu intenții care pot fi multiplu 
exprimate si citite” (2008: 145). Acolo unde mama este ea însăși rusinata de propriile procese corporale de bază, ea 
poate transmite această rușine copilului, atunci când îl manuieste: "dacă există supra-stimulare sau sub-stimulare, 
încep distorsiuni sau ne-formări ale sinelui corporal, iar acestea pot rezulta mai târziu în tulburări narcisice” 
(Krueger, 1989: 6). Dacă rușinea este asociată cu procesele corporale de bază, este posibil ca acest lucru să afecteze 
de asemenea și alte arii ale dezvoltării sinelui, precum și să împiedice o integrare eficientă a emoţiilor, a cognitiilor 
şi a experienţei senzoriale. 


Este important ca în evaluarea mişcărilor fizice, a expresivității si a atitudinii fata de procesele corporale sa 
luăm în calcul cultura si contextul în care este crescut un copil. Este ușor să patologizăm un răspuns care este in 
contradicţie din punct de vedere cultural cu propriul nostru răspuns. De exemplu, în cazul unor oameni care trec 
dintr-o cultură în care se practică foarte mult atingerea, într-o cultură în care atingerea este foarte rar folosită, este 
foarte tentant să privim uşurinţa lor de a atinge ca pe o dovadă de invadare a spaţiului celuilalt, aşadar, ca pe o 
dovadă de disfunctie. 

31 Aspectul intrapsihic: relaţia sinelui cu sinele 


În termenii tărâmului intrapsihic, ne concentrăm asupra relației dintre sine ca subiect și sine ca obiect. Sinele ca 
subiect se referă la ”Eu” care mă observă, mă organizează si mă structurează pe ”Mine”, conceptul meu de sine, 
reprezentarea mentală a mea asa cum operez în lume, o perspectivă a propriei persoane ca obiect între alte obiecte 
(Fonagy et al., 2002). Aron (1998/2000: 5) se referă la ”Eu” ca ”sinele-care-cunoaşte”, sinele ca subiect si ca agent. 
Aceasta pentru el vine în contrast cu "Mine” — pe care el îl descrie ca fiind ”tot ceea ce o persoană poate sti despre 
sine prin propria observaţie sau prin feedback de la altii...aspectul mai obiectiv al sinelui” (p. 5). Cea mai mare 
parte a literaturii psihologice se concentrează asupra sinelui-ca-obiect, asupra felului în care mă percep pe mine 
printre alții, asupra propriului concept de sine. Mai puţină atenţie a fost acordată sinelui ca cunoscător, ca subiect si 
organizator al experienței mele. Fonagy et al. (2002) consideră că este un punct de referință în dezvoltare 
semnificativ atunci când un copil dezvoltă o "teorie a minții”, simţul că este un ”Eu” în relație cu "Eu”-l celuilalt, 
care are gânduri, sentimente, intenții, etc. diferite de ale mele, proces care sprijină funcționarea reflexivă şi procesul 
mentalizării. 


Atât Aron (1998/2000) cât si Fonagy et al. (2002) se concentrează asupra importanței funcției de reflecţie 
care este la baza propriei construcții a sinelui. Aron descrie reflexia de sine ca fiind "capacitatea de a experimenta, 
observa si reflecta asupra propriei persoane atât ca subiect cât si ca obiect” (Aron, 1998/2000: 3). El priveşte acest 
proces dialectic de experimentare a propriei persoane atât ca subiect cât și ca obiect ca fiind un proces integrat atât 
cognitiv cât și afectiv. În funcţionarea eficientă o persoană se poate angaja într-un dialog fluent între aceste două 
polaritati ale sinelui ca subiect și sinelui ca obiect și poate trece cu ușurință de la una la cealaltă. Acest lucru sta la 
baza empatiei și a capacității de a se vedea pe sine în relaţie cu alții într-un mod echilibrat. Patologia poate fi privită 
ca incapacitatea de a conţine ambele polaritati si de a menţine tensiunea dintre ele; o deficiență a funcţiei reflexive. 
O persoană se poate opri la o extremă sau alta și poate experimenta dificultăți în a menţine în minte cealaltă 
polaritate. De exemplu, o supra-accentuare a polarității ”Eu” poate rezulta într-un focus prea mare asupra sinelui 
subiectiv, cu o capacitate redusă de a se vedea pe sine ca pe un obiect între altele, iar aceasta poate rezulta într-o 
formă de absorbire de sine care conduce o persoană către a fi inconștientă de impactul său asupra altora și o poate 
duce la ignorarea nevoilor altora. O supra-accentuare a polaritatii ”Mine” poate determina o persoană să simtă că 
are un simţ al sinelui redus, un sentiment că pluteşte în derivă într-o lume a altora, doar un alt obiect într-o lume de 
obiecte, la mila mediului, fără drepturi pentru propriile nevoi. Acest lucru poate conduce la depresie si la un 
sentiment de zădărnicie. Într-o funcţionare sănătoasă, o persoană va avea abilitatea de a conţine ambele polaritati, 
de a păstra un sentiment al valorii de sine si al propriei mijlociri, și va experimenta de asemenea un simţ al sinelui 
între alții, de a fi o parte a lumii altora. Ogden (1994) indică felul în care folosirea metaforei create de ”Eu” 
îmbunătăţeşte capacitatea de a-l experimenta pe ”Mine” din experiența mea de sine. Gândiţi-vă la impactul unor 
metafore cum ar fi "Sunt arhitectul propriului meu destin”, "Eu sunt o pată în peisajul vieţii”, "Sunt un ciudat”, în 
contrast cu "Pe scena vieţii sunt multe acte si intentionez să particip pe deplin la toate împreună cu colegii mei 
actori”, "Sunt o parte din tot ceea ce întâlnesc”. Lucrăm frecvent în terapie cu astfel de metafore, care sunt aduse de 
clienţi şi care rezumă esenţa experienţei lor în lume. 


Teoriile relațiilor obiect se ocupă cu procesul prin care ne internalizăm relaţiile interpersonale şi le 
înregistrăm în memorie. Introiectăm în lumea noastră internă alti oameni semnificativi din primii ani de viata, care 
continuă să exercite o puternică influență asupra noastră , ca obiecte interne în propria viață mentală. Acest proces 
oferă materialul pentru dialogurile noastre intrapsihice. În acest sens, conceptele de stări ale ego-ului de "Părinte, 
Adult și Copil” din Analiza Tranzactionala (TA), sunt în mod particular folositoare. Părintele reprezintă figurile 
influente internalizate din primii nostri ani . Se poate ca in mod inconștient să ne comportăm si să sunăm ca unul 


46 


dintre părinții nostri în interacțiunile noastre cu alţii, intrând în starea ego-ului a Părintelui nostru. Atunci cand 
regresăm la un mod de exprimare care face parte din propria experiență istorică a sinelui, atunci suntem în starea 
ego-ului de Copil. Aceasta se poate întâmpla în afara stării de conştientizare şi poate conduce la o reacție care 
poate, sau nu poate fi potrivită situației prezente. Dacă revenim la o stare a ego-ului a Copilului traumatizat sub 
presiune, se poate să pierdem tot simțul contextului prezent şi să fim prinși în propria lume internă într-un proces 
numit "echivalență psihică” de către Fonagy et al. (2004: 56). Starea ego-ului de Adult se referă la capacitatea 
noastră de a răspunde adecvat, în contextul prezent, celuilalt , experienţei aici-si-acum, din poziţia de participant, 
poziţia ”Eu” descrisă mai sus. Conceptul sinelui si al altor obiecte, sau, din perspectiva TA, al stărilor ego-ului, nu 
numai că ne oferă o înţelegere a propriului dialog intrapsihic, pe măsură ce conversăm în mintea noastră între 
diferitele stări ale ego-ului sau stări ale minţii, dar ne oferă de asemenea o modalitate de a analiza interacțiunile 
noastre cu alţii. Credem că întotdeauna există o legătură intimă între dialogul intern si interacțiunile externe cu 
lumea, si de care oamenii pot fi mai mult sau mai putin conștienți în viata de zi cu zi. 

32 Aspectul interpesonal si intersubiectiv: relaţia sinelui cu alţii 


SA 


contextul prezent, "într-un flux continuu de influență reciprocă comună” (Stolorow si Atwood, 1992: 18). Într-un 
astfel de model de relaţii umane se presupune că realitatea personală este întotdeauna co-determinată de relație şi 
de semnificațiile unice pe care fiecare persoană le aduce în întâlnire, iar apoi de semnificaţiile construite în comun 
între participanţi. Acest lucru va fi adevărat în toate relaţiile, inclusiv în relația psihoterapeutică. 


Acceptăm că funcția reflexivă, abilitatea de a înţelege stările mentale ale celuilalt, atât de bine descrisă de 
Fonagy et al. (2004), are o importanță critică în a face posibilă interacțiunea constructivă comună cu alții. 
Dezvoltandu-si capacitatea de a ”citi” minţile altora, copii sunt capabili să aprecieze "credinţele, sentimentele, 
atitudinile, dorinţele, speranţele, cunoștințele, imaginaţia, prefăcătoria, inselatoria, intențiile, planurile” oamenilor 
pe care îi întâlnesc (Fonagy et al., 2002: 24). Dezvoltându-ne această capacitate de mentalizare, ne dezvoltăm de 
asemenea şi capacitatea de a-i experimenta pe alţii ca fiind diferiţi de noi înşine. Această conştientizare a stărilor 
mentale ale celor din jurul nostru ca fiind diferite de ale noastre ne ajută să construim reprezentări mentale interne 
ale sinelui-şi-altora care formează baza relationarii noastre interpersonale. Eşecul acestei funcţii reflexive, atunci 
când este subminata de traumă, deraieri temperamentale si dereglări ale afectului, rezultă în patologie. Esecul de a 
manageria stările mentale poate conduce o persoană la a pune în scenă ceea ce aceasta este incapabilă să reprezinte 
sau să simbolizeze în limbaj. Un tel central în întreaga psihoterapie este construirea sau repararea functiei reflexive. 


Stilul nostru caracteristic de atașament (Bowlby, 1988) sau stilul de contact care evoluează din acesta 
(Wheeler, 1991) va influența maniera caracteristică în care îl abordăm pe celălalt şi interpretăm lumea din jurul 
nostru. Intrăm într-o situaţie nouă cu un set stabilit de principii organizatoare” care ne pot predispune să vedem 
lucrurile într-o manieră particulară. Oricum, contextul sau relația particulară sunt acelea care determină care anume 
din acest dispozitiv de principii va fi cel ales să organizeze experienţa. "Organizarea experienţei poate așadar fi 
văzută ca fiind co-determinată atât de principiile existente cât si de contextele în desfăşurare care favorizează unul 
sau altul în detrimentul celorlalte” (Stolorow și Atwood, 1992: 24). O altă perspectivă asupra acestui proces vine 
din perspectiva stărilor ego-ului: într-o întâlnire interpersonală eu interactionez cu tine din starea de Părinte, Adult 
sau Copil, fie în mod conștient sau inconștient. Propriile stări ale ego-ului sunt rezultatul propriei istorii 
interpersonale si reprezintă modalităţi de a interactiona cu lumea care pot deveni fixe sau rigide. O ”cădere” 
inconștientă într-o stare a ego-ului de Părinte sau Copil poate duce la o întâlnire interpersonală disfunctionala, 
numită de Berne (1961) ”jocul” psihologic, care in mod inevitabil conduce la un rezultat negativ pentru ambele 
tabere. 

33 Dimensiunea interculturală: cultură, rasă şi contextul lărgit 


În perspectiva noastră, o sensibilitate faţă de problemele legate de rasă, cultură si context este esenţială pentru o 
psihoterapie eficientă şi etică. De asemenea, vom include aici şi o conştientizare a istoricului personal al clientului 
precum si istoricul familiei sale extinse, pentru că acestea vin cu el în cabinet. Multi clienți aduc cu ei efectele 
traumei inter-generationale sau ale scenariilor trans-generationale în relațiile lor prezente, ceea ce poate sta la 
rădăcina celei mai mari parti a experienţei lor prezente în lume (Rupert, 2008). La un nivel mai larg, suntem 
conştiente de înclinația către reductionismul individual si psihologic în psihoterapie, cu un supra-accent istoric 
asupra intrapsihicului în dezavantajul socialului. Elanul psihoterapiei umaniste a fost de asemenea propulsat în 
parte de un reducționism individualist care hrănește mitul că indivizii sunt fiinţe separate şi autonome, capabile de a 
face alegeri independente, fără legătură cu factorii istorici, sociali sau politici. Asemenea idealism nu ia în 
considerare efectele constrângătoare ale sărăciei, ale lipsei de oportunități educative, ale luptei de clasă sau ale 
inegalitatilor structurale din societatea noastră. În multe condiţii, idea de control individual pur şi simplu nu poate fi 
adoptată. Mai departe, asa cum Pilgrim (1997) subliniază, "deoarece şedinţele întâlnirilor psihoterapeutice au loc în 
mod tipic si deliberat pe teritoriul terapeutului, toate relatările personale sunt deconectate, cel putin din punct de 
vedere spatial, de contextul zilnic al clientului” (pp. 17-18). El merge mai departe subliniind că inovatorii cheie în 
dezvoltarea gândirii și practicii psihoterapeutice au fost porecliti de criticii feministi ca DWEM — Dead, White 
European Males (Masculi Europeni Albi, Morți)! Este de asemenea demn de notat că problemele în ceea ce priveşte 
rasa si cultura nu au fost adresate in mod direct in literatura dominantă despre diferitele orientări teoretice în 
psihoterapie. A trebuit să fie înființat un domeniu critic separat pentru ca acestor probleme să li se dea atenţia pe 
care o merită (de ex. Lago, 1996; Littlewood si Lipsedge, 1997; Kareem si Littlewood, 2000). Numeroase 
opresiuni pătrund în societatea noastră şi, ca urmare, îşi găsesc drumul către cabinetul de consultații. Domenii 
relevante includ: rasă, cultură, etnie, gen, orientare sexuală, dizabilități, vârstă, clasă socială, educaţie, religie, 
accent, mărime corporală si chiar profesie. Pare foarte clar pentru noi că o descriere bogată și ” groasă” (Geertz, 
1975) a oricărui material cazuistic în psihoterapie trebuie să includă atât o perspectivă individuală cât şi una 
socială/contextuală, și că psihoterapeutii au nevoie să fie deschişi la reflecţie critică asupra muncii lor, într-un mod 
care provoacă aspectele potential opresive ale acestei profesii (Dhillon-Stevens, 2005). Aceasta include o 
deschidere către a reflecta critic dar şi sensibil cu clienții. 


34 Dimensiunea transpersonală 

Domeniul transpersonal reprezintă o arie cu o întindere largă și care uneori evocă ceva mai degrabă mistic, care nu 
este în domeniul cercetării serioase sau a "practicii bazate pe dovezi”. Perspectiva noastră este aceea că, în general, 
clienţii vin la noi cu un simţ al deconectării care este reflectat într-o forma de fragmentare între minte, trup si spirit. 
Fiind implicaţi în acest fel de fragmentare înseamnă că trebuie, pe bună dreptate, să includem şi o preocupare 
pentru domeniul spiritual al experienţei. Într-o societate care este dominată de ego şi de preopcupările narcisice 
asociate, este tentant să lăsăm acest aspect în seama preocupărilor personale sau a activităților percepute ca şi 
”cult”. Totuşi, un număr mare de scriitori importanți au adus contribuții semnificative la această arie de teorie şi 
practică. Ei ne provoacă să privim dincolo de individul izolat și de preocupările determinate de ego si să 
considerăm implicarea noastră în ceva potential mai măreț decât noi înșine. Hycner (1993) critică accentul exagerat 
din societatea noastră pe rational si pe dezvoltarea separării. El subliniază natura fragilă a acestui accent, punctând 
că această fragilitate le cere indivizilor să fie constant in gardă pentru a menţine aceste iluzii. El susține ca: 


Reprimarea spiritualității crează de asemenea o societate extrem de anxioasă, și indivizi anxiosi. 
Atunci când oamenii sunt deconectati de la un sentiment al relației cu alții si cu un sens mai larg 

al realităţii, ei experimentează anxietate si deșertăciune. O asemenea izolare psihologică crează 

un vid care tânjeşte să fie umplut. De vreme ce nu poate fi umplut cu ceea ce doreşte, trebuie să 
găsească un substitut. Dar, acel substitut — bani, droguri, sex, chiar televiziune — poate doar să creeze 


un dor şi mai mare. 


(p. 85) 


Există o sumă de abordări diferite în literatura despre psihoterapia transpersonală și multe dintre acestea 
sunt rezumate de Rowan (2005). El îl subliniază pe Carl Jung ca fiind primul scriitor care a folosit termenul 
"transpersonal” şi punctează că ”el a făcut să fie respectabilă. ..o întreagă gamă de experienţă care fusese exclusă 
pentru că fusese numită nebună sau ciudată” (p. 29). Sistemul de psihoterapie al lui Assagioli, numit psihosinteză, 
include in mod explicit elementul conştiinţei înalte si face includerea transpersonalului o parte centrală a formării în 
psihoterapie (Assagioli, 1975). Alte domenii relevante pentru o poziţie integrativă includ psihologia sacră a lui Jean 
Houston (Houston, 1982), tradiții ale hipnozei care includ scriitori ca Milton Erickson (Rosen, 1982), scriitori ai 
tradiției umaniste ca Maslow (1987) care a fost responsabil pentru introducerea psihologiei transpersonale în 
gândirea psihologică dominantă, și mai recent Ken Wilber (Wilber, 2006). Unele abordări sunt preocupate cu 
obţinerea unui simţ individual al transpersonalului, în timp ce altele se concentrează mai explicit pe tărâmul 
relational. Munca lui Martin Buber intra în cel de-al doilea domeniu si reprezintă o arie semnificativă pentru 
psihoterapie în mod particular (Buber, 1923/1996), prin aşezarea transpersonalului în cadrul domeniului conectării 
şi cu accentul pe Eu — Tu si pe Eu — Aceasta. Aceste idei se încadrează în domeniul psihoterapiei dialogice, 
dezvoltată de Hycner (1993) si colegii săi. Reflectând asupra ideilor lui Buber si asupra naturii lui "între”, Hycner 
declară: "Acele momente de întâlnire interpesonala profundă ne duce la marginea sacrului” (p. 91). Această idee ca 
întregul unei întâlniri psihoterapeutice este mai mare decât suma părților sale este importantă și poate fi asociată în 
termeni neurostiintifici cu schimburi afective si cu conexiuni ale emisferei drepte. Smith (2006) atrage de 
asemenea atenţia asupra cercetării neurobiologice şi asupra legăturii acesteia cu transpersonalul. În cadrul câmpului 
mai larg, putem de asemenea reflecta asupra naturii multiculturale a societății noastre, si asupra faptului că multe 
culturi nu gândesc în termenii unei ființe individuale separate de comunitatea sa, un fapt care are implicații 
importante pentru domeniul sănătății mintale. Doar recent serviciile din domeniul sănătății mintale au început să 
considere relevanta şi importanța domeniului spiritual (Copsey, 2006). Integrarea ideilor culturale este de asemenea 
reflectată în contribuțiile la literatura din psihoterapie, care aduce laolaltă aspecte cheie ale gândirii estice si vestice 
(Brazier, 1995; Epstein, 1995). 

35 Hărţi relationale internalizate: RIG, schema şi modele ale travaliului interior 


Pe măsură ce experimentăm relaţii cu persoane semnificative, aşezăm în rețelele de memorie ale legăturilor 
relaționale ceea ce numim "hărți relationale”. Tiparul relational central, numit "schema interpersonală de bază” 
(Beitman, 1992: 207), include o reţea de credinţe pe care persoana le are despre sine, despre alţii si despre natura 

relaţiei cu propriul ton afectiv distinctiv. Elementele de bază ale shemei interpersonale de bază sunt două figuri în 
relație una cu cealaltă. De obicei una este dominantă si cealaltă este submisivă (Beitman, 1992: 207). Schema 
interpersonală de bază cuprinde propria noastră perspectivă unică despre noi înşine ca oameni asociați cu 
aşteptările noastre de la alţii. Discutia lui Ryle despre "procedurile rolului reciproc” în terapia cognitiv-analitica 
preia un concept similar de roluri asociate în lumea internă a persoanei, bazată într-o tradiţie relaţii obiect. Un alt 
concept înrudit este "sistemul racket” în analiza tranzactionala (Erskine şi Zalcman, 1979), care se concentrează pe 
tiparele disfunctionale repetitive ale interacțiunilor pe care persoana le derulează compulsiv. Acest concept al 
sistemului racket constă din trei câmpuri înrudite şi în interacțiune. Primul este sistemul de credințe intern al 
persoanei alcătuit din credinţe fixate despre sine, alții si despre calitatea vieţii, cu un ton emotional asociat. Al 
doilea este câmpul comportamental, modurile în care tiparul fixat este derulat în lumea relațiilor, adesea într-o 
manieră repetitivă. Al treilea este câmpul amintirilor pe care oamenii le ’colectioneaza” și le depozitează si pe care 
le "folosesc pentru a dovedi” credinţele de bază. Acesta este un proces circular repetitiv si atunci când persoana 
este prinsă în acest ciclu, va respinge orice informaţie care nu sprijină sistemul. 


"Sistemul racket” sau "schema interpersonala de bază” este bazată pe experienţele din copilărie si nu este 
departe de conceptul lui Stern (1985b) al unei reprezentări a interacțiunilor care au devenit generalizate (RIG). 
Reprezentarea generalizată nu este o amintire specifică, ci mai degrabă o distilare abstractă a unui număr de 
amintiri specifice care împărtășesc componente similare. "Este o structură despre cursul posibil al evenimentelor, 
bazată pe experienţele obişnuite. În consecinţă, crează aşteptări în ceea ce priveşte acţiuni, sentimente, senzaţii, si 
aşa mai departe, care pot fi fie împlinite, fie violate” (Stern, 1985b: 97). Asemenea RIG-uri ne influențează 
aşteptările în ceea ce priveşte relațiile viitoare şi, dacă sunt bazate pe experiențe traumatizante, ne vor influența 
perspectiva într-un mod negativ. Dacă totuși o persoană este îndeajuns de norocoasă să crească într-un "mediu cu 
aşteptări obişnuite”, unde există o bază de încredere și o evaluare realistă a slăbiciunilor si puterilor omeneşti 
(Winnicott, 1989: 195), atunci ea este mai predispusă să dezvolte RIG-uri care îi vor fi de folos în a-și împlini 
nevoile în relaţii, de exemplu "mulţi oameni sunt de încredere, generosi si deschisi fata de alții”. Dar, pentru aceia 
care "poartă cu ei toată viata experiențe de anxietate de negândit, si un deficit în departamentul încrederii 
introiectate” (Winnicott, 1989: 196), aşteptările în ceea ce priveşte relațiile sunt predispuse la a fi infectate de acest 
lucru. De exemplu, "după acea experienţă înfricoșătoare si dureroasă, am hotărât să nu mai am încredere în nimeni 
niciodată”. Schema interpersonală de bază este la baza conceptului de sine al persoanei si influențează toate 
dimensiunile sinelui descrise mai devreme. Acestea vor fi evidente în relația terapeutică, în termenii fricilor 
clientului și a așteptărilor pe care le are de la sine si de la alții. Pentru multi dintre noi, aceste tipare se vor pune în 
funcţiune în momente de stres, atunci când ne simțim vulnerabili sau că suntem scrutinizați, dar pentru alţii acestea 
pot fi mult mai atot-cuprinzătoare si pot influența majoritatea interacțiunilor cu ceilalți. 


36 Dezvoltarea unei naratiuni pentru a atribui sens vieţii - şi psihoterapiei 


O naraţiune este o ”poveste” despre lumea noastră si despre experienţa noastră în ea de-a lungul timpului. Este 
bazată atât în limbaj cât si în experienţa noastră fenomenologică si contextuală. Există un interes crescând în 
naraţiune în psihoterapie, dintr-o mulţime de perspective. Într-un studiu interesant asupra naratiunilor copiilor în 
vârstă de la patru la şase ani, Daniel Stern (2003) a comparat experienţele înregistrate pe video cu reconstructile 

acestora, după eveniment, în conversaţia cu mama. Lucrul frapant la această cercetare a fost modul în care co- 
construirea a funcționat ca o strategie de reglare în termeni de dezvoltare a narațiunii familiei, subliniindu-se astfel 
o experienţă construită social (vezi Berger și Luckmann, 1966; Gergen, 2009). În ediţia din 1985 a cărţii sale, Stern 
a popularizat noţiunea de RIG. În a doua ediţie a cărţii, Stern (2003) declară că acum preferă să vorbească despre 
"modalități de a fi cu”, o formulare care accentuează mai de grabă experienţa trăită decât o structură nesigură. 
Acest lucru indică o dificultate în atât de multe din formularile si naratiunile noastre si aduce în prim plan un aspect 
cheie al abordării integrative si importanța abordării sensibile a structurilor de limbaj, ştiind că, în acţiune, ele nu 
vor fi atât de simple. 


O altă perspectivă asupra naraţiunii este oferită de cercetarea asupra experienţei traumei si a modurilor în 
care o narațiune coerentă a vieții unei persoane devine dificilă în acele evenimente anume, nu poate fi situată istoric 
într-o zonă particulară de timp. Transcrieri provenite de la Interviuri de Atasament Adult, în legătură cu tipare de 
atașament adult nerezolvate/dezorganizate, scot la iveală acest lucru într-un mod foarte frapant. Etherington (2003) 
oferă o perspectivă puţin diferită, subliniind importanţa folosirii unei abordări narative în derularea cercetării 
calitative asupra experienței traumatizante. Interese care au luat amploare recent în ceea ce priveşte 
constructivismul social si perspectivele post-moderniste asupra psihoterapiei prezintă analize bazate atât pe ideea 
prezentării clientului cât si pe context ca întreg, ca fiind genuri particulare de povestiri întipărite social (McNamee 
si Gergen, 1992). McLeod (1997), într-o evaluare a naturii radicale a unor asemenea perspective, declară: 


Recunoașterea fundațiilor culturale ale terapiei schimbă concentrarea atenţiei. Întâlnirea terapeutică 

nu mai este doar un ”tratament”, ci poate fi privită ca un eveniment conversational si narativ, una 

din arenele de multe feluri de prezentare a povestirilor, care sunt la dispoziția membrilor unei culturi. 
Înțelegerea terapiei în acest mod necesită o schimbare brutală a perspectivei pentru multi oameni formați 
în metodele şi presupunerile psihoterapiei moderne. 


(p. 27) 


Din perspectiva cadrului de lucru integrativ pe care am stabilit-o în această carte, salutăm idea de a fi sensibili față 
de noţiunea de adevăr si de a adopta continuu o abordare interogativă, în care contextul si o arie de presupuneri 
teoretice și personale pot fi subliniate, discutate şi criticate. 


37 Mentalizarea: dezvoltarea funcţiei reflexive 


Fonagy et al. (2004) definesc mentalizarea ca "procesul prin care ne dăm seama că a avea o minte mediază 
experiența noastră în lume” (p. 3) si ei privesc acest proces ca fiind esenţial pentru auto-organizare si reglarea 
afectului. Ei consideră că funcţia reflexivă implică atât o componentă auto-reflexivă cât şi una interpersonală, 
cuprinzând abilitatea de a face diferenţa între realitatea internă şi cea externă, între fantezie si realitate, si procese 
emoționale interne provenind din interacțiunile interpersonale. Dezvoltând o "teorie a minții”, copilul dezvoltă 

progresiv o imagine, un simţ al minţii altor oameni, care îi permit să reacționeze la "concepţia sa despre credinţele, 
sentimentele, atitudinile, dorințele, speranțele, cunoașterea, imaginația, prefăcătoria, înşelătoria, intențiile, 
planurile, și așa mai departe, ale altor oameni” (Fonagy et al., 2004: 24, italic în original). În acest fel, copilul 
începe să experimenteze comportamentul altor oameni ca fiind previzibil și semnificativ. Funcţia reflexivă operează 
în afara constientei si are legătură cu abilitățile pe care le câştigăm si care devin o parte din memoria noastră 
implicită, non-voluntară si operaţională, care ne influenţează comportamentul social si ne modelează reacțiile față 
de alţii. 


Ei consideră trei procese implicate în dezvoltarea capacității de mentalizare: pretinderea, vorbirea si 
interacţiunea cu grupul de egali. În jocul pretinderii reprezentări care sunt diferite de realitate sunt împărtășite 
oricum de către aceia care sunt angajați în jocul pretinderii. Adultul menţine cadrul realității externe în timp ce 
reflectă starea mentală a copilului, așa încât în joc are loc o transformare simbolică a realității. Se crede că acest 
proces îl va asista ulterior pe copil în înţelegerea situaţiilor care nu sunt doar diferite de realitatea sa curentă, dar, de 
asemenea, nu sunt împărtăşite în domeniul social al pretinderii. Jocul, așadar, are funcția de a indica existenţa unei 
perspective alternative. Vorbirea, în special conversațiile despre sentimente si motive care stau în spatele acțiunilor 
oamenilor, este de asemenea de ajutor în dezvoltarea funcţiei reflexive. În cele din urmă, interacţiunea cu grupul 
de egali oferă altă sursă bogată de înţelegere a modului în care funcționează mintea și a felului în care oamenii 
gândesc, simt, pretind şi isi imaginează diferit 


x» 


Fonagy et al. (2004) folosesc termenul "echivalență psihică” pentru a descrie așteptările pe care le are 
copilul, atunci când este într-un cadru mental serios, că lumea sa interioară şi cea a altora se vor potrivi cu realitatea 
externă. În joc copilul ştie că experienţa internă se poate să nu se potrivească cu realitatea externă, dar în acest caz 
starea internă nu este considerată a avea vreo legătură cu lumea externă. În dezvoltarea normală copilul va integra 
progresiv aceste două moduri de funcționare, pentru a ajunge la o stare de mentalizare sau la o capacitate reflexivă. 
În urma acestei integrări, realitatea internă si cea externă pot fi privite ca fiind legate, si totuși fiind diferite în 
moduri importante, cu o sofisticare dincolo de modul de funcționare al echivalentei psihice. 


38 Procesele și disocierea memoriei traumatice 


În discuţiile anterioare am făcut trimitere la fereastra de toleranţă a unui individ (Siegel, 1999; Ogden et al., 2006) 
si la implicaţiile pe care le are o supra-încărcare a sistemului nervos autonom (ANS), şi care poate împinge 
persoana în mod semnificativ în afara acestei ferestre. Acest lucru conduce fie la hiper-excitarea sistemului nervos 
simpatic (SNS), fie la hipo-excitarea sistemului nervos parasimpatic (PNS), cu potențialul de a afecta procesul 
normal al amintirii. În condiții grave, atunci când o persoană se confruntă cu o situație traumatizantă, care îi 
ameninţă viata, ea are o reacţie de fugă, luptă sau înghețare. Schemele de memorie existente sunt adesea incapabile 

să acomodeze experienţele extrem de infricosatoare, asa încât acestea sunt depozitate diferit şi sunt disociate de 
memoria obişnuită verbală autobiografică (declarativă). Memoriile normale verbale sunt procesate via 
hippocampus, care repartizează experienţele pe categorii semantice, în termeni de spațiu, timp și context. În timpul 
evenimentelor traumatizante hippocampusul este suprimat în interesul unei reacții rapide, asa încât memoriile 
traumatice sunt libere de context (van der Kolk et al., 1996; Rothschild, 2000). Dacă avem sprijinul și oportunitatea 
necesare pentru a procesa aceste experienţe într-un loc în care suntem în siguranță, atunci vom putea fi capabili să 
le înțelegem, să creăm o narațiune coerentă, să integrăm aceste experienţe în povestea vieţii noastre si să le 
depozităm ca pe memorii autobiografice. În orice caz, dacă trauma este prelungită si există un stres continuu, 
suprimarea hippocampusului se va menţine și noi vom rămâne cu asocieri lipsite de context, guvernate de sistemul 
limbic, şi pe care nu le putem localiza în timp si spațiu. Ca urmare, putem manifesta amnezie față de detalii 
specifice ale experienţei traumatizante, dar încă experimentăm semnalele codate asociate traumei, ca flashback-uri 
senzoriale, izbucniri impulsive de emoţii, sau vise înfricoșătoare, printre altele. Ne pierdem capacitatea de reglare a 
afectului şi abilitatea de a evalua pericolul si putem reacţiona ca în fata unei amenințări cu moartea la orice 
indicație internă sau externă care are vreo asemănare cât de vagă cu evenimentul original. Prin urmare, oamenii 
traumatizati "tind să meargă imediat de la stimul la reacţie fără să fie capabili să-şi dea seama de ceea ce se 
întâmplă: ei răspund cu reacții de luptă-sau-fugă. Aceasta îi face să îngheţe, sau, alternativ, să reacționeze exagerat 
Și să-i intimideze pe alţii ca răspuns la provocări minore” (van der Kolk et al., 1996: 219). Indivizii traumatizati au 
tendinţa să reacționeze la hiper-excitarea lor constantă prin închidere si evitarea unor anumite situații tulburătoare si 
prin amortire emoţională, care are o componentă neurobiologica. Opioide endogene care inhibă durerea si reduc 
panica sunt secretate în urma expunerii prelungite la stres. Acest proces reduce impactul conștient al durerii dar 
interferează cu depozitarea memoriei. Tulburarea de stres post-traumatic (PTSD) apare în urma evenimentelor 
extrem de supărătoare și care nu au fost procesate. 


Stresul intens este acompaniat de eliberarea de neurohormoni asociaţi stresului, care ajută organismul să se 
mobilizeze in fata amenințării. Oricum, stresul persistent inhibă eficiența acestor hormoni de stres si duce la 
desensibilizare si disociere. Disocierea se referă la o "compartimentare a experienţei: elementele unei traume nu 
sunt integrate într-un tot unitar sau într-un simţ al sinelui integrat” (van der Kolk et al., 1996: 303). Persoana se 
poate întoarce la un simţ al sinelui ”normal” dar să-i lipsească memoria evenimentelor traumatizante. Autorii de 
mai sus se referă la trei tipuri diferite de disociere, pe care ei le privesc ca pe fenomene mentale asociate. 
Disocierea primară se referă la o situaţie în care elementele senzoriale si emoţionale ale unui eveniment pot să nu 
fie integrate în personalitate si să rămână izolate de constienta obişnuită si de narațiunea personală în curs. 
Disocierea primară este caracteristică PTSD, unde experienţele disociate pot pătrunde în formă de flashback-uri, 
coşmaruri sau alte amintiri invadatoare. Această stare este numită uneori desensibilizare în terminologie Gestalt: 
”Sinele concentrat se simte anesteziat și amortit. Aici senzațiile şi sentimentele sinelui sunt slăbite, neluate în seamă 
sau chiar neglijate” (Clarkson, 1989: 51). 


Disocierea secundară implică o separare între ego-ul care observă şi ego-ul care experimentează, asa încât 
persoana se privește pe ea însăși de la distanță. Unii oameni relatează cum și-au părăsit corpul în momente de 
traumă extremă și s-au observat pe ei înșiși din exterior (van der Kolk et al., 1996). În acest fel persoana nu este 
conectată cu sentimentele si emoţiile sale, asociate traumei. Disocierea tertiara se referă la situaţia în care "oamenii 
dezvoltă stări ale ego-ului distincte care contin experienţa traumatizanta, si care consistă din identități complexe cu 
tipare cognitive, afective şi comportamentale distincte” (van der Kolk et al., 1996). Acest lucru se întâmplă în 
tulburarea de identitate disociativă (DID), unde pot exista fragmente multiple de identitate disociată. Van der Hart 
et al. (2006) indică faptul că în literatura clinică sunt folosiți mulți termeni diferiți pentru a descrie ceea ce ei 
preferă să numească "stări disociative”. Alţi termeni folosiți sunt stări ale ego-ului, stări ale sinelui disociate, stări 
de identitate disociativă, stări de personalitate disociativă, personalități alter sau alteri, sine disociat sau disociativ, 
şi identități disociative (Van der Hart et al., 2006: 30). Unele dintre aceste stări experimentează, stochează si 
relatează aspecte ale incidentelor traumatizante in timp ce altele rămân inconștiente față de experiențele de 
nesuportat. 

După Myers (1940), Nijenhuis et al. (2004) și Van der Hart et al. (2006) folosesc termenii ”sine aparent 
normal sau ANP” pentru a descrie partea personalităţii care este supravietuitorul şi se angajază în sarcinile normale 
ale vieţii cum ar fi a avea copii, atașamentul, îngrijirea si alte acțiuni sociale care sprijină viata de zi cu zi. Ei 
folosesc termenul EP — "partea emoţională a personalităţii” (Van der Hart et al., 2006: 30) pentru a descrie acele 
părți disociative ale personalităţii care cuprind amintirile traumatizante și care sunt blocate în trecut. Asemenea EP- 
uri se prezintă în mod tipic cu reacții emoţionale primitive la amenințări asociate cu evenimentele traumatizante 
originale. Tulburările disociative pot apărea foarte devreme în viata, asa încât aceste ”alter-uri” pot data atât din anii 
foarte timpurii cât și din ultimii ani ai dezvoltării. Van der Hart et al. (2006) au descris trei tipuri de disociere 
structurală: disocierea structurală primară, in care există un ANP si un EP; disocierea structurală secundară, unde 
există un ANP care implică cea mai mare parte a funcționării personalităţii şi un EP observator (dar unii oameni pot 
avea câteva EP-uri, de vreme ce seturi diferite de experienţe traumatizante au tendinţa de a fi conținute în EP-uri 
diferite); disocierea structurală tertiara pare să implice nu doar mai multe EP-uri, dar si mai mult de un ANP. Ei 
sugerează că acest al treilea tip de disociere este "caracteristic pentru tulburarea de identitate disociativă (DID), o 
tulburare asociată în mod primar cu o traumatizare severă și prelungită din copilărie” (p. 73). 


Partea 5 


FORMULAREA PROBLEMELOR PENTRU PSIHOTERAPEUTUL 
INTEGRATIV 


39 Inspirarea dintr-o arie de concepte pentru formularea problemei 


Formularea problemei este o ”poveste” pe care o construim în colaborare cu clientul, pentru a putea înţelege 
problemele cu care se prezintă clientul. Imbarcându-ne în această misiune apreciem că sunt trei domenii inter- 

conectate pe care trebuie să le luăm în considerare: unicitatea prezentării acestui client; trăsături pe care acest client 
le poate împărtăşi cu alții care prezintă probleme similare; si elemente universale ale experienței atât de bine 
descrise de școala de gândire existenţială. Prevedem că orice formulare de problemă va acoperi toate aceste 
domenii. În alcătuirea unei modalităţi de formulare a problemei dintr-o perspectivă integrativă, recomandăm 
concentrarea pe: 


e calitatea relației din cabinet cu clientul 
e istoricul de relaţii al clientului, stilul de atașament și principiile organizatoare 


e o perspectivă asupra dezvoltării individului în toate aspectele sale legate de familie, scoala si experienţe de 
viață ulterioare 


e o considerarea stilului relational adult al persoanei si dacă există manifestări ale unei tulburări sau stil de 
personalitate particular sau alte semne de diagnostic care indică depresie, anxietate, traumă sau alte condiții 
care pot fi recunoscute 


e probleme de viata existenţiale care pot fi proeminente în mod curent în viata persoanei, de exemplu, daca 
persoana se confruntă cu vreo pierdere si este în fata unor schimbări de viaţă semnificative 


e o considerare a contextului economic, social, cultural si politic în care persoana este prinsă si felul în care 
acest lucru poate avea impact asupra problemelor prezentate. 


Urmându-l pe Allan Schore (2003a), în orice caz, credem că toate disfunctiile au la bază o dereglare a procesului 
afectului si că, oricare ar fi conceptele specifice care influenţează modul de formulare a problemei pe care îl 
construim pentru a ne asista în cadrul tratamentului, toate își au rădăcinile în dereglări ale afectului, care pot avea 
cauze si efecte multiple. 


Depinzand de prezentarea clientului, este cert că unii dintre factorii prezentaţi mai sus vor fi mai relevanți 
decât alţii şi se vor dovedi mai utili în procesul de schitare a formulării problemei. De exemplu, cu un client care 
are un lung istoric de abuz sexual, va fi mai importantă considerarea devierilor de dezvoltare şi a efectelor traumei 
repetitive asupra copilului în creștere, indicând spre o considerare a tulburării cronice de stres post-traumatic (vezi 
Herman, 1992) ca fiind cea mai utilă ca ghid pentru direcția tratamentului. Cu un client care tocmai a terminat o 
relaţie si vrea să înțeleagă si să evite un tipar distructiv pe care aparent îl repetă, cel mai bun punct de plecare poate 
fi o privire asupra naturii tiparului repetitiv şi la originile sale în relațiile obiect internalizate din copilărie. Si aici, 


de asemenea, poate fi de ajutor în iluminarea procesului reflectarea asupra stilului său de personalitate si asupra 
puterilor şi slabiciunilor sale. Dacă clientul este o persoană care caută azil, si care vine dintr-o zonă sfasiata de 
război si care poate că a fost încarcerată şi torturată în tara de origine, cel mai relevant punct de plecare în schitarea 
formulării problemei poate fi înțelegerea efectelor acestei traume și a tulburării de stres post-traumatic. Aici vrem 
de asemenea să menționăm ce rol important joacă o cunoaștere a istoricului familiei, național, etnic, de rasă şi 
cultural al persoanei, în procesul de formulare a problemei. Cu toţii ne cărăm istoricul cu noi, în lumile noastre 
introiectate, şi aceste "scenarii culturale” joacă un rol puternic în felul în care privim lumea şi in care ne comportăm 


si relationam. 


În general, obiectivul formulării problemei este de a informa direcţia tratamentului si de a sugera puncte de 
plecare în terapie, precum şi de a indica modalități de lucru care au fost demonstrate a fi eficiente pentru condiţii 
particulare şi pentru abordarea diferitelor stiluri de personalitate. Oricum, dorim să subliniem că ceea ce privim a fi 
crucial în toate tratamentele este respectul pentru unicitatea individului şi calitatea relaţiei terapeutice atât ca factor 
vindecător cât și ca un recipient al procesului schimbării. 

40 Perspective relationale în formularea problemei 


Pentru noi, ca psihoterapeuti integrativi, prima întâlnire cu clientul este interesantă în mod particular. Observăm 
felul în care clientul organizează relaţia cu noi din momentul primului contact, fie acesta telefonic, prin email sau 
fata în fata. Atunci când clientul intra în cabinetul tău, imediat dobandesti un simţ despre felul în care acea persoană 
îşi organizează relaţiile cu alţii, despre felul in care persoana ocupă spațiul si despre felul în care persoana isi 
foloseşte simţurile. Stolorow si Atwood (1992) vorbesc despre "principii de dezvoltare pre-stabilite care 
organizează experienţele ulterioare” (p. 24), dar ei subliniază că contextul intersubiectiv este cel care va determina 
care dintre aceste principii va fi apelat în oricare relație particulară. Aceste principii organizatoare inconștiente vor 
influenţa felul în care sunt modelate și configurate percepțiile persoanei. Am descoperit că este foarte util să fim 
atenţi la "modul în care clientul isi organizează relația cu noi” încă de la început, pentru că acest lucru furnizează 
informaţii interesante despre poziţia relationala caracteristică pe care clientul o aduce în noile experienţe. Se poate 
ca clientul să intre in cabinet foarte ezitant si să nu îşi scoată haina pe parcursul întregii sesiuni, chiar dacă in 
încăpere este cald; sau este posibil să spună: "Este OK să mut scaunul acesta mai departe pentru ca nu îmi place să 

stau aproape de altă persoană”; sau "am adus o listă cu prioritățile mele si as vrea să lucrez la ele exact în ordinea 
asta”, sau "colegul care m-a trimis la tine mi-a spus că eşti cel mai bun în domeniu”; sau "sper că nu te superi daca 
îmi sună mobilul, pentru că sunt de serviciu în seara asta”. Ceea ce înveţi aici este ceva despre așteptările pe care 
clientul le are de la tine, dar, de asemenea, ceva despre principiile lor organizatoare caracteristice în alte relații. 
Aceste principii sunt dechise la a fi actualizate dar, dacă au fost stabilite în condiţii de stres extrem, ele pot fi mai 
fixate şi rezistente la schimbare. Vedem acest lucru ca fiind foarte apropiat de conceptul de scenariu din analiza 
tranzactionala (Berne, 1972) si întrebarea relevantă în acest cadru de lucru poate fi: Cum pot eu, ca terapeut, să "mă 
încadrez” în povestea scenariului clientului? Care este rolul așteptat de la mine în viaţa acestei persoane? 


Această abordare conduce la acumularea de informaţii relationale atât de la ceea ce clientul spune cât si de 
la limbajul corporal non-verbal, observându-i felul în care se mișcă prin încăpere si se așează. Pledăm pentru 
observarea atentă a propriilor reacţii senzoriale, emoționale si cognitive, asa încât să rămâneți aproape, 
fenomenologic, de experiența impactului pe care această persoană nouă și unică îl are asupra voastră. Pe măsură ce 
ajungi să cunoşti persoana mai bine, vei dobândi progresiv o imagine mai clară și mai deplină a semnificației 
acestui acestui prim contact, pe măsură ce povestea persoanei iese la suprafaţă în terapie, dar vei avea ca bază 
această valoroasă senzaţie simțită despre felul in care persoana organizează relaţiile, pentru a te ajuta să înţelegi. În 
psihoterapia Gestalt există de asemenea un accent pe stilurile de contact care reflectă maniera în care o persoană 
vorbește, ascultă, reacţionează chinestezic, se uită la celălalt, abordează lumea (vezi Mackewn, 1997). Printr-o 
observaţie fenomenologică atentă a acestor funcţii, împreună cu conştientizarea impactului persoanei asupra ta, 
obţii o imagine a stilului de contact caracteristic al persoanei (sau a stilului de atașament adult al său, sau a 
principiilor organizatoare). Pe baza discuţiei noastre anterioare despre client ca cel mai important factor comun, 
onorăm importanţa centrală a luării în considerare a perspectivei clientului asupra problemei. Beitman et al. (2005) 
scot în relief faptul că, de obicei, clientul aduce cu el şi unele idei despre ce este în neregulă și despre felul în care 
acest lucru poate fi remediat de terapie. Acești autori scot în evidenţă faptul că relația dintre client și psihoterapeut 
este una de colaborare, în care terapeutul lucrează împreună cu clientul la o reformulare a problemelor, reflectând 
asupra tiparelor clientului, cât şi asupra aşteptărilor pe viitor. 


41 Diagnostic şi DSM-IV-TR: pro si contra 


Problema ”diagnosticului” şi a potentialei sale situări în cadrul unui model medical a creat dezbateri semnificative 
în domeniul psihoterapiei în general, cu argumente puternice atât pentru cat si împotriva folosirii unui sistem 
clasificat. Perspectiva noastră este că este importantă familiarizarea cu sistemele de diagnostic majore, atât din 
punct de vedere clinic cât și din punct de vedere al creării unui limbaj de discuţii în cadrul contextelor de lucru 
interdisciplinare medicale si psihiatrice. În munca noastră ca psihoterapeuti am fost înclinați să folosim DSM (în 
mod curent DSM-IV-TR), mai degrabă decât orice alt sistem formal de diagnostic, ca bază de considerare a 
diagnosticului. DSM-ul are avantajul de a fi organizat pe cinci axe, fiecare dintre ele referindu-se la o dimensiune 
particulară a funcționării; împreună, aceste cinci axe alcătuiesc o vedere de ansamblu cuprinzătoare asupra 
prezentării clientului. Axa I se referă la tulburările clinice, condițiile sau bolile mintale principale, cum ar fi 
depresia, tulburări de anxietate, schizofrenia, tulburarea bipolară și multe altele dintre condițiile foarte recunoscute 
şi care necesită tratament. Axa II se referă la tulburări de personalitate medii sau severe si include de asemenea si 
retardul mintal. Axa III se ocupă cu condiții medicale generale, acele condiţii fizice care pot avea impact asupra 
prezentării psihologice a clientului. Axa IV se referă la domeniul problemelor psihosociale si de mediu curente care 
pot influenţa diagnosticul, tratamentul sau pronosticul clientului. În cele din urmă, Axa V oferă o evaluare globală a 


59 


funcţionării clientului la momentul prezentării. În acest mod, este posibilă o privire de ansamblu a multor factori 
care au impact asupra clientului, dintr-o privire. De îndată ce ai o idee despre prezentarea diagnosticului clientului 
în termenii DSM, atunci poți accesa bogata literatură pe acest subiect. De exemplu, dacă ai un client care se 
manifestă cu un proces schizoid, te poţi inspira din Guntrip (1992), Laing (1960), Smith Benjamin (2003), Johnson 
(1994), între alţii. În acest sens, DSM-ul reprezintă o punte între diagnosticul formal și literatura clinică bogată 
bazată pe practică, aşa încât putem beneficia de înțelepciunea altora, care au documentat felul in care au înțeles 
terapia cu anumiţi clienți si au schiţat moduri de abordare a muncii. Pot fi de asemenea făcute legături valoroase cu 
studii de cercetare relavante. 


DSM-IV-TR şi ediţiile sale anterioare au fost supuse criticismului. Mulţi privesc sistemul ca fiind deficitar 
si consideră o abordare mai eficientă este aceea care se concentrează mai mult pe puterile clientului, pe 
dimensiunile interpersonale şi pe propriul model al clientului asupra dificultăților sale (vezi Eubanks-Carter et al., 
2005: 507ff). Aceşti autori scot în evidenţă faptul că diversitatea problemelor cu care se prezintă clienții se 
regăsește foarte rar întru totul în categoriile DSM. Așadar, putem fi în pericolul de a încerca să potrivim clientul 
într-o categorie, în loc să ne ocupăm de realitatea complexității clientului. Dintr-o perspectivă mai largă, 
formulările din DSM au fost criticate ca fiind construite social de o elită puternică în societatea noastră (vezi, de 
exemplu, Kutchins si Kirk, 1997). Aceşti autori documentează schimbările care au avut loc de-a lungul edițiilor 
diferite ale DSM-ului, indicând includerea în DSM-II a homosexualității ca deviatie sexuală, accentuând in acest 
fel că homosexualitatea este o ”boală”. In DSM-III homosexualitatea a fost re-numită Homosexualitate Ego- 
distonică, denumire care a fost abandonată mai târziu în DSM-III-R. O astfel de analiză istorică indică rolul 
valorilor sociale şi a puterii profesionale în construirea acestor sisteme de diagnostic. 


Vrem să accentuăm faptul că noi privim orice ”diagnostic” ca pe o "ipoteză experimentală”, deschisă la 
revizuiri regulate, şi nu ca pe o "etichetă pe viata” care categorizează o persoană pentru totdeauna. Am fi primii 
care am recunoaște că diagnosticul, sau într-adevăr, orice formă de etichetare sau denumire, poate avea un potențial 
distructiv. Noi privim avantajul unei ipoteze de diagnostic ca pe un mijloc de facilitare a tratamentului si de a ne 
directiona spre literatură utilă asupra subiectului, si nu ca pe un "lucru de sine stătător”, care este de neclintit. Este 
de asemenea un lucru bine documentat faptul că există anumite influenţe în aplicarea DSM-ului, de care trebuie să 
ne păzim. Parker et al. (1995), de exemplu, a atras atenția asupra persoanelor care au fost ”situate” în anumite 
moduri prin formulările DSM, lucru care a dus până la urmă la marginalizări şi opresiune. Asemenea critici sunt 
aduse si de alti scriitori, care abordează o perspectivă socială critică (de ex. Littlewood şi Lipsedge, 1997; Pilgrim, 
1997). Poziţia noastră nu este aceea de a "arunca copilul odată cu apa de la băiță”, ci de a folosi orice sistem de 
categorizare cu o precauţie potrivită $i ca pe un potential sprijin pentru client. 

42 Anxietate şi depresie: probleme prezentate obişnuite 


Atât anxietatea cât şi depresia pot avea cauze multiple. Încă de la început este important să verificăm dacă există 
factori medicali sau legaţi de stilul de viaţă, care contribuie la această condiție, cum ar fi consumul de cafeină, și 
dacă aceștia au fost supuși atenţiei, astfel încât să nu încercaţi să tratați psihologic o condiție care necesită 
intervenție medicală sau de dietă. Atât în tratamentul anxietăţii cât si al depresiei, un plan de tratament integrat va 
adresa atât "managementul” simptomelor cât si oportunitatea de a explora nivelurile mai profunde şi adesea 
complexe ale problemei într-o terapie relațională. Suntem de acord cu Schore (2003a), că dereglările de afect sunt 
la baza tuturor tulburărilor din Axa I si Axa II, astfel încât o concentrare atât imediată cât si pe termen lung pe a 
obţine auto-linistire şi o reglare mai bună a afectului sunt relevante în stările de depresie și anxietate. 


Anxietatea poate lua forma unei stări de anxietate sau a unei tulburări de panică și este important să se 
discute această problemă cu clientul și să se facă distincția între cele două stări. Există câteva tehnici care sunt 
foarte bune pentru adresarea "managementului” mai urgent al simptomelor anxietății, şi care se concentrează pe 
respiraţie şi relaxare; identificarea $i provocarea "gândurilor negative automate” care intensifică anxietatea; lucrul 
la un eveniment recent şi repetarea unor modalități alternative de reacție; oferirea de informații despre natura 
simptomelor într-o stare de anxietate; explorarea unor modalități prin care persoana se poate auto-sprijini cel mai 
bine atunci când experimentează anxietate (Clark, 1996). Acestea pot fi combinate cu o abordare relationala, știind 
că o relație terapeutică eficientă contribuie la creşterea auto-reglării afectului prin acordarea noastră la client la 
niveluri verbale si non-verbale. O abordare structurală mai adâncă, pentru a explora originile anxietăţii în copilărie 
şi pentru a oferi un spaţiu în care emoțiile reprimate, nevoile, fricile si dorințele pot fi asumate, articulate și 

constientizate în spaţiul terapeutic, fără consecințe, poate fi combinată cu concentrarea mai urgentă pe 
managementul anxietatii. Acesta va constitui aşadar un plan de tratament integrat. O abordare integrativă similară 
poate fi luată în tratarea depresiei. In mod frecvent depresia este legată de o alegere de viaţă pe care clientului îi 
este frică să o confrunte, pentru că îi va provoca radical perspectiva acceptată asupra lumii şi va rezulta într-o 
schimbare de amploare. Depresia poate de asemenea indica o dificultate in a constientiza sentimente mai profunde 
(acestea fiind literalmente deprimate) sau poate fi rezultatul vreunei forme de abuz de substanțe. Simptomele 
prezentate au nevoie de o analiză atentă si de discuție într-o manieră empatică si plină de contact, aşa încât să se 
poată stabili diferitele dimensiuni care sunt în joc şi răspunsul potrivit la acestea. 


43 De la stil de personalitate la tulburare de personalitate 


Johnson (1994) schiteaza un continuum de la stil de personalitate (caracter) la nevroză de personalitate (caracter) la 
tulburare de personalitate (caracter), în termeni de prezentare de la medie la moderată şi la gravă. Capătul mediu 
este marcat de o mai mare flexibilitate şi de capacitatea de schimbare în fata situațiilor noi; la capătul mai grav, 
oamenii au tendinţa de a fi mai rigizi în abordarea lumii, de vreme ce au devenit mai fixati în anumite moduri de a 
face față situațiilor, de obicei acest lucru fiind legat de gravitatea stresului sub care a fost codată adaptarea. 
"Tulburarea de personalitate este adesea asociată cu cele mai tulburătoare istorice interpersonale, de la copilărie la 
o vârstă înaintată. Relațiile, în mod particular cele intime, pot fi absente, limitate in mod sever sau disfunctionale 
cronic” (Johnson, 1994: 15). 


În termenii acestei hărţi, cu toții dezvoltăm un anumit stil de personalitate care depinde de familia primară, 
de influenţele sociale și traumatizante la care avem nevoie să ne adaptăm în interesul supravieţuirii și al 
întâmpinării propriilor nevoi. Aceste adaptări pot fi privite ca strategii de supravieţuire sau "ajustări creative” la 
lumea din jurul nostru. Toate sunt asociate cu modalități particulare de reglare a afectului şi cu modalități 
particulare de manipulare si de exprimare a emoțiilor, a cognitiilor sau a comportamentelor. De asemenea, cultura 
joacă un rol în formarea stilului de personalitate, diferite culturi încurajând si "recompensând” comportamente 
diferite. Ceea ce poate că a servit ca funcție de supravieţuire în copilărie adesea devine "depăşită” în perioada 
adultă, când situaţia s-a schimbat şi poate că trebuie găsite noi modalităţi de rezolvare a problemelor. În acest 
proces, este crucială abilitatea noastră de a fi mai flexibili în alegerile reacţiilor, astfel încât acestea să adreseze 
situațiile specifice din prezent în loc să fie un răspuns fix şi rigid la toate situațiile. 

Încercând să le oferim studenţilor un cadru de lucru iniţial pentru a începe studiul personalităţii, am găsit 
foarte utilă ca punct de plecare abordarea lui Ware (1983) din analiza tranzactionala. Ware (1983) vorbeşte de trei 
”uși” pe care le are toată lumea: ”o ușă de contact”, ”o ușă ţintă” si o ”capcană” (trap door” — nt). Usa de contact 
este mediul prin intermediul căruia o persoană este cel mai uşor de abordat, şi anume gândire, sentimente sau 
comportamente. Uşa ţintă (gândire sau sentimente) este usa pe care "am inchis-o” pentru a putea supraviețui în 
familiile de origine si este ”ușa” care trebuie să fie "deschisă”, pentru ca integrarea să aibă loc. Atunci când cineva 
se apropie de usa ta țintă, vei experimenta adesea că cineva "ţi-a atins ținta” si ţi-a dat exact răspunsul pe care îl 
doreai cel mai mult sau după care tânjeai. Uşa ’capcana” (fie gândire, sentimente sau comportament) o vei folosi 
foarte mult, dar într-o manieră repetitivă, care nu rezolvă probleme. Scopul terapiei este de a ajunge la oameni prin 
usa de contact si să-i ajute progresiv să integreze funcţia care a fost suprimată în usa țintă, astfel încât ei să poată 
integra gândirea, sentimentele și comportamentul într-o manieră constructivă şi adecvată, pentru a putea avea 
nevoile întâmpinate si a stabili un contact mai eficient cu alții. Ware (1983) oferă o succesiune pentru diferitele 
stiluri de personalitate pe care le descrie. 


Joines si Stewart (2002) elaborează ideile lui Ware si oferă un cadru de lucru cuprinzător pentru înțelegerea 
modului în care oameni cu diferite adaptări de personalitate abordează lumea. La lista originală cuprinzând șase 
adaptări a lui Ware, ei au adăugat discuţia despre adaptările borderline şi narcisică. Oferim câteva din succesiunile 
lui Ware, asa cum au fost adaptate de Joines si Stewart, pe calea ilustrării. Obsesivul-compulsiv are următoarea 
succesiune: usa de contact — gândire; usa ţintă — sentimente; usa capcană — comportament. O asemenea persoană 
poate gândi bine si poate rezolva probleme, dar adesea cu preţul propriilor nevoi si sentimente. Într-un sens, ei sar 
direct de la evaluarea problemei la soluție, fără să acorde atenție felului în care acest lucru poate avea impact asupra 
sentimentelor lor. Prin urmare, obsesivul-compulsiv poate adesea să muncească ore întregi fără suficientă hrană sau 
odihnă, dar reușește să termine treaba. Usa lui capcană este comportamentul: de ex. face liste lungi si se plimbă 
încoace şi încolo prin cameră, ca modalitate de a-și linişti anxietatea, lucru care nu adresează această problemă in 
mod necesar. Acesta este aspectul ne-functional legat de suprimarea propriilor nevoi şi sentimente, pe care el are 
nevoie să le acceseze, pentru a putea avea o viata satisfăcătoare. Stilul obsesiv-compulsiv va analiza foarte bine 
situațiile, dar va fi inhibat în întreprinderea de acțiuni eficiente. Sperăm că aceste exemple oferă o idee despre felul 
în care acest model poate fi de folos în înțelegerea și abordarea clienţilor. De asemenea, a te gândi la aceste procese 
în termeni de stil de învăţare, poate fi de folos. 


63 


44 Perspective de dezvoltare în formularea problemei 


În cadrul unei abordări integrative a psihoterapiei suntem interesaţi atât într-o perspectivă concentrată pe prezent, 
cât şi într-una concentrată pe trecut, asupra problemelor prezentate de client. Dată fiind literatura pe care am trecut- 
o în revistă mai devreme, este clar că noi am pune accentul în mod particular pe experienţele timpurii ca fiind 
prezicătoare pentru disfunctiile de mai târziu. Legăturile dintre trecut şi prezent sunt general recunoscute de-a 
lungul diferitelor modalităţi ale psihoterapiei, desi variază măsura in care se va lucra în mod direct cu anumite 
probleme timpurii. De exemplu, în abordarea formulării dezvoltată de terapeutii cognitiv comportamentali (de ex. 
Beck, 1976), vedem importanța câștigării insight-ului asupra experienţelor timpurii, desi decizia de a se concentra 
sau nu asupra acestor procese şi modalitatea în care vor fi abordate vor depinde atât de natura problemelor 
prezentate cât si de tipul de terapie cognitiv comportamentală care este practicat. Din punctul de vedere al 
perspectivei integrative relationale descrisă în această carte, noi am începe de la presupunerea că dificultățile de 
dezvoltare timpurii sunt importante și că este posibil ca ele să iasă la suprafaţă în relația dintre terapeut și client. 
Aşadar, o evaluare a problemelor relationale timpurii oferă oportunitatea de a ne gândi la ce aspecte ale acelor 
experienţe este posibil să iasă la suprafaţă în prezent, ce forme pot lua, și ce indicaţii pentru planul de tratament ar 
putea fi cele mai folositoare. 


Există un mare număr de experienţe timpurii care pot influența comportamentul curent si capacitatea 
afectivă, plecând de la stilul de ataşament, predispoziția personalităţii (fie că este definită ca dereglare sau ca 
trăsătură), trauma timpurie şi deficienţele de mediu în îngrijirea copilului mic. Toate acestea sunt importante de 
inclus în formularea problemei. Johnson (1985, 1994) ne oferă o modalitate utilă de conceptualizare a ceea ce el 
numește "analiza de caracter”; o modalitate de a conceptualiza o varietate de experiențe timpurii si efectele lor 
asupra copilului în dezvoltare. În timp ce aceste idei folosesc limbajul din DSM-IV-TR, ele sunt conceptualizate 
într-un mod mai umanist și mai dinamic. Atât Gabbard (2005) cât şi Smith Benjamin (2003) subliniază importanţa 
"evaluării dinamice”, atrăgând atenţia asupra distinctiei dintre diagnosticele descriptive si cele dinamice. 

45 Probleme de viaţă existenţiale în formularea problemei 


Considerăm că în formularea problemei este un loc important pentru o discuţie despre problemele existenţiale de 
viata, de vreme ce acestea oferă un bun echilibru in fata oricărei tendinţe de a patologiza. Probleme legate de 
moarte sau de orice fel de pierdere, confruntarea cu alegeri de viata critice, semnificaţia pe care o atribuim 
evenimentelor și propriei vieți, confruntarea cu libertatea de alegere atunci când luăm hotărâri care ne vor modela 
destinul, a ne împăca cu consecinţele alegerilor noastre, si confruntarea cu provocările diferitelor stadii ale vieții, 
sunt adesea la baza problemelor cu care se confruntă oamenii care se prezintă cu anxietate si depresie. Spinelli 
(2007) declară că "anxietatea existențială cuprinde toate reacţiile la condițiile existenței” (p. 28). May et al. 
(1958/1994) vorbesc despre anxietatea ontologică ca fiind "experiența amenințării non-existentei iminente” (p. 50), 
de vreme ce ”copleșeşte conştientizarea existenţei pentru o persoană, nimiceste simţul timpului, estompează 
amintirea trecutului, şi șterge viitorul” (p. 51), lovind în acest fel în inima existenţei în lume a unei persoane. 
Încercările de a suprima sau de a dispersa anxietatea ontologică adesea sprijină tiparele disfunctionale de 
identificare cu sine, alții și cu lumea. 


Yalom (1980) discută problemele existențiale sub patru titluri: Moarte, Libertate, Izolare și Lipsa Sensului. 
Cu toţii suntem confruntati de anxietatea in fata morții si de confruntarea cu moartea. Boala, o experiență apropiată 
morții, sau suferința, vor conduce adesea la o experiență mai directă a acestei stări. Este posibil să ne apărăm 
traducand această frică de nimic în frică de ceva, si din acest motiv anxietatea morţii fundamentale este rareori 
întâlnită in forma ei originală, ci iese la suprafaţă într-un mod mai indirect. La nivel conștient nici unul dintre noi 
nu neagă realitatea morții, dar există un sens în care ne purtăm ca şi cum regula mortalității se aplică altora şi nu 
nouă. Libertatea de a alege si de a ne asuma responsabilitatea pentru acțiunile noastre stă de asemenea la baza 
condiției umane. Totuşi, asa cum Yalom indică, a fi conștient de responsabilitatea pe care o am faţă de mine si fata 
de lumea mea poate fi o experiență profund înspăimântătoare si pe care poate că alegem să o evităm, de vreme ce 
ne poate arunca în anxietatea irationalului și a nimicniciei. Spinelli (2007) accentuează că libertatea si 
responsabilitatea sunt situate într-un context relational. ”Autenticitatea poate fi privită ca o expresie a alegerii, a 
libertăţii şi a responsabilitatii asa cum sunt situate într-un teren inter-relational indivizibil” (p. 50). 

Izolarea existențială este privită ca o parte inevitabilă a existenţei noastre, subliniindu-se faptul că individul 
este inexorabil singur. Se poate să căutăm alinare de la anxietatea de izolare găsind pe alţii cu care să fuzionăm si să 
ne pierdem pe noi înşine, prin a fi foarte activi sexual, sau prin a căuta cu disperare relații în nenumărate feluri. 
Într-o relație vindecătoare, clientul poate începe să relationeze autentic și să facă alegeri creative care sprijină 
creșterea și dezvoltarea sa, precum si să confrunte provocarea izolării. Termenul de dialog este folosit de scriitori ca 
Buber (1923/1996) și Hycner (1993) pentru a descrie un proces de interacțiune între oameni, unde există o dorinţă 
autentică de a întâlni cealaltă persoană aşa cum este ea în prezent, fără a ne impune așteptările asupra persoanei sau 
asupra întâlnirii. Posibilitatea irationalului ne prezintă de asemenea o altă provocare existențială. Pe măsură ce 
întâlnim evenimente şi oameni în viețile noastre, creăm povești sau semnificații care ne ajută ca experienţa noastră 
să aibă sens pentru noi. Această nevoie de a crea o narațiune coerentă pentru a explica existența noastră în lume 
este chintesential umană. Oricare ar fi perspectiva asupra lumii pe care fiecare dintre noi o construim din propria 
experiență, va rămâne incompletă; Spinelli afirmă că, deoarece semnificația decurge din identificare, prin 
identificarea continuă dintre noi şi lumea noastră, este de asemenea destructurată în mod constant si, ca urmare, 
deschisă la restructurare. 


Oamenii pot căuta să construiască si să găsească semnificație pentru ei insisi în multe feluri, poate căutând 
o cale spirituală care să le ofere scopul şi coerenţa pe care o caută. Evenimente traumatizante şi crize mondiale pot 
provoca semnificațiile stabilite care i-au sprijinit pe oameni, şi să-i lase astfel simțindu-se în derivă si fără un simţ 
al viitorului. Lifton (în Wilson și Raphael, 1993) subliniază că un supravieţuitor al unui eveniment traumatizant, 
cum ar fi Holocaustul, poate ”să re-examineze simţul semnificației despre acest fenomen ca bunătatea sau răutatea 
fiinţei umane, despre întrebarea dacă într-adevăr fiinţele umane sunt cu adevărat legate unele de altele, și dacă este 
posibil să avem încredere în orice legătură pe care o avem în viețile noastre” (p. 13). Orice dezastru provocat de om 
sau natural poate provoca semnificația pe care persoana o atribuie vieții, precum poate și pierderea unei persoane 
iubite, a fi trădat de cineva, sau alte evenimente de viaţă care ne provoacă sistemele de semnificaţii. Concentrarea 
existențială pe aspectele împărtășite ale condiției umane este adesea tipul de problemă care aduce clientul la 
psihoterapie, probleme care, de asemenea, îl confruntă si pe terapeut. 

46 Trauma relationala cronică şi evenimente traumatice singulare 


Este clar, din literatura despre experienţa traumatizantă, că există o diferență potenţială între neglijarea continuă sau 
abuzul în anii copilăriei şi o singură experiență, să zicem, cu un accident de maşină. În timp ce ambele cazuri sunt 
caracterizate de frica extremă, de neajutorare, pierderea controlului şi ameninţarea cu distrugerea, există o diferență 
între experienţele care se repetă continuu, re-întărind strategiile de coping extreme așa cum am descris mai înainte, 
si acele experienţe care se intersectează cu copingul obişnuit, de zi cu zi. De asemenea, există o diferenţă 
importantă între trauma care are la bază, de exemplu, un accident structural, și trauma care este de natură 
relațională. Este probabil că ambele forme de traumă vor rezulta în manifestări de genul simptomelor descrise in 
DSM-IV-TR (Asociaţia Psihiatrică Americană, 2000). Oricum, cercetătorii s-au întrebat de ce anumiţi indivizi care 
suferă, să zicem, un accident grav, par să facă față mai eficient cu consecinţele acestuia decât alţii. Briere si Scott 
(2006) declară că "enumerarea traumelor prezentate descrise separat poate da impresia greşită că astfel de traume 
sunt independente una de cealaltă” (p. 10). Acești autori citează cercetări relevante care indică faptul că indivizii 
care au experimentat traume relationale, în special în copilărie, este mult mai probabil să experimenteze 
evenimente traumatizante mai târziu; ei numesc acest lucru re-victimizare. 


În discuţii anterioare am subliniat cercetările din neurostiinta afectivă care au demonstrat că istoricul de 
ataşament al unei persoane afectează capacitatea acesteia de a face faţă traumei mai târziu (Schore, 1994; Siegel, 
1999). Acești autori subliniază de asemenea cercetarea care indică modurile în care atașamentul securizant din 
copilăria timpurie funcționează ca un tampon împotriva stresului şi a producției de cortizon. Așadar, este important 
ca orice evaluare a dificultăților prezentate să ia în considerare posibila relevanţă a istoricului de atașament al 
persoanei. Experienţa interactivă dereglantă timpurie are nevoie de atenţie în prezent, astfel încât clientul este situat 
într-o poziţie în care poate învăţa un nou tipar de reglare, alături de confruntarea cu simptomele prezentate, cum ar 
fi flashback-urile sau hipervigilenta. Ogden et al. (2006) sugerează o abordare "până la fund”, in care se acordă 
atenţie procesării senzio-motorii, cu o concentrare pe tendințele de acţiune inhibate, ca rezultat al traumei. Uneori 
aceste tipare vor fi legate atât de un eveniment traumatic recent cât si de experienţa relationala timpurie, si este 
aşadar crucial ca clinicianul să păstreze acest lucru în minte atunci când ajunge la o formulare în colaborare cu 
clientul. Colaborarea transparentă în stadiul formulării este de asemenea un potenţial factor de contribuție la 
vindecare, atât în termeni de împărtăşire a controlului cu clientul, lucru care este în contradicție cu experienţa unui 
eveniment traumatic, cât si ca oferirea unei experiențe a unui alt gen de proces de reglare decât a fost cazul in 
copilărie. 

47 Tulburarea complexă de stres post-traumatic 


Judith Herman (1992) argumentează că formularea trebuie să ia în considerare complexitatea si că ar trebui să 
existe o recunoaștere oficală a acestei idei. Ea subliniază că baza pentru categorizarea curentă a "tulburării de stres 
post-traumatic” este fundamentată în experienţe care nu au fost in mod necesar prelungite, repetate sau relationale. 
Ea declară că: 


Supraviețuitorii abuzului prelungit dezvoltă schimbări de personalitate caracteristice, inclusiv 
deformări ale relationarii şi identităţii. Supraviețuitorii abuzului din copilărie dezvoltă probleme 
similare cu relațiile si identitatea; în plus, ei sunt în mod particular vulnerabili la răniri repetate, 
atât auto-induse cât şi provocate de alții. Formularea curentă a tulburării de stres post-traumatic 
nu reuseste să cuprindă nici manifestările simptomatice diverse ale traumei prelungite si repetate, 
şi nici deformările de personalitate profunde care au loc în captivitate. 

(1992: 119) 


In ciuda pledoariei lui Herman, această categorie separată a tulburării complexe de stres post-traumatic nu a apărut, 
încă, în manualele de clasificare recunoscute. 


Am prezentat nişte argumente elocvente, fundamentate în cercetarea de dezvoltare, si care sugerează ca 
complexitatea trebuie să intre în cadru pentru o formulare clinică robustă. Există de asemenea argumente puternice 
bazate pe relatările victimelor proceselor politice, cum ar fi Holocaustul, sau pe experiențele refugiaților (Krystal, 
1968, 1988; Timerman, 1988). Pentru crearea unei formulări robuste, clinicienii trebuie să fie dispuşi să meargă 
dincolo de categoriile corespunzătoare si care, posibil, oferă siguranţă, si să asculte cu atenție povestea clientului, 
contextul in care această poveste s-a desfăşurat de-a lungul cadrelor temporale diferite, si modul în care povestea 
este re-construită în prezenţa terapeutului. Într-o măsură semnificativă, suntem confruntati aici cu distincţia între un 
cadru de referință pozitivist, care adesea favorizează categorizarea, și formularea mai mult bazată pe proces a 
investigaţiei calitative. Kim Etherington ne oferă niște exemple puternice a celei din urmă, în preferința pe care o 
arată investigaţiei narative şi modurilor in care poveştile indivizilor pot aduce la lumină atât subtilitati care sunt 
bazate pe context, cât şi insight-uri pentru vindecare (Etherington, 2000, 2003). 

48 Construirea unei formulări integrative a problemei 


În construirea unei formulări integrative a problemei, ne inspirăm din concepte relevante şi domenii, acestea 
depinzând de natura problemelor prezentate de client, pentru a crea o imagine coerentă a prezentării clientului, pe 
care vom baza considerarea direcției de tratament pe care o vom urma cu el. O astfel de formulare a problemei este 
prin natura sa un set experimental de ipoteze care să ne sprijine în munca noastră cu clientul şi care va fi actualizat 
în mod regulat pe măsură ce continuăm munca. Întrebările următoare sunt create pentru a vă ajuta în acest proces 
de reflecţie asupra situaţiei unei persoane anume: 


1 Există factori urgenti semnificativi ca dependenţa de droguri sau alcool, abuz domestic, tiranie la locul de muncă, 


clientului? 


2 Au existat devieri de dezvoltare timpurii semnificative în viata clientului care par a avea legătură cu prezentarea 
curentă? Cu alte cuvinte, există dovezi ale traumei relationale timpurii? 


3 Au existat evenimente traumatice ulterioare (sau recente) care au avut impact asupra funcționării clientului? 


4 Cum ati descrie stilul relational al acestui client, istoricul lui de atașament și stilul curent de atașament adult? 
Care este stilul de contact al clientului? 


5 Care sunt ideile voastre despre o tentativă de diagnostic al acestui client, folosind DSM-IV-TR? Un diagnostic 
multi-axial este de acord cu indicațiile comportamentale specifice către istoricul si prezentarea clientului? 


6 Cu ce probleme existențiale de viață sau probleme ale stadiului de viaţă se confruntă în mod curent clientul, și 
cum le face el fata acestora? 


7 Se prezintă clientul cu probleme sexuale sau cu probleme legate de identitatea sexuală? 


8 Descrie contextul curent al clientului şi modul în care acesta poate influenţa prezentarea lui. In ce fel influențele 
sociale, rasiale, politice sau economice (sau alte probleme contextuale curente relevate) au impact asupra 
prezentării sale? 


9 În ce fel problemele de diferente afectează clientul, cum ar fi orientarea sexuală, genul, vârsta, rasa, originile 
nationale, dizabilitatile (între altele)? 


10 Ce aspecte ale familiei clientului, ale istoricului rasial sau cultural pot aduce lumină în situația prezentă? 

Partea 6 


PROCESUL PSIHOTERAPIEI INTEGRATIVE 
49 Prima şedinţă: consideraţii importante 


Prima sesiune cu un client este puţin probabil să fie şi primul contact, mai puţin în cazul în care terapeutul este un 
student repartizat unui expert care îi alocă clienți. Așadar, există un număr mare de informaţii care au fost deja puse 
la dispoziţie fie prin contact telefonic, fie prin email. Chiar și în cazul în care unui student psihoterapeut i-a fost 
alocat un client cu o formulare deja alcătuită, sugerăm cu tărie ca terapeutul novice să adopte o poziție interogativă, 
fiind sensibil la felul în care este impactat în prima sesiune cu clientul. Hayley (1978) sugerează că începutul unei 
relaţii terapeutice este foarte probabil să influențeze modul în care aceasta se poate sfârși, indicând importanța 
clarificării problemelor prezentate si reflectia asupra modalitatilor prin care acestea ar putea fi rezolvate, precum si 
a felului în care aspecte ale problemelor prezentate se pot manifesta în timpul terapiei. 


Miller (2006) schiteaza cinci stadii care se situează în sau în jurul primei sesiuni. Acestea includ: pregătirea 
pentru contactul inițial, preocuparea , de exemplu, cu problemele legate de recomandări, și punerea la punct a unei 
date si ore pentru prima programare — aceasta este posibil să includă primele ipoteze despre care ar putea fi 
problemele prezentate; întâlnirea cu clientul pentru prima sesiune, stabilirea unui raport şi preocuparea cu angajarea 
și cu schimbul de informaţii relevante; ascultarea poveștii clientului, clarificarea problemelor și evaluarea iniţială; 
luarea unei decizii despre ceea ce se va întâmpla mai departe și finalizarea primei sesiuni; în cele din urmă, 
preocuparea cu sarcinile post-sesiune cum ar fi înregistrarea informației, a impresiilor si a acţiunilor viitoare. 
O’Brien si Houston (2007) subliniază schimburile explicite si implicite care au loc simultan în această primă 
întâlnire, declarând că ”fie că este sau nu menționat vreodată, amândoi oamenii încearcă din greu să răspundă la 
întrebarea, "Pot lucra cu această persoană?” (p. 115). Daniel Stern şi Grupul Boston de Studiu al Procesului de 
Schimbare (2003) descriu acest proces ca pe o formă de ”psiho-etologie” bazată pe comportamentul specific 
animalelor de a se adulmeca unul pe altul printr-un proces de "căutare, improvizare si co-creare inter-subiectivă” 


(p. 25). 


O problemă cheie și care este relevantă pentru a fi luată în considerare la prima întâlnire este problema 
riscului. Poate că aceasta a fost subliniată în procesul de recomandare inițial sau chiar la telefon, sau poate că iese 
la suprafaţă ca problemă în cursul discuţiei din prima întâlnire. Evaluarea riscului se poate concentra pe potentiala 
rănire a propriei persoane sau a altora, si necesită o mare atenție la indicatori cheie cum ar fi: un istoric de auto- 
rănire sau contemplarea curentă a sinuciderii; consumul de droguri sau izolarea socială; sau orice factori din fundal 
care pot fi relevanti cum ar fi un tratament psihiatric anterior sau un istoric de abuz sau traumă. Dacă există risc în 
cadru, atunci cu siguranță că acesta va avea influență asupra naturii contractului care este încheiat, cu folosirea 
suplimentară a supervizării în sprijinul procesului de luare a deciziilor, și cu posibila implicare a colegilor medici. 
Ceea ce este esențial este ca practicianul să fie capabil să pună întrebări directe, să evalueze riscul în colaborare cu 

clientul, $i să întreprindă acţiunile adecvate în acord cu clientul. Practicienii care folosesc sistemul Rezultate 
Clinice pentru Evaluarea de Rutină (CORE) vor beneficia de o evaluare a riscului inclusă în chestionarul initial al 
clientului (pentru o trecere în revistă vezi Leach et al., 2005). 


50 Ce terapie, pentru care client, în ce context? 


Întrebarea pusă aici este în mod particular interesantă pentru o abordare integrativă a psihoterapiei, în care există 
presupunerea că nu există cea mai bună modalitate de a acţiona, și în care unicitatea persoanei şi contextul său sunt 
primordiale. Este clar că, o analiză atentă în colaborare cu clientul va fi importantă pentru a stabili care ar fi cea 
mai bună abordare pentru lucrul cu problemele prezentate. În domeniul cercetării psihoterapeutice există o 
dezbatere încinsă care încă continuă, despre această problemă. Unele abordării ale cercetării în psihoterapie sunt în 
favoarea identificării simptomelor sau a tulburărilor psihologice particulare cu identificarea paralelă a abordărilor 
care sunt considerate a fi cele mai potrivite ca si răspuns, precum şi a perioadei de timp care va fi necesară pentru 
un tratament eficient. O abordare întrucâtva diferită favorizează identificarea factorilor comuni relevant, indiferent 
de tipul de tehnică folosit. Asay şi Lambert (1999) împart factorii terapeutici comuni în patru categorii diferite, 
fiecare dintre ele contribuind cu un procentaj la rezultatele terapeutice provenite din descoperirile relevante din 
cercetare. Aceşti autori sugerează că factorii extra-terapeutici și factorii legaţi de client sunt responsabili pentru 40 
la sută din schimbare, relația terapeutică pentru 30 la sută, așteptările si efectele placebo pentru 15 la sută si 
tehnicile specifice pentru 15 la sută. Aceste date demonstrează efectul relativ mic asupra rezultatului al unei 
abordări terapeutice particulare. Seligman (1995) a atras de asemenea atenţia asupra faptului că clienții care sunt 
implicaţi activ în căutarea terapeutului potrivit şi care sunt motivaţi să investigheze despre specificul serviciilor 
oferite sunt mult mai predispusi să obţină un rezultat pozitiv. 


Roth si Fonagy (2005) si Nathan si Gorman (2007) oferă perspective cuprinzătoare asupra unor tratamente 
diferite pentru probleme prezentate diferite şi cercetări asociate asupra eficienței. În timp ce există o problemă 
vizând dacă este sau nu posibil să se separe diferitele forme de tulburare sau probleme particulare prezentate, de 
vreme ce o sumă de ”simptome” diferite tind să co-existe împreună (Duncan et al., 2004), se poate argumenta pe 
baza evidenţei aduse de cercetare că unor dificultăți specifice prezentate li se poate potrivi mai bine un răspuns 
terapeutic in particular, cum ar fi terapia cognitiv comportamentală pentru tratamentul panicii, al fobiei si al 
tulburării generalizate de anxietate. Oricum, asa cum subliniază şi O” Brien si Houston (2007): 


Terapeutii au multe în comun atunci când sunt angajaţi cu clienţii lor, indiferent de orientarea lor 
specifică. Este clar că terapeutii de orice orientare trebuie să aibă abilitatea de a se angaja cu clientul 
într-o participare cooperantă, cu considerație fata de telurile şi sarcinile terapiei, să ofere o oportunitate 
pentru client să-şi exprime emoţiile si să creeze o legătură terapeutică tămăduitoare. 


(p. 43) 


Luând în considerare multitudinea de studii de cercetare în domeniul cercetării rezultatelor, sunt multe lucruri care 
sprijină o poziţie integrativă şi o concentrare pe acei factori mai generali care sprijină schimbarea terapeutică. 

51 Schimbarea psihoterapeutică: rolul iubirii și al speranţei 


Problema iubirii în relația psihoterapeutică i-a preocupat pe psihoterapeuti încă de la lucrarea lui Freud despre 
observaţiile asupra transferului-iubirii (Freud, 1915). O linie de gândire vizând aceste idei este reflectată în 
literatura psihanalitică despre transferul erotic (de ex. Mann, 1999). O perspectivă diferită este furnizată de idea că 
între terapeut şi client trebuie să se dezvolte încrederea și grija, pentru ca procesul să aibă un rezultat mai plin de 
succes; dacă cineva va descrie întâlnirile empatice apropiate ca fiind ”iubire”, este un subiect de dezbatere, dar este 
evident că angajarea profundă în procesul terapeutic generează sentimente profunde în ambele părți ale diadei. O 
ediție recentă a jurnalului /nvestigaţie Psihanalitică a fost dedicată topicului ”lubirea Analistului”, creându-se un 
forum pentru o sumă de idei interesante (de ex. Slavin, 2007). Privită din perspectiva dezvoltării, acum există o 


iubirii în teoria terapeutică a lui Carl Rogers a fost subliniată de Kahn (1997) care leagă idea de iubire de cerințele 
Rogeriene de autenticitate, congruenta si consideraţie pozitivă necondiționată în procesul terapeutic. Există de 
asemenea unele dovezi că clienţii de care terapeutilor le pasă cu adevărat reușesc mai bine în tratament (Jones et 
al., 2003). 


Rolul aşteptărilor clientului în obţinerea unui rezultat plin de succes a fost identificat ca un factor 
semnificativ în declanșarea schimbării psihoterapeutice, fapt care nu este de loc surprinzător, ci este interesant să 
fie confirmat de studii de cercetare. Idea că speranţa este importantă a fost subliniată cu multi ani în urmă de Frank 
și Frank (1993), în prima ediţie a cărții lor Persuasiune și Vindecare. Aceşti autori au accentuat importanţa în 
psihoterapie a mitului şi a ritualului și a capacităţii lor de a inspira în client aşteptarea ajutorului. O sumă de studii 
mai recente sprijină de asemenea legătura dintre aşteptările clientului şi probabilitatea unui rezultat pozitiv (Snyder 
et al., 1999; Glass şi Arnkoff, 2000). Speranţa este de asemenea importantă în legătură cu așteptările de la procesul 
terapeutic, si nu doar cu așteptările în legătură cu rezultatul (de ex. Wilkins, 1979). Aceasta ridică problema 
modului în care clienții pot fi pregătiți pentru rolul lor în terapie si a efectelor pe care o astfel de pregătire le poate 
avea asupra procesului și asupra rezultatului. Studiile sugerează că ”inductia” poate avea un efect semnificativ 
asupra alegerii indivizilor de a continua sau nu terapia, si asupra tipului de rezultate care sunt obținute (de ex. 
Guajardo și Anderson, 2007). 

52 Evaluarea în psihoterapie 


Evaluarea are de a face cu o considerare atentă a ceea ce clientul aduce în terapie și a modurilor în care acest lucru 
poate fi înţeles. Aceste insight-uri si înțelegeri pot apoi să fie traduse într-un "plan de tratament” relevant, sau o 
modalitate de acţiune care are probabilitatea de a adresa problemele clientului si telurile asociate ale terapiei. Ne- 
am referit la folosirea formulărilor din DSM-IV-TR (Asociaţia Psihiatrică Americană, 2000) ca o modalitate de a 
înțelege ceea ce aduce clientul; recomandăm de asemenea lucrarea lui Johnson (1994) în această privinţă. Oricum, 
am pleda pentru o abordare de colaborare a procesului de evaluare, astfel încât să rămânem aproape de experiență 
si dispuşi să adoptăm limbajul pe care clientul îl folosește pentru a vorbi despre dificultățile sale. O” Brien si 
Houston (2007) subliniază importanţa preocupării cu potrivirea dintre terapeut si client ca parte a procesului de 
evaluare, declarând că studiile de cercetare accentuează în mod consistent interacțiunea dintre calitățile 
terapeutului, caracteristicile clientului si factorii relationali. Din această perspectivă, rezultatul unei evaluări poate 
fi trimiterea clientului la un coleg potrivit. 


Într-o sesiune de evaluare suntem interesați de dificultăţile prezentate așa cum sunt descrise de client, și 
vom fi de asemenea interesați în situarea acestor dificultăți atât într-un câmp istoric cât si într-unul contextual 
curent. Ar fi util, de exemplu, să ştim dacă un client care se prezintă cu anxietate severă consumă, de asemenea, opt 
căni de cafea zilnic! Atitudinea clientului în legătură cu faptul că vine să ceară ajutor va fi de asemenea importantă 
de observat si discutat, de vreme ce motivaţia si implicarea vor avea probabil un efect asupra cursului pe care îl va 
urma terapia (de ex. Orlinsky et al., 1994). Recomandăm o discuţie cu clientul despre ceea ce el vrea să obţină de la 
terapie și să cădem de acord asupra unor țeluri, nu într-un mod exagerat de instrumental, ci ca parte a demersului 
colaborator care este negociat. O astfel de abordare este sprijinită de studii de cercetare, în termenii potențialului 
pentru un rezultat pozitiv (de ex. Tryon și Winograd, 2002). 

53 Dimensiunile relaţiei terapeutice: o privire de ansamblu 


Considerăm că relaţia terapeutică este co-creată la un nivel de experienţă verbal, conștient, explicit si la un nivel de 
experiență inconştient, implicit, non-verbal. În procesul de dezvoltare al unei relaţii terapeutice, terapeutul se poate 
angaja în poziţii relationale sau moduri de a relationa cu clientul diferite. Aceste dimensiuni relationale diferite au 
fost schitate pentru prima dată de Gelso si Carter (1985), care au identificat alianţa de lucru, relația persoană-la- 
persoană și relația de transfer. Clarkson (1989) a adăugat la acestea relația necesară de dezvoltare sau relația 
reparatorie şi relația transpersonala, apoi a oferit o discuţie detaliată despre aceste "cinci relaţii în terapie”. La 
acestea noi am adăugat relaţia reprezentationala. Mai jos vom trece în revistă aceste șase modalități de relationare. 


În momente diferite, o dimensiune a relaţiei va fi figură în timp ce celelalte sunt în fundal, iar aceste 
schimbări este probabil să continue pe măsură ce munca progresează. Oricum, trebuie să accentuăm importanța 
crucială a unei alianţe de lucru eficiente, pentru ca terapia să înceapă în primul rând. Atunci când alianţa de lucru 
funcționează bine, va servi ca bază pentru toate celelalte activități terapeutice. Atunci când se ridică semne de 
întrebare, este nevoie să i se acorde atenţie alianţei de lucru, înainte ca terapia să poată continua. Măsura în care un 
terapeut va utiliza aceste modalităţi terapeutice diferite are de a face cu stilul personal al terapeutului și cu filosofia 
integrativă. De exemplu, unii terapeuti vor lucra mai mult într-o relație persoană-la-persoană, în timp ce alții vor fi 
mai orientati către lucrul cu transferul. Toate acestea constituie alegeri semnificative si afectează munca întreprinsă. 
Modul in care terapeutul alege şi combină stilurile relationale, va fi de asemenea în mod optim influenţat de nevoile 
clientului şi de stadiul terapiei. 

54 Alianţa de lucru şi terapia eficientă 


Alianţa de lucru, denumită şi alianţa terapeutică, se prezintă în toate abordările psihoterapiei ca un construct cheie 
care sprijină un rezultat pozitiv. Ea are originile în psihanaliză, unde Freud (1913) a atras atenția asupra pactului” 
dintre analist si pacient, care ”se grupează laolaltă” având un tel comun bazat pe cererile realității externe. Pentru 
Freud, alianţa a fost strâns legată de noțiunile de transfer pozitiv sau idealizat. Termenul "alianţă terapeutică” a fost 
creat de Zetzel (1956), care a subliniat faptul că, într-o terapie de succes există un acord conştient, de colaborare şi 
raţional între terapeut şi client, în legătură cu ceea ce se urmărește prin munca lor şi cu modul în care aceasta se va 
desfășura. Munca, sau alianța terapeutică, a fost de asemenea privită ca fiind potențial vindecătoare în sine, 
indicând o legătură specială între terapeut şi client. Unii scriitori ca Greenson (1965 şi în Jaffe, 2004) accentuează 
că alianţa de lucru are a face atât cu factorii de tel cât si cu o legătură. Bordin (1994) propune un model relational în 
care alianța terapeutică este compusă din componentele integrative: legătură, țeluri si sarcină. Gelso si Carter 
(1994) se referă la alianţa de lucru ca la alinierea sinelui rațional al clientului cu sinele analizator al terapeutului — o 
aliniere creată pentru a sprijini munca pe măsura desfăşurării sale. 


Alianţa de lucru a constituit un focus cheie în literatura de cercetare asupra rezultatelor terapiei si a generat 
un mare număr de studii. Martin (1998, citat în Horvath si Bedi, 2002) a identificat 1405 studii de cercetare între 
1977 şi 1997. Din 1998 până în 2000, au fost identificate alte 650 de studii (Horvath și Bedi, 2002). Un mare 
număr de studii au dezvoltat scale de măsurare a constructului alianţei de lucru și de urmărire a progresului acesteia 
de-a lungul perioadei terapiei. Per ansamblu, studiile sugerează că există o relație pozitivă între puterea alianţei de 
lucru si factorii rezultatelor în psihoterapie (Luborsky, 1994; Glass si Arnkoff, 2000; Martin et al., 2000). 
Cercetarea atrage de asemenea atenția asupra faptului că stabilirea alianţei de lucru devreme în terapie, să spunem 
între sesiunea trei si sesiunea cinci, determină un rezultat pozitiv (Batchelor și Horvath, 1999; Horvath si Bedi, 
2002). În timp ce conceptul alianţei de lucru a atras un interes şi o activitate de cercetare semnificative, unele 
perspective recente (Safran si Muran, 2006) au început să chestioneze măsura în care factorii alianţei pot fi separați 
de alte aspecte ale demersului terapeutic, de vreme ce toată relationarea va fi un amestec de procese conștiente și 
inconștiente. 

55 Relaţia persoană-persoană sau relaţia ’reala” 


Buber (1923/1996) vorbeşte despre relaţia Eu — Tu ca fiind relația reală sau relația de bază atunci când doi oameni 
se întâlnesc și se întâmpină unul pe celălalt ca două ființe umane. Este caracterizată de un sentiment al unei întâlniri 
adevărate în aici şi acum între doi oameni. Prin acest proces al întâlnirii fiecare este schimbat de celălalt și, în acest 
sens, terapeutul este foarte mult o parte din procesul schimbării. Ceea ce este esențial aici este sentimentul 


A 


ntâlnire reală” în care autenticitatea 


294 

reciprocitatii si absenţa oricărei agende despre celălalt, deschiderea către o 
este principala ei calitate. Astfel de întâlniri se întâmplă în mod spontan atunci când ambii parteneri sunt deschişi la 
nou și la lucrurile ne-orchestrate în relaţie. Buber a arătat contrastul dintre relaţia Eu-Tu si relaţia Eu-Aceasta. În 
relația Eu-Aceasta, eu îl privesc pe celălalt ca pe un obiect și stau deoparte. Existentialistii subliniază importanța 
întâlnirii şi a adevăratei întâmpinări. Spinelli (2007) vorbeşte despre focusul terapiei existențiale ca fiind despre 
"modalităţile prin care se exprimă legaturile...prin intermediul experienţei trăite în mod curent de terapeut si de 
client a legăturii, pe măsură ce îi cuprinde pe amândoi în timpul întâlnirii terapeutice” (Spinelli, 2007: 12). Această 
deschidere către experienţă stă la baza unei relații reale. 


Hycner (1993) urmându-l pe Trub (1964), vorbeşte despre un accent duplicitar în terapie, între ’dialogic- 
interpersonal” si "dialectic-intrapsihic”. ”Dialogic-interpesonal” se referă la urgenţa legăturii, de a-l întâmpina pe 
celălalt într-o întâlnire autentică deschisă, întâlnirea Eu-Tu. ”Dialectic-intrapsihic” se referă la explorarea comună 
a lumii interne a clientului, cu perspectiva de a înţelege viziunea asupra lumii a clientului şi explorarea acelor 
factori care împiedică schimbarea, explorarea relației Eu-Aceasta. Acest contrast subliniază contractul între a lucra 
în relaţia reală si a lucra în alianţa de lucru, asa cum este adecvată diferitelor stadii. Această tensiune este descrisă 
foarte bine de Hycner (1993): "Întotdeauna există tensiunea de a privi materialul dialectic-intrapsihic și de a 
accepta şi a explora aceste conflicte, încercându-se totuşi întotdeauna să se ridice acest aspect la o legătură 
dialogică-interpersonală cu alții și cu lumea în general” (Hycner, 1993: 74). Acest echilibru delicat între explorarea 
intra-psihică şi legătura inter-personală eficientă formează nucleul unei abordări relationale a lucrului cu clienții. 
Eficacitatea terapiei este îmbunătățită prin acordarea atenției ambelor polaritati. 


De asemenea, dorim să facem distincția între momentele Eu-Tu ale întâlnirii în terapie şi importanţa 
menţinerii de către terapeut a unei poziții relationale Eu-Tu, chiar si atunci când clientul nu este deschis la urgenţa 
momentelor întâlnirii. Considerăm că clientul va simți la un nivel implicit bunăvoința terapeutului de a-l întâlni pe 
celălalt și că aceasta va fi o importantă sursă de speranţă în terapie. Momentele Eu-Tu efective ale întâlnirii ies la 
suprafaţă dintr-o atmosferă de acceptare şi de a fi gata să-l întâlneşti pe celălalt. Aceste momente nu pot fi 
prevestite sau ’produse” după dorință, ci se ivesc mai degrabă ”pe neașteptate”, atunci când terapeutul si clientul 
sunt cu adevărat angajaţi în munca terapeutică. O poziţie Eu-Tu este, în perspectiva noastră, înrudită cu conceptul 
lui Eric Berne “sunt OK cu mine și sunt OK cu tine”. Berne considera că atitudinea ”Eu sunt OK — Tu esti OK” este 
esențială pentru terapeuti în relaţia cu clienţii. Noi credem că acest lucru este important pentru legături eficiente în 
toate domeniile vieții. Această atitudine îi transmite clientului bunăvoința ta, ca si terapeut, de a te menţine deschis 
la celălalt chiar și atunci când nu esti de acord cu persoana sau nu accepti/aprobi comportamentul său. Fiecare 
diadă terapeutică este diferită într-un mod unic si un client nu poate avea aceeași experienţă cu un terapeut diferit. 
Ca urmare, se ridică la suprafață o întrebare interesantă: Ce anume această întâlnire în mod particular îi oferă 
acestui client, si care este relevant în mod special pentru creşterea sa si pentru dezvoltarea de noi perspective? 


O întrebare care se ridică aici este referitoare la rolul auto-dezvăluirii în procesul de facilitare a unei relații 
reale persoannă-la-persoană. În terapiile umaniste auto-dezvăluirea este de mult acceptată ca parte a lucrului si este 
văzută ca facilitatoare a contactului real si a schimbării reale. În terapiile psihanalitice, auto-dezvăluirea a fost 
descurajată, deoarece se crede că împiedică dezvoltarea transferului. Noi distingem trei tipuri de auto-dezvăluire: 
cea care este de ne-ocolit și este evidentă (de exemplu, înfățișarea, accentul, rasa, genul, felul în care este mobilată 
încăperea ta, toate se încadrează în această categorie), împărtăşirea propriilor reacții şi sentimente în cabinet ca 
răspuns la materialul clientului (atunci când un terapeut împărtăşeşte despre tristeţe sau plictiseală sau furie în 
legătură cu unele aspecte ale poveștii clientului sau ale comportamentului său în cabinet); împărtăşirea unor aspecte 

despre propria situaţie de viata sau experienţe personale din ”afara” terapiei (dacă impartasesti că şi tu ai copii, sau 
că şi tu te simți anxios atunci când te prezinti în fata unei audienţe, se încadrează în această categorie). Nu 
recomandăm să fie folosită nici o formă de auto-dezvăluire activă fără a se lua în considerare cu atenție impactul pe 
care dezvăluirea îl va avea asupra clientului, asupra propriei persoane si asupra muncii terapiei. O discuție mai 
târziu, în carte, va oferi reflecții mai multe asupra acestui topic. 


56 Transfer si contra-transfer 


Din perspectiva teoriei inter-subiectivitatii, transferul este privit ca o manifestare a "activităţii de organizare 


inconștiente” a unei persoane, care este modelată de percepții arhaice ale sinelui în relaţie cu alţii și organizează 

inconştient percepțiile subiective asupra lumii ale unei persoane (Stolorow et al., 1994: 10). Un terapeut va fi 

influențat de propria istorie personală si de baza de cunoştinţe în psihoterapie, care la rândul lor vor influența 
materialul pe care alege să-l accentueze în procesul cu clientul. Nu putem scăpa de propria istorie si este crucial 
pentru terapeut să reflecteze cu grijă asupra muncii sale si să fie atent la propriile tipare si la modul în care acestea 
pot afecta defavorabil procesul terapeutic. Aceste reflecții vor implica si o mare atenție la reacțiile de contra- 
transfer. Ceea ce Stolorow et al. subliniază este relația fără ieşire, "sistemul de influenţă reciprocă”, care operează 
între transferul clientului si contra-transferul terapeutului. Atunci când doi oameni interacționează, două seturi de 
principii organizatoare vor fi întotdeauna în acțiune pentru a crea o interacțiune unică. Nici unul nu poate fi înţeles 
fără să i se acorde atenţie și celuilalt, în contextul relației. 


Vom arunca o privire mai întâi asupra definiţiilor mai clasice ale transferului si contra-transferului si apoi 
vom trece in revistă modelul de transfer care decurge din teoria inter-subiectivitatii și din psihologia sinelui. 
Rycroft (1979), în Dicţionarul Critic al Psihanalizei, defineşte transferul după cum urmează: "Procesul prin care un 
pacient deplasează asupra analistului său sentimente, idei, etc. care provin de la figuri anterioare din viata sa” (p. 
168). În acest sens, pacientul/clientul deplasează în prezent sentimente care aparţin trecutului și reacţionează faţă de 
terapeut ca și cum acesta ar fi mama, tatăl, profesorul, etc. La început, psihanaliza a privit transferul ca pe un 
fenomen regretabil, care împiedica tratamentul. Progresiv, lucrul cu transferul a început să fie privit ca un element 
central al procesului, pentru că permitea interpretarea acestor obiecte interne proiectate și oferea oportunitatea de 
îndepărtare de tiparele de relationare din trecut. Winnicott (1956: 296) scoate în relief că, în privatiunea foarte 
timpurie, se poate să nu existe o conștientizare a procesului sinelui fals, pentru că încă nu există ego-ul ca identitate 
stabilită. Analistul se va lăsa atunci să fie folosit ca şi obiect de către pacient, asa încât pacientul să poată 
experimenta sentimentele de furie, tristeţe, frică şi alte emoţii care s-ar putea să fi fost reprimate. 


Teoreticienii inter-subiectivisti iau în considerare două dimensiuni ale transferului, pe care le-au numit 
"sinele obiect” si ”repetitiv” (Stolorow si Atwood, 1992: 25). Dimensiune a repetitivă îl poate invita pe celălalt să 
repete tiparul disfunctional din trecut, şi reprezintă teama că această persoană din prezent va reacționa asa cum au 
făcut-o alții în trecut. Dimensiunea sine-obiect reflectă dorința pentru o nouă experienţă cu potential reparatoriu, un 
răspuns relational diferit în prezent. Putem vedea că ambele dimensiuni sunt întotdeauna prezente în relația 
terapeutică, deși în orice moment dat una sau cealaltă poate pretinde prioritatea. Contra-transferul a fost original 
privit ca împiedicând tratamentul eficient si se pretindea ca analistul să lucreze la aceste probleme în propria sa 
analiză. În mod progresiv, contra-transferul a devenit recunoscut ca o sursă de informaţii despre client potenţial 
utilă. Casement (2002) vorbeşte despre "comunicarea prin impact”, pentru a descrie efectul pe care unii pacienți il 
au asupra analistilor lor, atunci când nu sunt capabili să-şi exprime durerea în cuvinte. "Unii pacienţi au nevoie să 
fie în stare să aibă acest gen de efect asupra terapeutului, aceasta fiind o modalitate esenţială de a comunica ceea ce 
altfel ar fi de nerostit” (p. 73). Permiţând acest impact, terapeutul poate începe să câștige o înţelegere a experienţei 
clientului cu relațiile dureroase timpurii. 


57 Relaţia reparatoare sau ca nevoie de dezvoltare 


Considerăm că toată terapia eficientă are o dimensiune potențial reparatorie, pentru că îi oferă clientului 
oportunitatea unei noi experienţe; oferă o relaţie diferită de trecut, prin care persoana poate experimenta acceptarea 
şi poate avea spaţiul pentru a explora elemente din trecut care au fost reprimate sau care nu au fost niciodată puse 
în cuvinte. Considerăm că procesul reparator primar stă în relația însăşi, în experimentarea unei calități a empatiei 

şi acordajului care lucrează foarte puternic la un nivel relational implicit. Clientul are oportunitatea de a 
experimenta întreaga gamă de afecte asociate unei experiențe, în timp ce crează o nouă narațiune în siguranța 
relaţiei terapeutice, care permite integrarea experienţelor din trecut si deschiderea de noi posibilități. Simbolizarea 
experienţei la nivel verbal este însoţită de acordajul în profunzime transmis de ton, ritmul vorbirii, limbaj corporal 
şi postura terapeutului, înrudite cu ceea ce Daniel Stern descrie ca "afecte de vitalitate” (1985: 54). Cea mai mare 
parte a muncii eficiente a terapiei este purtată la un nivel care este dincolo de cuvinte. ”Terapeutul ascultă 
verbalizările explicite ale pacientului dar, în același timp, ascultă de asemenea la un alt nivel, un nivel subiectiv 
aproape-de-experienta care procesează implicit comunicarea afectivă dinamică moment-cu-moment la niveluri sub- 
conștiente” (Schore, 2005). 


Asistându-l pe client în crearea unei noi naratiuni care să dețină noi posibilităţi, terapeutul va fi de 
asemenea activ în a-l ajuta pe client să lucreze cu tipare din trecut fixate și repetitive, pentru a produce schimbarea. 
Aşa cum s-a sugerat mai devreme, terapia eficientă îi oferă persoanei posibilitatea de a obţine o perspectivă externă 
asupra sinelui si a lumii, care facilitează o schimbare în percepţia de sine şi în perspectiva asupra vieții, 
aprovizionarea cu experienţe noi care provoacă evenimentele traumatizante din trecut, si oportunitatea de a 
consolida noi comportamente într-un mediu susţinător. În acest sens, toată terapia eficientă are o dimensiune 
reparatorie. 


Atunci când folosim termenul ”ca nevoie de dezvoltare”, ne referim în parte la procesul descris mai sus, 
care reprezintă oportunitatea în prezent, într-o stare non-regresivă, de a construi o gamă de experienţe noi. Oricum, 
termenul ”ca nevoie de dezvoltare” poate avea întrucâtva si o conotaţie diferită, și anume că se poate referi la un 
proces în care clientul regresează iar terapeutul, "în locul părintelui”, oferă în mod direct ceea ce a lipsit în istoria 
de dezvoltare. În analiza tranzactionala există un proces de re-parenting (parenting = a fi părinte, n.t.) care implică 
un tratament rezidențial pe o durată de câţiva ani, si care include perioade de regresie care sunt planificate cu 
atenţie şi echipate după nevoile persoanei. Acest lucru este făcut în contextul unui program în care aceste 
experienţe sunt procesate si integrate așa încât persoana să dezvolte o stare a ego-ului de Părinte nouă și 
internalizată, bazată pe terapeut ca persoană (Schiff et al., 1975). Astfel de procese au fost supuse criticii — că 
terapeutul devine ”obiectul de gratificare” şi încearcă să fie un părinte mai bun, în loc să-i ofere clientului 
oportunitatea de a experimenta durerea trecutului într-o atmosferă de acceptare, aşa încât să treacă mai departe. În 
mod clara aceasta este o zonă provocatoare și interesantă pentru un psihoterapeut integrativ, pentru cercetare, 
pentru a reflecta asupra ei şi pentru a se gândi la etică precum și la posibilitățile clinice. 


Pare de asemenea un lucru potrivit aici să clarificăm semnificaţia originală a termenului lui Alexander si 
French de "experiență emoţională corectoare”, care se aseamănă întrucâtva cu re-parenting, fără a fi echivalentul 
celui din urmă, si într-un alt fel descrie o relație reparatoare în prezent. Ei spun: "Principiul terapeutic de bază este 
același: de a re-expune pacientul, în circumstanţe mai favorabile, la situaţii emoţionale cărora nu le-a putut face faţă 
în trecut. Pacientul, pentru a putea fi ajutat, trebuie să treacă printr-o experiență emoțională corectoare, potrivită 
pentru repararea influenţei traumatice a experiențelor anterioare” (Alexander și French, 1946: 66). Întrebarea 
crucială este ce înseamnă "circumstanţe mai favorabile”. Ei citează exemple in care diminuează intensitatea 
transferului prin furnizarea activă a unei poziţii care este diferită de cea a părintelui original. Dacă părintele a fost 
foarte autoritar, atunci terapeutul poate să fie relaxat si să accepte fără critica, iar dacă părintele nu a oferit granite 
si nu a stabilit limite, terapeutul îsi poate asuma un rol mai autoritar si activ în această privință. In acest sens, 
clientului îi este oferită o nouă experienţă în prezent. "La unii pacienţi, doar contrastul pronunţat dintre reacțiile 
propriului super-ego auto-critic al pacientului si atitudinea permisivă a analistului produce rezultate profunde” 
(Alexander si French, 1946: 70). Această declarație din urmă poate fi privită ca referindu-se la relaţia ca nevoie de 
dezvoltare. 

58 Relaţia transpersonală 


Relevanta perspectivei transpersonale asupra procesului psihoterapiei stă în recunoașterea faptului că nu toate 
experienţele pot fi direct observate şi că totalitatea întâlnirii psihoterapeutice (sau a oricărei întâlniri) este probabil 
să fie mai mare decât suma părţilor sale. În timp ce această idee poate fi înțeleasă în parte printr-o perspectivă 
neuro-stiintifica $i legată de schimburile afective şi de conexiunile emisferei drepte, ne-ar plăcea de asemenea să 
creăm spațiu pentru ceva de domeniul spiritual, asa cum poate ieși la iveală într-o psihoterapie integrativă. La 
Punctul 34 am atras atenţia asupra unui număr de tradiţii bogate si a unei literaturi din ce in ce mai extinse asupra 
subiectului transpersonal. În acest context suntem preocupate cu felul în care aceste idei se manifestă în procesul 

psihoterapiei. Vom pleda pentru faptul că, in timp ce dificultățile prezentate ale clienților pot fi categorizate într-o 
gamă de formulări psihologice, la un nivel mult mai general clienții aduc adesea cu ei în cabinet o forma de ”de- 
conectare”. Ei par a căuta o modalitate de a se conecta cu ceva mai presus de ei înşişi, de a se simți mai mult una cu 
universul. În această măsură putem conceptualiza călătoria ca o căutare a semnificației spirituale. Aceasta nu 
înseamnă ”transcederea” relationarii umane, ci mai degrabă bazarea schimburilor noastre mai profund în relația 
însăşi, într-un mod care conectează această experiență cu umanitatea mai largă. 


Wahl (1999) critică tendinţa din literatura transpersonală de a se face o distincție între psihologic și 
spiritual. El argumentează că aceasta este o distincție artificială si academică, şi că a fi cu un client poate fi privit ca 
un proces psihospiritual mai integrat, în care suntem confruntati cu o mare parte de necunoscut și cu idea lui Buber 
de ”har” (Buber, 1923/1996). Ne putem deschide către comunicare si contact, dar nu ne putem asigura că are loc o 
întâlnire mai profundă între două ființe umane. Paradoxal, acceptarea necunoscutului poate sprijini procesul 
întâlnirii, asa cum este atât de puternic declarat de Rogers (1980): "Găsesc că atunci când sunt mai aproape de 
sinele meu interior intuitiv, atunci când sunt întrucâtva în contact cu necunoscutul din mine, atunci când sunt poate 
într-o stare a conștiinței ușor alterată, atunci orice aş face pare să fie plin de vindecare” (p. 129). Acest accent pe 
prezenţa terapeutului este de asemenea subliniat de Hycner (1993) care sugerează că ”a fi pe deplin prezent este 
deja o sfințire” (p. 98). 


Poate că domeniul care pare a aduce la suprafață transpersonalul în modul cel mai direct şi mai intens este 
în munca terapeutică desfăşurată cu victime ale torturii sau ale situațiilor extreme bazate pe acţiuni politice. Acel 
context ne confruntă cu inumanitate şi traumă la o scară care nu poate fi organizată corect prin intermediul teoriei 
psihologice si a practicii asociate. Kate Maguire (2001), care este specializată în astfel de muncă, ne oferă 
următoarea observaţie: 


În tortură și durere extremă persoana este dusă într-un alt tărâm al experienţei, care nu poate fi 
descris în limbaj obișnuit, deoarece conceptele nu pot fi împărtășite. Separarea este un golf în care 
persoana Și terapeutul caută o cale de a conecta ceea ce a fost atât de brutal deconectat şi omenirea, 
dacă ascultă, va fi reânnoită spiritual si smerită de călătoria înfricoşătoare înapoi la noi, făcută 


spre beneficiul nostru. 


(p. 135) 


59 Relaţia reprezentationala 


Relaţia reprezentationala se referă la natura contextuală a tuturor relațiilor si la modul în care contextul influenţează 
percepţia clientului despre terapeut. Aici întrebăm: Pe cine sau ce eu, ca terapeut, reprezint pentru acest client? 
Modul în care clientul mă percepe va fi foarte mult influenţat nu numai de istoricul lui personal, dar și de istoricul 
nostru comun, ca ființe umane. Ce rol eu, ca persoană, joc în percepţia curentă a clientului despre mine ca 
autoritate? Atunci când ne gândim la natura relaţiei reprezentationale, trebuie să luăm în considerare factori ca rasa, 
cultura, naționalitatea, istoria națională, genul, orientarea sexuală, vârsta, contextul întâlnirii noastre si așteptările 
care îl înconjoară, ce aş putea reprezenta pentru client în termenii poziției mele într-o organizație, evenimentele 
curente in arena socială şi politică, care pot influenţa percepția clientului față de mine ca terapeut, probleme de 
clasă $i statut economic, care pot fi evidente la întâlnirea noastră. La acea primă întâlnire nu suntem fiinţe umane 

neutre. Multi factori vor fi prezenţi imediat si unii dintre ei vor fi intrat deja în relație la primul nostru contact, la 
telefon. Conceptul de pre-transfer are relevanță aici. Acesta se referă la imaginea pe care clientul o construieste 
înainte de întâlnire, din orice indicii care sunt disponibile, uneori chiar şi din comentarii pe care un prieten care te 
cunoaște le-a facut fata de el. Pot exista mai multe surse ale pre-transferului: clientul isi va forma o imagine despre 
tine de la numele tău, tonul vocii şi accentul pe care le aude la telefon, dintr-o căutare pe web, şi orice alte indicii 
pe care le va găsi chiar înainte de întâlnire și care vor influenţa reprezentarea pe care şi-o formează. În zilele 
naostre, nu este un lucru neobișnuit ca un client să spună ”Ei bine, te-am căutat pe Google și am descoperit...”. 


Este important să-i permiti clientului să exploreze care sunt implicațiile percepției sale si ce ar putea 
însemna asta pentru alianța terapeutică. Exemple din propria noastră experienţă includ: o clientă de culoare care a 
realizat la prima întâlnire cu terapeuta că aceasta este o Sud Africană albă si s-a simțit nesigură să lucreze cu cineva 
care pentru ea încă reprezenta opresiunea si regimul apartheid; un client evreu mai bătrân care a fost trimis la un 
terapeut German si nu era sigur cum putea să lucreze cu cineva pe care el îl asocia cu un complice al Holocaustului, 
chiar dacă numai prin strămoşii săi, un client alb care a făcut o programare la o terapeută neagră, fără să-şi dea 
seama că terapeuta era neagră si nu era sigur că ea va înțelege experiența lui ca persoană albă; o femeie mai in 
vârstă care a fost trimisă la o terapeută care "arată de vârsta fiicei mele” si a adăugat "Cum ar putea să mă ajute 
cineva atât de tânără ca tine, care are atât de puțină experiență de viaté?”. Daca terapeutul va începe în mod 
impulsiv să contrazică impresia inițială sau să ofere dovezi extenuante pentru a contracara ceea ce pare a fi o 
acuzaţie proiectată, acest lucru nu va fi de loc facilitator pentru alianţă. Pur și simplu va îngropa o agendă de lucru 
crucială, sau clientul poate pur și simplu să nu se mai întoarcă. O explorare deschisă va fi deja bogată din punct de 
vedere terapeutic și, în cel mai bun caz, va oferi terenul pentru o muncă rodnică în viitor sau o bază constructivă 
pentru o trimitere mai departe, către alt terapeut. 


60 Opinii diferite despre lucrul cu transferul 


Transferul este un concept care vine din psihanaliză. Dintr-o perspectivă umanistă, Clarkson (1992) şi Mackewn 
(1997) oferă amândoi rezumate succinte ale diferitelor modalități de abordare a transferului, care oferă o listă de 
verificare foarte folositoare pentru terapeutul integrativ care îşi dezvoltă stilul individual. Ne modelăm discuţia 
nosatră pe aceste rezumate. 


A permite, a invita şi a rezolva transferul 

Aceste opţiuni sunt de obicei asociate cu un mod de lucru psihanalitic. Psihoterapeutul permite transferului să se 
dezvolte si apoi lucrează cu acest proces în primul rând prin intermediul interpretării. Unii terapeuti vor invita în 
mod activ transferul, întrebând despre reacţia clientului la propria persoană. Pentru a rezolva transferul, terapeutul 
trebuie să-i permită transferului să se dezvolte, astfel încât clientul poate trece la stadiul de "folosire a obiectului” 
(Winnicott, 1968/1989), unde experienţa clientului cu terapeutul, în termeni de experienţe trecute proiectate în 
prezent, poate fi lucrată și rezolvată. Oricum, aşa cum Greenberg (1999) subliniază, aici intră în joc diferite tipuri 
de folosire a obiectului: "Dacă analistul nu poate fi experimentat ca un obiect nou, analiza nu se poate desfășura 
niciodată; dacă nu poate fi experimentat ca unul vechi, nu se mai termină niciodată” (p. 143). Procesul lucrului la 
transfer poate lua timp şi este de obicei domeniul terapiei pe termen mai lung. 


Mentinerea unei poziţii de explorare în aici şi acum 


Mackewn (1997) subliniază opţiunea adoptării "unei poziţii exploratoare şi fenomenologice, în care nici nu 
presupui că reacţiile clientului sunt transfer, dar nici nu excluzi posibilitatea” (p. 96). În acest proces poți accepta 
percepţia clientului asupra evenimentelor si, în același timp, să explorezi ce anume în schimbul sau contextul 
prezent a putut declanşa reacţia, "a reacționa autentic în prezent” (p. 96). Această abordare este adoptată de multi 
terapeuti Gestalt. Aceasta va implica un focus aici-si-acum asupra relaţiei și va putea de asemenea include si alta 
opţiune menţionată de Mackewn (1997): "Puteţi explora în colaborare posibilitatea ca clientul sau tu (sau amândoi) 
să vedeţi evenimente sau oameni din prezent prin lentilele trecutului” (p. 96). Toate aceste opţiuni vor facilita 
dezvoltarea "relaţiei reale”. 


Ignorarea, evitarea sau minimizarea transferului în favoarea relaţiei reale 


O altă opţiune asociată îndeaproape cu cea anterioară, pe care am asociat-o cu Gestalt-ul, abordările existențiale și 
centrate pe persoană, este de a ignora transferul ca un concept util sau modalitate de a lucra și de a lucra cu 
întâlnirea din aici şi acum, aşa cum se desfăşoară în cabinet. Credem că nu este posibil ca transferul să fie complet 
ignorat, deoarece cu toţii avem principiile noastre organizatoare bazate pe experienţele trecutului. Oricum, putem 
minimaliza transferul prin identificarea cu realitatea curentă și prin aducerea discuţiei înapoi la relaţia reală. Acest 
lucru va implica de obicei o formă sau alta de auto-dezvăluire din partea terapeutului. Mearns și Cooper (2005) 
accentuează importanţa lucrului la nivel relational, fără a se face apel la conceptul de transfer. Ei accentuează 
împărtășirea reciprocă, declarând: "Una din consecinţele interesante ale acestui grad de reciprocitate în relația 
terapeutică este că nu există absolut nici un fenomen de transfer la acest nivel de conectare continuă” (p. 53). Ei 
considera că maniera în care s-a lucrat cu transferul în analiza clasică "este bazată pe o relație relativ superficială, 
menţinută de analist la nivelul procesului de transfer, care blochează activ o angajare la o profunzime relationala” 
(p. 159). În timp se subliniază importanța empatiei și a prezenței pentru client din partea terapeutului, receptivitatea 
terapeutului fiind întâmpinată de receptivitatea clientului sunt cele care co-crează întâlnirea. De aceea privim asta 
ca pe o concentrare pe relația reală şi o minimalizare sau ignorare a transferului. 


Intreruperea temporară a transferului 


Clarkson (1992) discută exemple în care clientul, într-o sesiune, poate fi prins atât de mult în furie sau durere către 
sfârșitul sesiunii încât poate fi necesar să i se reamintească limita de timp si să fie invitat în starea de ego Adult. Un 
alt exemplu pe care ea îl oferă este cel în care terapeutul refuză rolul de părinte atunci când clientul cere permisiune 
într-o manieră copilărească, apelând la Adultul clientului, pentru a evita o invitație la satisfacerea "pretențiilor 
copilului”. Aceste exemple sugerează o strategie pentru a invita persoana înapoi în alianța de lucru, astfel încât 
terapeutul nu este identificat cu "obiectul vechi” si procesul terapiei poate fi reluat. Riscul pe care terapeutul și-l 
asumă la întreruperea transferului este că acest lucru va fi experimentat de client ca o ruptură a alianței. 


Deplasarea transferului 

În unele abordări, cum ar fi terapia Gestalt și terapia de re-decizie din cadrul analizei tranzactionale, tehnici 
specifice, cum ar fi lucrul cu scaunul, sunt folosite pentru deplasarea transferului si pentru externalizarea dialogului 
intern, pentru a sublinia conflictul intern între părți ale aceleași persoane. În loc să invite transferul în diada 
terapeutică, terapeutul va invita persoana "să-ți plasezi tatal/seful/figura de autoritate pe un scaun” si "să stai pe 
scaunul celălalt tu însuţi” si să inițieze un dialog în două sensuri pentru a scoate la suprafaţă dialogul intern si 
pentru a identifica introiectiile asociate. În acest mod terapeutul "deplasează” transferul si îl încurajează pe client 
să-și asume proiecţiile. Această tehnică poate funcționa foarte bine atunci când clientul este conștient de natura 
transferului, dar poate fi experimentată ca fiind irelevantă sau chiar persecutoare atunci când transferul este legat de 
dezvoltarea timpurie sau de aspecte non-verbale ale experienţei, care nu au fost articulate niciodată. În astfel de 
cazuri clientul va experimenta aceste senzaţii şi sentimente de transfer în legătură cu terapeutul şi atunci acestea vor 
trebui adresate direct în cadrul relaţiei terapeutice. 


61 Dimensiuni repetitive şi de sine-obiect ale transferului 


Ne-am referit mai devreme la diferenţele dintre dimensiunile transferului de ”sine-obiect” și repetitive” (Stolorow 
si Atwood, 1992). Marion Tolpin, din cadrul disciplinei psihologiei sinelui, a numit aceste transferuri "marginea de 
creștere sau marginea conducătoare” pentru dimensiunea sine-obiect și "marginea atârnătoare” pentru dimensiunea 
repetitivă (Tolpin, 2002: 167). Ea crede cu tărie că trebuie să fim conștienți în mod egal de aceste două dimensiuni 
în lucrul cu clientul nostru. Ea defineşte aceste transferuri mai departe ale marginilor ca "transferuri ale dezvoltării 
din copilărie care încă au rămas sănătoase in profunzimile inconştientului, desi sub forma unor ”lujeri” fragili care 
sunt contracarati, opriți din creştere sau zdrobiți” (p. 168). Trebuie să sprijinim aceşti lujeri care se luptă din 
răsputeri, să iasă la suprafață si să crească. În acest mod putem reînvia imboldul către maturizarea în dezvoltare. În 
ceea ce privește dimensiunea ”sine-obiect”, clientul va privi spre terapeut pentru a recunoaște nevoile sine-obiect 
oglindite, idealizate sau identice (Kohut, 1984), la care nu s-a făcut acordajul în procesul de dezvoltare, și va 
vindeca rupturile sine-obiect din copilărie prin internalizarea empatiei susţinute a terapeutului. Dimensiunea 
repetitivă va fi legată de schema interpersonală de bază a persoanei si de scenariul său, în mod particular daca 

acesta este conectat cu experienţe nesatisfăcătoare din trecut. Această perspectivă asupra transferului este apropiată 
de definițiile tradiționale ale transferului, care spun că clientul transferă relații din trecut în prezent. 


Aceste două aspecte ale transferului oscilează constant, astfel încât la orice moment dat unul poate fi în 
prim plan, în timp ce celălalt se află în fundal. Aşadar, este important ca terapeutul să le ”onoreze” pe amândouă în 
intervenţia sa. De exemplu: "Spui că nu ai vrut să vii la sesiunea de astăzi si totuși ţi-ai mobilizat energia sa fii 
aici”; "Accept că ai un motiv întemeiat să fii furios pe mine pentru că nu ţi-am zâmbit în maniera mea obișnuită 
atunci când ai venit astăzi, şi ce înţeleg în asta este cât de important este pentru tine salutul meu prietenos atunci 
când intri în cabinet”; "Imi dau seama că esti cu adevărat supărat si furios pentru că, în ultima sesiune, m-ai 
experimentat ca si cum nu as vrea tot ce este mai bun în interesul tău, și este cu adevărat important pentru mine ca 
ai venit astăzi să-mi spui despre asta. Am încredere că putem sta de vorbă despre asta”; "Spui că nu esti interesat să 
te ajuţi pe tine şi totuși esti aici, în cabinetul terapeutului, așa încât mă întreb ce te-a adus aici”. În acest mod 
ambele aspecte ale transferului sunt recunoscute, de vreme ce amândouă sunt importante în sistemul de reacții al 
persoanei. Atunci când psihoterapeutul este perceput că îl înțelege pe client, dimensiunea sine-obiect va fi în 
creștere. Atunci când persoana se simte ”omisă” în interacțiune si într-un acorda] greşit cu terapeutul, dimensiunea 
repetitivă devine figură. Pentru acest motiv, este esenţial ca terapeutul să fie atent la producerea rupturilor alianţei 
terapeutice, şi să dezvolte modalități creative de a face faţă unor astfel de întâmplări, subiect pe care îl vom adresa 
mai pe larg mai târziu. 


62 Niveluri implicite şi explicite ale relaţiei 


Fiecare interacțiune cu un client implică atât schimburi verbale explicite cât și schimburi non-verbale implicite. 
Grupul Boston de Studiu al Procesului de Schimbare (2008) a ales să folosească termenii de "domeniu implicit” si 
"domeniu reflectiv-verbal” pentru aceste două domenii de interacțiune (p. 125). Ei vorbesc despre "cunoașterea 
relationala implicită” sau ”a sti cum să fii cu altcineva” (p. 128) ca o formă de reprezentare procedurală care 
corespunde cunoașterii despre relații acumulată la un nivel inconștient în interacțiunea cu alte persoane 
semnificative. Ei accentuează că o astfel de ”cunoaştere” poate să nu devină niciodată codată simbolic, este atât 
afectivă cât si cognitivă şi "funcţionează în mod tipic în afara atenţiei focalizate si a experienţei conștiente, fără a fi 
tradusă în limbaj” (p. 128). În domeniul verbal ne traducem experienţa simbolic, în limbaj, şi creăm o naraţiune 
care dă semnificație experienţei noastre. Sugestia este că cunoașterea implicită este un proces de o viaţă si nu 
corespunde doar cu memoriile procedurale pe care le reținem din perioada pre-verbală a vieţii noastre. În cea mai 
mare parte, această cunoaştere relationala implicită va influenţa stilurile noastre de relationare la nivel inconştient. 
Oricum, este posibil să devenim brusc conștienți de natura cunoașterii noastre relationale atunci când ne mutăm 
dintr-o cultură în alta, unde "regulile şi procedurile” implicite sunt diferite de propria noastră cultură. Pot exista 
discrepanțe semnificative între schimburile implicite si cele explicite. 

Lucrul cu conştientizarea corporală din Gestalt si alte terapii cu procesul corporal sunt focusate pe aducerea 
în conştientizare a unor astfel de discrepanțe şi pe a le explora semnificația, pentru a scoate la suprafaţă zone de 
nevoie, emoție sau experiență care nu sunt în conștientizare si care pot împiedica persoana să se bucure de 
deplinătatea vieţii. Pentru Gestalt este central un focus pe stilul distinctiv al clientului de a se deplasa de la contact 
la retragere în relația cu alții, în mediu. Terapeutii Gestalt vor observa cu atenţie indiciile verbale explicite si 
corporale implicite care se reflectă în stilul clientului de a modera contactul cu lumea din jurul său si prezenţa 
disjunctiilor sau a întreruperilor în cursul lin al acelui proces relational. "Stilurile de contact habituale...pot menţine 
tipare fixe de comportament care neagă sau deplasează nevoi sau sentimente pe care persoana, în trecut, pentru 
unele motive, le-a considerat prea problematice ca să le permită” (Mackewn, 1997: 105-106). Prin intermediul unui 
focus pe creşterea constientizarii corporale, terapeutul îl poate asista progresiv pe client să scoată la suprafață 
dorinţe, nevoi si sentimente care au fost suprimate sau nu au fost niciodată traduse în limbaj, pentru a facilita o 
gama mai largă de alegeri creative în viata acestuia. 


63 Inconstientul co-creat sau ”al treilea analitic” 


Conceptul inconştientului relational este la baza abordării psihoterapeutice două-persoane. Inconstientul relational 
este numit in cea mai mare parte a literaturii psihanalitice ca ”al treilea analitic”. Gerson (2004) își asumă 
perspectiva că inconştientul relational este o parte fundamentală a oricărei relații între doi oameni, care este 
construit prin interacțiune în cadrul diadei, și, la rândul lui influenţează procesul transformator al experienței 
subiective a ambelor persoane: 


Inter-subiectivitatea și inconştientul relational sunt cel mai bine privite ca procese prin care oamenii 
comunică unii cu alții fără a fi conștienți de dorinţele și fricile lor, și, făcând acest lucru, structurează 
relaţia atât în funcţie de refugii reglate reciproc şi urmăriri ale recunoașterii cât și de expresii ale 


(Gerson, 2004: 83) 

Ogden (1994) vorbeşte despre trei subiectivitati în cabinet: a analistului, a analizatului si a celui de”-al treilea 
analitic”. Acest al treilea analitic nu ”aparține” nici terapeutului si nici clientului, ci mai degrabă amândurora, în 
mod simultan. 


Procesele de transfer și contra-transfer sunt atât de inextricabil împletite în procesul inconștient comun, 
încât devine o provocare să se separe ”ce aparține, cui” si ceea ce aparține ambilor oameni din încăpere. Putem fi 
conştienţi că ne simțim anxioşi într-o interacțiune terapeutică si ne asumăm că avem o anxietate în legătură cu acest 
client. Dar, apoi este posibil să iasă la suprafaţă că si clientul şi-a suprimat anxietate în legătură cu această întâlnire, 
aşadar anxietatea este co-creată în încăpere, între doi oameni. Provocările ies la suprafaţă atunci când cea mai mare 
parte a acestui proces are loc în afara conştientizării. Dacă reflectăm asupra reacțiilor noastre de contra-transfer, am 
putea foarte bine să devenim atenţi la o agenda din încăpere care nu a fost menționată în dialog. Acest lucru poate 
lua forma ieşirii la suprafață a unui material reprimat sau poate reprezenta material care nu a fost până acum 
niciodată rostit de client. Material din inconştientul relational sau din “al treilea analitic” poate ieși la suprafaţă în 
puneri în scenă. Termenul "punere în scenă” este folosit pentru a accentua natura comună si co-creată a procesului 
din cabinet. Acesta este în contrast cu termenul ”a se manifesta” care de obicei evocă comportamente destul de 
neplăcute şi dramatice, si nu recunoaşte că aceste comportamente sunt întotdeauna co-create. O punere în scenă 
poate de asemenea semnaliza un impas terapeutic sau pat” (la şah — n.t.), în care am devenit intepeniti în procesul 
terapeutic şi se pare că nu găsim o cale de a continua. Atunci când acest al treilea spațiu este compromis ca și în 
rupturile în alianța terapeutică, atunci acest lucru necesită atenție înainte de a continua cu terapia. Acest concept de 
al treilea analitic este folosit în literatura despre puneri în scenă si impasuri terapeutice. Gerson (2004) se referă la 
termenul de al treilea analitic asa cum se referea la un spațiu analitic, un spațiu comun de dialog, o calitate a 
spațiului mintal care oferă "un spaţiu reflectiv bazat pe recunoaştere reciprocă” si care permite terapiei să se 
desfăşoare (p. 78). Privim co-crearea acestui "spaţiu terapeutic” ca fiind inima unei alianţe de lucru eficiente. 

A 


Privim acest lucru ca fiind similar cu conceptul lui Buber (1923/1996) de "între”, si la care Hycner (1993) se referă 
ca fiind inima dialogului în terapia Gestalt. 


"Al treilea de dezvoltare” este un precursor al capacității de a intra într-un spațiu reflexiv comun şi o bornă 
de dezvoltare pentru copil în procesul de mentalizare descris de Fonagy et al. (2004). Wright (1991) schiteaza 
procesul de dezvoltare prin care copilul trece de la a fi dependent de imaginea despre sine aşa cum este reflectată de 
ochii mamei sale, la câștigarea unei perspective a unei ”a treia persoane” din afară, din perspectiva tatălui (sau, în 
perspectiva noastră, o altă persoană semnificativă din afara diadei mamă-copil). În acest proces copilul începe să 
dezvolte o perspectivă despre sine din afară, din perspectiva altuia, lucru care îl ajută să înţeleagă felul în care alti 
îl percep si, progresiv, aceasta conduce la o înțelegere a multitudinii de naratiuni care pot ieşi la suprafaţă in mod 
simultan de la observatori diferiţi. Acesta este procesul prin care o persoană acumulează în mod progresiv o vedere 
a lumii din mai multe perspective si dezvoltă o apreciere a diferenței. Dacă această capacitate de reflecţie sau 
mentalizare este compromisa de trauma relationala timpurie, atunci persoana va face eforturi să-i evalueze pe alții 
şi impactul său asupra lor. 


"Al treilea cultural” există în afara şi dincolo de diada terapeutică; aceasta este o "treime” care cuprinde si 
influenţează întâlnirea diadică adesea în afara constientizarii, dar, în același timp şi frecvent în moduri foarte 
puternice. Privim acest lucru ca referindu-se la forte culturale, politice si sociale care sunt în câmpul mai larg. De 
exemplu, conştientizarea în creștere si dialogul public despre probleme ca abuzul sexual în copilărie și violența 
domestica le permite acum oamenilor afectați să acceseze servicii mult mai ușor decât în vremurile anterioare. Ne 
aducem cu noi în cabinetul de terapie istoricul particular cultural şi rasial; acolo unde există diferenţe evidente 
acestea pot fi notate şi se poate lucra cu ele. Totuşi, acolo unde sunt împărtășite similarități de suprafață, se pot lua 
ca fiind garantate anumite presupuneri culturale, de către terapeut sau de către client, în ciuda diferențelor 
individuale de experiență. Cultura psihoterapiei influenţează de asemenea procesul din cabinet, cu noi si cu clienții 
noştri. Abordările vestice ale psihoterapiei au fost de asemenea criticate pentru părtinirea lor culturală. Conform lui 
Lago si Thompson (1996) "procesul de creştere prin terapie este menit să arunce sau să scuture efectele influentelor 
parentale, ale familiei sau ale comunităţii, care au perceput efecte negative” (p. 78). 

64 Influenţa reciprocă mutuală: o psihologie de două persoane 


Ceea ce am schițat până acum accentuează importanța unei psihologii de două persoane în contextul unui schimb 
relational în care nici una din parti nu poate fi considerată pe de-a întregul separată de cealaltă. Asta nu înseamnă că 
o psihologie de o persoană nu este relevantă, dar tensiunea între cei doi este cea care este semnificativă în contextul 
lucrului terapeutic cu accentul său pe sine, pe alţii si pe reglarea interactivă. Trevarthen (1993, 2001) în mod 
particular subliniază importanța unei păreri comune care cere o intersubiectivitate preverbală bazată pe schimbul 
reciproc de procese de comunicare ritmice, poziţie care este recunoscută și sprijinită si de alti cercetători și scriitori 
(vezi Beebe et al., 2005). Este importantă idea că procesul înseamnă mult mai mult decât unul de ”potrivire” a 
reacțiilor. Potrivirea poate avea loc în contextul stărilor afective fie pozitive fie negative, iar studiile de cercetare au 
subliniat afectele negative ale anumitor genuri de potrivire dintre mame şi copii, de exemplu, în care o mamă 
deprimată interacționează cu copilul ei (de ex. Field et al., 1990), sau în care potrivirea capătă o calitate crescătoare 
(Beebe, 2000). Munca lui Daniel Stern la acordajul afectului (Stern, 1985a) demonstrează atât importanța 
comunicării trans-modale dintre mamă și copil, cât și rolul perturbărilor de acordaj și importanţa lor pentru 
dezvoltare. 


Dată fiind importanţa acestor idei de dezvoltare care decurg din studiile de cercetare asupra copiilor, avem 
nevoie să luăm în considerare modurile prin care acestea pot deveni relevante în procesul terapiei integrative. În 
primul rând, ne asumăm perspectiva că o concepție lineară a timpului trebuie să fie pusă deoparte în cadrul 
terapeutic, unde experienţele timpurii, bazate pe acordaje greşite sau pe potriviri inadecvate de comunicare pot fi 
distinse prin experiența prezentă între terapeut și client. Dată fiind natura preverbală a acestor experienţe este 

posibil ca ele să nu poată fi identificate imediat în cadrul clinic, de vreme ce aceste interacțiuni sunt probabil co- 
construite inconștient între terapeut si client. Totuşi, o atenție mărită acordată procesului de acordaj si acordaj greșit 
poate scoate în evidenţă zone relevante pentru o reflecţie atentă, precum şi co-constrirea unor forme mai noi si mai 
utile de relationare în prezent. Cheia este, totuși, o recunoaștere a faptului că atât terapeutul cât şi clientul sunt 
implicaţi într-o activitate de reglare reciprocă, negociind constant tensiunile conectării şi diferenţei. 


65 Concepții ale timpului în psihoterapia integrativa 


Subiectul "timpului ” poate fi abordat într-o sumă de modalităţi diferite. În primul rând, asa cum a fost subliniat 
înainte, există problema punerii timpului linear deoparte atunci când se lucrează terapeutic, accentuându-se ceea ce 
Michael Jacobs numește "trecutul prezentat” (Jacobs, 1986). Presupunerea este că problemele care sunt aduse in 
terapie, în timp ce este posibil ca acestea să decurgă din experiențe timpurii, este probabil să se manifeste într-o 
formă sau alta în cabinet, cu terapeutul, probabil într-un proces co-construit în care terapeutul poate cunoaște câte 
ceva despre aceste dificultăți din propria sa viaţă. Prin intermediul unei explorări a întâlnirii prezente devine 
posibilă discernerea subtilitatilor schimbului si a modurilor in care tipare vechi pot fi schimbate în prezent. Multe 
dintre discuţiile noastre anterioare aduc la lumină atât complexitatea cât și potențialul de vindecare al adoptării unei 
astfel de perspective. 


O altă abordare a subiectului timpului are legătură cu durata potenţială a angajamentului terapeutic şi 
distincţia între munca de scurtă durată” şi cea de "lungă durată”. Această problemă este în mod particular potrivită 
în cultura politică curentă care are tendința de a promova abordări de termen scurt, bazate pe grija pentru buget si 
pe managementul listelor de așteptare. Întrebarea "cât de mult este de ajuns” a constituit un focus cheie în literatura 
de cercetare, cu susţinători diferiți pledând pentru poziţii diferite (pentru o bună trecere în revistă a subiectelor 
relevante vezi Barkham, 2007). Poziţia noastră preferată, care recunoaștem că nu poate fi întotdeauna implementată 
în anumite cadre de îngrijire a sănătăţii, este de a explora în colaborare cu clientul care este cea mai bună abordare 
a problemelor prezentate, date fiind constrângerile legate de timp sau fonduri (vezi de asemenea Elton Wilson, 
1996). Ceea ce este important este să se evite presupunerea, care este predominantă în anumite cercuri, că o 
anumită durată de timp este cerută pentru ca vindecarea să aibă loc, sau, alternativ, o atitudine supra-optimistă în 

legătură cu ceea ce se poate obține. Experienţa noastră este că se poate obține destul de mult într-o perioadă de timp 
relativ scurtă, dacă atât practicianul cât şi clientul abordează provocarea într-un mod creativ. 


66 Incluziunea: un proces scop al terapiei 


Baza telului procesului psihoterapiei este foarte bine exprimată de conceptul lui Buber de ”incluziune” (Buber, 
1923/1996). Acesta este procesul prin care ne dezvoltăm capacitatea de a ne menţine ancorati în propria experienţă 
şi, simultan, capacitatea de a intra în lumea celuilalt şi de a fi sensibili la aceasta. Această capacitate ne permite să 
evaluăm si să fim conştienţi de impactul pe care îl avem asupra altora si de impactul pe care ei îl au asupra noastră, 
şi de a aprecia diferenţele între percepțiile noastre şi cele ale altor oameni. Acest concept a fost preluat și elaborat 
de abordări dialogice contemporane ale psihoterapiei. Hycner (1993) a explicat că "incluziunea este deplasarea 
înainte și înapoi a capacităţii de a mă deplasa în partea cealaltă si, în același timp, de a rămâne centrat în propria 
experiență” (Hycner, 1993: 20). O astfel de perspectivă a meta-sistemelor asupra procesului relational îi permite 
terapeutului (si, în timp, și clientului) să se privească pe sine în proces cu altul având o sensibilitate la factorii 
contextuali. Privim acest lucru ca pe un ţel al procesului pentru clienții în terapie, precum şi ca pe o capacitate 
relationala importantă pentru terapeuti. "Relaţia ”vindecătoare” specifică va ajunge la final în momentul în care 
pacientul s-a gândit la, si a reuşit să practice ”incluziunea” si să experimenteze evenimentul si de la polul 
doctorului” (Buber, 1923/1996:167). 


Considerăm că conceptul incluziunii are o relaţie cu conceptul ”mentalizarii” si al "funcției reflexive” 
descrise de Fonagy şi colegii săi (2002) ca şi "capacitatea de a-ţi imagina stările mentale în sine si în alții” (p. 23). 
În mod esenţial, aceasta se referă la abilitatea mea de a dezvolta o teorie a minţii si de a aprecia că alţii sunt diferiţi 
de mine în funcționarea lor mentală şi emoțională. Capacitatea de a exercita funcționarea reflexivă este un 
premergător esenţial al practicii incluziunii, care imi cere să am un simţ solid al propriei functionari, în timp ce 
intru în si îl apreciez pe cel al unei persoane diferite. Disfunctia rezultă dintr-o inabilitate de a conţine tensiunea 
dintre sine-ca-subiect, "Eu”-l din experiența mea, si "Eu”-l celuilalt, a cărui experienţă trebuie să o apreciez din 

perspectiva lui, ca fiind diferită de a mea. Fonagy et al. (2004: 200) foloseşte termenul "echivalență psihică” 
pentru a descrie procesul în care o persoană presupune că experienţa sa internă se potrivește cu realitatea externă, 
pur si simplu pentru că el o experimentează. În această stare el nu va lua în considerare evidenţa conflictuală sau 
măcar să se gândească la posibilitatea că experiența sa s-ar putea să nu se potrivească cu experiența celuilalt, si 
astfel să fie incapabil de incluziune. 


67 O abordare integrativă a traumei 


O abordare integrativă a înţelegerii și managementului traumei necesită în mod potențial un focus pe procesul 
corporal, pe procesele psihologice, pe rolul proceselor relationale timpurii, în termenii tiparelor de reglare care au 
fost dobândite, şi pe relația din prezent între terapeut si client. O sumă de procese implicite si explicite, atât in 
interiorul clientului (si în interiorul terapeutului) cât si între cele două părți, sunt astfel scoase în evidenţă ca fiind 
considerații importante. Asa cum am schițat mai devreme, experienţele de ataşament timpuriu vor fi importante de 
înţeles, ca modalități atât de a câştiga insight în tiparele de reglare stabilite ale clientului cât şi ca modalităţi in care 
acestea pot fi manifestate în cadrul terapeutic. Accentul va cădea, de asemenea, pe stabilirea unor noi tipare de 
reglare, și care vor fi aduse prin schimburile relationale dintre terapeut si client. 


O atitudine de colaborare asigură sentimentul de împuternicire a clientului în procesul terapeutic, acesta 
fiind un element cheie care fusese absent in neajutorarea și neputinta experienței traumei. Colaborarea aduce 
imediat în cadru mijloacele personale, semnalizând posibilitatea schimbării. În același timp, suntem conștienți că 
multi clienți nu au avut acces la informaţii importante despre ce se întâmplă cu corpul în contextul experienţelor 
traumatizante si, ca urmare, noi suntem în favoarea psihoeducatiei adecvate ca si mijloc de impartasire a 
informaţiilor importante despre "fereastra de toleranţă” a unei fiinţe umane (Siegel, 1999) si despre efectele 
excitării psihologice extreme. Experienţa noastră este că clienții nostri se bucură de o astfel de impartasire de 
informaţii, de vreme ce are un efect important, de normalizare a multora dintre reacțiile lor. 


În timp ce toate aspectele descrise mai sus trebuie să fie luate în considerare prin evaluare, vom pleda 
pentru faptul că un răspuns terapeutic atent trebuie să fie bazat pe problemele particulare prezentate de client, si nu 
pe oferirea unei abordări de ansamblu sau de modalitate singulară. De exemplu, abordarea adoptată cu un client 
care prezintă simptome de traumă rezultând dintr-un accident în trafic, dar având un istoric de atașament securizant, 
este probabil foarte diferită de reacţia la auto-rănirea indusă de atașamentul dezorganizat timpuriu şi experienţe 
dereglante severe (vezi discuţiile anterioare pentru mai multe detalii asupra acestor probleme). În timp ce acest 

lucru prezintă o provocare pentru practicianul integrativ în termenii acumulării de experiență şi cunoștințe 


adecvate, poziţia noastră este ancorată într-o dorință de a lucra cu informatie de primă mână, bazată pe cercetare 
curentă, su cu conceptualizările asociate ale activității terapeutice. 


68 Rupturi ale alianţei terapeutice: perspective clinice si de cercetare 


Safran (1993) descrie trei tipuri de rupturi ale alianţei terapeutice, pe care le-a identificat într-o analiză a dialogului 
terapeutic: 


1 


Pacientul percepe greșit ceea ce terapeutul îi spune, în concordanță cu modalitatea pacientului de a construi 
evenimente; adică, persoana interpretează răspunsul pentru a se potrivi cu schema sa interpersonală de bază 
sau setarea mentală de bază în ceea ce priveşte relațiile. De exemplu, persoana poate experimenta ca 
amenințătoare o intervenţie care ar fi experimentată ca fiind facilitatoare de către cei mai mulți oameni. 


Terapeutul participă într-un "ciclu cognitiv-interpersonal disfunctional” care face parte din felul 
caracteristic al pacientului de a acţiona în relaţii. În acest exemplu terapeutul și pacientul sunt prinşi într-un 
"cerc vicios” de comunicare greşită (Goldfried, 1995b), sau în ceea ce este numit joc” in analiza 
tranzactionala (Berne, 1961). Un astfel de ciclu de interacţiune are o calitate de auto-perpetuare, repetitivă, 
şi are tendința de a re-întări evaluarea negativă a persoanei fata de sine. 


Terapeutul refuză să participe la astfel de tipar disfunctional si negativ si efectiv refuză "invitația” de a 
intra în joc. Persoana se poate simţi înțeleasă greșit, pentru că nu primeşte răspunsul obișnuit, ”asteptat”, 
care se potriveşte cu schema sa interpersonală de bază. 


În toate aceste tipuri de rupturi, este importantă pentru procesul de vindecare o dispoziţie de a intra în dialog în 


legătură cu sentimentele și simţul rănirii pe care le are clientul. Acordajul greșit sau eșecul empatic sunt termeni 
alternativi care sunt folosiți pentru a descrie aceste procese. Procesul reparării va fi în profunzime emotional si 


vindecător pentru client. Beebe și Lachmann (2002), inspirați de cercetarea asupra relațiilor îngrijitorilor de copii 
mici, au identificat trei principii de internalizare pre-simbolică, care au însemnătate pentru tratamentul adult: 
integrarea interactivitatii si a auto-reglării; principiul dezbinării si al reparării; si importanța momentelor afective 


amplificate (pp. 143 — 184). Ei fac distincţia între ”disjuncții normative” sau nepotriviri uşoare care au loc in 
interacțiuni normale și pot sau nu să implice violări ale așteptărilor. În diada mamă-copil mic acestea sunt 

observate adesea si corectate imediat. Cu cât rupturile sunt mai severe, cu atât ele implică violări grave ale 
aşteptărilor, ceea ce poate conduce la stabilirea schemelor auto-protectoare care persistă ca modalități de evitare a 
rănirii şi a dezamăgirii. Stolorow şi Atwood (1992) subliniază că eșecurile de acest gen pot avea loc atunci când 
terapeutul nu este capabil în mod adecvat să înțeleagă perspectiva clientului, din pricina unei ciocniri între 
principiile organizatoare ale terapeutului și ale clientului. Credem că rupturile pot avea loc în mod comun atunci 
când terapeutul este devotat punctului său de vedere în detrimentul relației. Safran și Muran (2000) scot în evidenţă 
că există o schimbare conceptuală importantă în domeniu , de a "privi impasurile terapeutice ca pe ferestre spre 
schemele relationale ale pacientului, mai degrabă decât ca pe obstacole care trebuie depășite” (p. 85). Acest punct 
de vedere are o anumită rezonanţă cu angajamentul lui Casement de a "învăţa din greșelile noastre” (2002). 


69 Psihoterapeutul integrativ ca cercetător 


Cheia pentru lucrul schiţat în această carte este o abordare investigativă. În perspectiva noastră, un practician 
eficient trebuie să se inspire din cercetările curente şi să reacționeze la aceasta în termenii dezvoltării propriei 
conceptualizari şi a propriei practici. Din această perspectivă, dezvoltarea noastră ca practicieni este continuă și 
schimbătoare în moduri care asigură o prospeţime a abordării noastre cu clienţii. În afară de inspiraţia în cercetarea 
curentă pentru influențarea practicii, sprijinim $i o mai mare integrare a cercetării cu practica, decât a fost făcută 
până acum (vezi de asemenea O'Brien și Houston, 2007; Cooper, 2008). Din punctul nostru de vedere, 
psihoterapeutii si cercetătorii competenți împărtăşesc o sumă de abilități cheie, mai cu seamă o atitudine de 
"subiectivitate critică” şi "indiferenţă creativă” prin care reacţiile potenţiale la problemele clienților sau domeniile 
potenţiale de investigaţie sunt evaluate în mod ideal și sunt identificate reacţiile care oferă cele mai bune servicii 
posibile clientului, precum și o dezvoltare a cunoașterii. În climatul politic curent clinicienii se află sub o presiune 
în creştere de a demonstra că abordarea lor în psihoterapie este atât eficientă cât şi folositoare. Vedem în mod 
curent din ce în ce mai mult efort investit în asigurarea că gama largă a activităţii terapeutice este reflectată în 
demersuri de cercetare si îi încurajăm pe toţi clinicienii să se asigure că si ei fac parte din aceste tendințe de 
dezvoltare. 

70 Dezvoltarea unui stil propriu unic de integrare 


Filosofia noastră are la bază credinţa că este important pentru fiecare psihoterapeut integrativ să dezvolte propriul 
cadru de lucru pentru practica integrativă. Felul în care un psihoterapeut practică precum un integrationist va trebui 
să fie congruent cu istoricul persoanei, cu personalitatea, cu stilul terapeutic și cu cadrul de lucru teoretic. În același 
timp sprijinim acordarea unei atentii riguroase dezvoltării atât a unei aplicări a strategiilor şi tehnicilor care sunt 
congruente cu această formulare cât și adecvate nevoilor clientului. În discuţii anterioare am subliniat o sumă de 
factori comuni sau principii comune ale terapiei pe care toţi psihoterapeuţii integrativi este posibil să le cunoască si 
la care să adere într-o măsură semnificativă. Am atras de asemenea atenția asupra modului în care un anume 
terapeut reacționează la un anume client si la modurile în care reflectiile asupra acestui proces pot influența 
rezultatele muncii terapeutice. Există aşadar necesitatea ca factorii specifici fiecărei interacțiuni client/terapeut să 
fie evaluati în termenii lor proprii. Suntem de acord cu O'Brien si Houston (2007) atunci când declară: "Integrarea 
nu trebuie niciodată deturnată în a deveni doar un alt gen de terapie. Nu este loc de reguli dure și stricte despre ce 
trebuie să fie integrat mai precis sau cum să te comporti” (p. 3). În timp ce această perspectivă este oarecum în 
contradicţie cu interesul unor grupuri de colegi de a menţine un focus asupra modalității, noi credem că oferă un 
serviciu potential mai bun clientului, provocându-i în același timp pe practicieni să păşească în afara zonei de 
comfort a unei abordări particulare. 

Partea 7 


TEHNICI ȘI STRATEGII PENTRU PSIHOTERAPEUTUL INTEGRATIV 


71 Cunoaşterea relationala implicită: lucrul cu sine şi reglarea interactivă 


Am văzut din discuţiile anterioare că cea mai mare parte a ceea ce se petrece între terapeut si client se întâmplă la 
nivelul implicit al experienței. Acest lucru poate fi explicat în parte de explicații neurostiintifice ale schimbului 
relational bazat, de exemplu, pe acţiunea neuronilor oglindă si procesele de comunicare de la emisfera dreaptă la 
emisfera dreaptă. Prin acest proces fiecare parte o influențează pe cealaltă în cadrul acelei diade particulare, acest 
lucru conducând la o formă particulară de proces de reglare. O provocare cheie aici pentru psihoterapeut este că 
schimburile majore nu vor fi bazate pe schimburi lingvistice — ceea ce noi lucrăm cu este "cura de comunicare” si 
nu”cura de vorbire”. Stern are un interes particular pentru studiul acestor procese de comunicare în cadrul 
terapeutic, precum și în extrapolarea studiilor pe copii așa cum le-am descris mai devreme (Stern și Grupul Boston 
se Studiu al Procesului de Schimbare, 2003). El subliniază importanţa ”oscilatorilor adaptativi” în matricea 
intersubiectivă a terapeutului și clientului. El descrie acestea ca "mici ceasuri în grupe de mușchi diferite, care se 
pot sincroniza cu ceva din afară şi pot fi re-setate tot timpul, astfel încât să se sincronizeze” (p. 24). Aici putem 
vedea procesul bazat în mod profund la nivel corporal în care terapeutul și clientul sunt angajaţi, ceea ce Stern 
numește o formă de ”psiho-etologie”. Angajarea în acest proces înseamnă că terapeutul, în primul rând, trebuie sa 
accepte idea de schimb relational implicit; nu este un lucru rau, de vreme ce multe forme de training în psihoterapie 
au accentuat deja schimbul verbal cu terapeutul aparent în control. Lucrul cu procesele implicite implică diada 
terapeutică într-un proces mult mai puţin controlabil de schimb sponstan, improvizație și co-creare. 


Acest schimb intersubiectiv, adesea punctat de ceea ce Stern descrie ca "momente acum” (Stern, 2004), 
poate fi privit ca stand la baza activităţii terapeutice, oferind oportunităţi de deplasare dincolo de forme relationale 
constrângătoare sau rigide care decurg din experienţe trecute, si oglindind schimbul ataşat sănătos si securizant 
dintre o mamă şi copilul ei. După Schore (2003b), tipare reciproce încep să rezoneze între terapeut și client. Schore 
de asemenea scoate în evidenţă că terapia poate fi privită ca un domeniu co-construit, de identificari proiective 
reciproce (Schore, 1994, 2003b). Într-unul din exemplele clinice ale lui Stern (Stern, 2004) ne relatează despre un 
client în psihoterapie psihanalitică, care a devenit frustrat pentru că stătea întins pe canapea și nu-l vedea pe 
terapeut. La un moment dat, după aproape doi ani de terapie, clientul a devenit iritat în legătură cu acest lucru, 

suficient de mult ca să se ridice, să se întoarcă şi să se uite în ochii terapeutului. După un lung moment de tăcere în 
care s-au uitat unul la celălalt, totul a culminat când terapeutul a spus deodată, ° Bună”. Terapeutul nu a ştiut cum 
sau de ce i-a venit să spună acest cuvânt; a fost cuvântul care a ieșit la suprafaţă în mod spontan. După această 
întâmplare tonul terapiei s-a schimbat semnificativ și doar mult mai târziu în lucrul lor clientul a relatat cum, din 
acel moment, a înţeles că terapeutul era de partea lui. Beebe si Lachmann (2002) oferă de asemenea niște exemple 
de caz bune ale acestui proces interactiv si co-reglator, situându-l într-o arie largă de studii pe copii. Este de 
asemenea mult de învăţat despre improvizare de la Fritz Perls și tradiţia terapiei Gestalt (Perls et al., 1951/1994). În 
experienţa noastră de formatori si supervizori ai terapeutilor care urmăresc să lucreze in acest mod, am descoperit 
că este nevoie de ceva experienţă și sprijin din partea supervizorului pentru a-i permite terapeutului să se simtă mai 
comfortabil să păşească atât în afara teoriei cât si a rolului si să-şi dea voie să reacționeze mai spontan la ceea ce 
clienţii lor aduc în terapie. Asta nu înseamnă că merge orice, ci mai degrabă că natura improvizatoare a procesului 


terapeutic este acceptată și se lucrează cu ea, ca fiind o idee teoretică si clinică cheie. 


72 Lucrul cu procesul inconştient si experienţa neformulată 

Stolorow și Atwood (1992) descriu trei tărâmuri interdependente de procese mentale inconștiente: 
(1) inconştientul pre-relflexiv — principiile organizatoare care modelează si tematizează în mod 
inconştient experienţa unei persoane; (2) inconştientul dinamic — experienţe cărora le-a fost negată 
articularea pentru că au fost percepute ca amenințătoare pentru legăturile necesare; (3) inconştientul 
nevalidat — experienţe care nu au putut fi articulate pentru că nu au evocat niciodată reacțiile necesare 


de la mediul înconjurător. 


(p. 33) 


In ceea ce privește inconştientul pre-reflexiv, principiile noastre organizatoare decurg din cunoașterea relationala 
implicită, provenită din modelul și comportamentul părinților, cât şi dintr-o învăţare mai conştientă despre modul în 
care să reactionam la lumea noastră. Aceste principii organizatoare operează așadar sub nivelul constientei, pentru a 

ne modela percepţia asupra oamenilor și evenimentelor. Stolorow si Atwood accentuează "activitatea investigativă” 
a analistului, printr-o "investigaţie empatica susţinută” (1992:33) ca mijloc de a scoate la lumină aceste principii şi 
de a ne permite să reflectăm asupra lor și să le schimbăm. Procesul confruntării cu "gândirea contaminată” în 
analiza tranzactionala sau al confruntării "credințelor iraționale” în terapia cognitiv comportamentală sunt 
modalităţi, credem noi, de a confrunta aceste presupuneri, de îndată ce ele sunt pe tărâmul constientei. Oricum, s-ar 
putea să fie mai întâi necesar să investigati empatic despre reacțiile clientului în cabinet, cu voi, sau cu oameni din 
viata lui, astfel încât conştientizarea acestor principii organizatoare invariabile să poată fi la dispoziţie pentru o 


cercetare mai îndeaproape și să poată fi deschise pentru noi comportamente. 


Inconstientul dinamic se referă la procesul clasic de reprimare a impulsurilor sexuale, Oedipiene sau 
agresiv-distructive, care sunt reprimate pentru că sunt inacceptabile pentru adulții din jurul nostru si ne ameninţă 
ataşamentul cu figurile semnificative. Stolorow si Atwood (1992) susțin că inconştientul dinamic poate fi 
transformat în primul rând prin analizarea rezistenţei. Pe măsură ce terapeutul investighează așteptările și fricile 
pacientului în cadrul transferului, şi anume că afectele și dorințele pacientului pot fi întâmpinate cu o reacție 
negativă și traumatizantă similară situaţiei originale, procesul de vindecare se poate desfășura progresiv, din cauza 
unei "zone de siguranță care se lărgește treptat si în cadrul căreia, regiuni anterior sechestrate ale experienței 
pacientului pot fi aduse afară din ascunzătoare si integrate” (p. 34). Putem vedea aici relevanta folosirii, în primul 

rând, a investigaţiei empatice, apoi în mod progresiv a introducerii interpretării, pe măsură ce clientul se simte mai 
acceptat si devine mai capabil de a-şi asuma aspecte ale experienţei sale care fuseseră mai înainte renegate. 


Inconstientul nevalidat este tărâmul experienţelor non-constiente care nu au fost puse încă niciodată in 
cuvinte. Stolorow şi Atwood (1992)cred că acest tărâm este în mod particular important pentru clienți care au 
suferit devieri de dezvoltare severe, astfel încât nu au avut oportunități să-și articuleze experienţa perceptivă şi 
afectivă, tărâmul vieţii lor subiective. Ei văd acest aspect al inconştientului ca fiind manifestat în transferurile sine- 
obiect în relaţia terapeutică. Tărâmul inconştientului nevalidat este, credem, ceea ce Bollas (1991) vorbea despre ca 
fiind cunoașterea negândită: ” Acest element nearticulat este cunoașterea negândită; pacientul știe ceva, dar încă nu 
a fost capabil să gândească acel lucru” (p. 235). Terapeutul, asemenea unei mame, va sprijini clientul să găsească 
cuvintele pe care să le alăture experienţei. Bollas adaugă în această privință: "Cred ca este necesar ca analistul să se 
folosească pe sine mai direct ca pe o zonă de cunoaștere comună, prin experimentarea sa” (p. 235). Bollas crede că 
clientul are o dorință ca într-o zi să cunoască ceea ce este dincolo de cunoaştere, asa încât acest lucru să devină 
până la urmă cunoscut și apoi disponibil pentru uitare sau integrare psihică. Acest proces poate ”fi înregistrat printr- 
un gen particular de tăcere adâncă din partea pacientului sau printr-o luptă înlăuntrul pacientului de a împinge în 
față o experienţă internă, astfel încât să poată fi gândită” (p. 246). 


Putem vedea de asemenea felul în care tehnicile Gestalt de conştientizare pot sprijini progresiv clientul să 
găsească cuvinte pentru cunoașterea negândită a procesului său inconştient nevalidat. Daniel Stern (1983) vorbeşte 
de asemenea despre acest nivel al inconştientului, pentru care el folosește termenul de "experienţă neformulată” (p. 
71). Acest nivel al experienţei nu a fost pus în cuvinte niciodată si nu va fi disponibil pentru memoria auto- 
biografică, ci va fi depozitat în memoria procedurală. Aceste experienţe pot ieşi la lumină în întâlnirea terapeutică 
ca stări de confuzie, tulburăei sau haos familiar, care pot aduce noutăți și noi descoperiri despre sine. Oamenii se 
pot de asemenea apăra împotriva punerii în cuvinte a "experienței neformulate”, de frica noutăţi și a surprizei. Ca 
fiinţe umane, s-ar putea să dorim să ne mulțumim cu ceea ce este familiar, decât să ne aventurăm în necunoscut. 

73 Investigația empatica şi rezonanţa empatica: recunoaşterea precede interpretarea 


Empatia este în centrul abordării centrate pe persoană şi a psihologiei sinelui, dar este de asemenea acceptată la 
scară mai largă în domeniul integrativ, ca fiind esențială pentru stabilirea unei bune alianţe de lucru. Aceasta 
implica un proces în care terapeutul simte, intră în, transmite înţelegerea faţă de, şi reacționează la modul în care 
clientul experimentează lumea: reprezintă ”o-modalitate-de-a-fi în relație cu clientul”, si nu doar o simplă tehnică 
(Mearns şi Thorne, 1988: 41). Kohut (1978) vorbea despre introspectie si empatie ca fiind un element constitutiv 
esenţial al observației psihologice. El privea domeniul psihanalizei ca fiind informaţie care era accesibilă doar 
introspectiei şi empatiei: gânduri, dorinţe, sentimente, fantezii, anxietati (Mollon, 2001). Din această poziţie, de 
examinare a fenomenelor în mod consistent din punctul de vedere al pacientului, au provenit insight-urile sale, de 
exemplu, asupra transferurilor sine-obiect. De obicei suntem capabili de a-i înțelege pe ceilalți din punct de vedere 
psihologic prin intermediul descoperirii unor experienţe comune. Kohut (1990) priveşte analistul ca pe o persoană 
care se "abandonează pe sine temporar, pentru o absorbire empatică deplină în starea mentală a clientului său”, fără 
”a pierde capacitatea de a se întoarce la o scrutinizare detașată ulterioară a experienţei căreia i-a permis astfel să 
rezoneze în el” (p. 87). În acest mod investigația empatică și rezonanța empatică îi permit terapeutului să câștige o 
înțelegere valoroasă a procesului clientului. Kohut folosește de asemenea termenul de ”introspecţie prin substituire” 
(1984: 82). "Pentru Kohut, esența unei cure analitice este dobândirea progresivă a structurii printr-un contact 
empatic cu un sine-obiect matur, acompaniată de explicaţiile care urmează fazei de înţelegere a tratamentului” (Lee 
şi Martin, 1991: 116). Accentul lui Kohut pe aspectul central al empatiei a fost o provocare pentru psihanaliza 
clasică, care acorda prioritate interpretării, dar acest lucru nu constituie o surpriză pentru terapeuti dintr-o tradiţie 
umanistă. 


Felul în care Kohut (1977) descrie stadiile analizei sunt interesante pentru toţi aceia care lucrăm cu clienți 
care au un proces al sinelui fragil. El ne sfătuieşte în primul rând să folosim rezonanța empatică, astfel încât clientul 
să se simtă înţeles si numai după aceea va fi loc pentru interpretarea factorilor dinamici specifici care sunt în joc în 
lumea internă a clientului. În acest sens, transmiterea recunoașterii și a înţelegerii către client trebuie să vină 
înaintea explicatiei şi interpretării. Pentru unii clienți el recomandă perioade lungi de înțelegere, înainte ca 
interpretările genetice dinamice să poată fi procesate de către ei într-un mod folositor și cu succes. Faza inițială a 
procesului facilitează construirea de structuri ale sinelui care fuseseră oprite din dezvoltare și consolidează sinele 
pentru ca persoana să poată fi în poziţia de a procesa si integra interpretările. 

74 Acordarea empatică 


Am scos în evidenţă cât este de important ca terapeutul să fie acordat empatic la client, atât ca primă prioritate cât 
şi ca sprijin pentru dezvoltarea alianţei terapeutice, dar si ca factor potential de vindecare în el însuși. Studii de 
cercetare au demonstrat în mod consistent relația dintre acordarea empatică și rezultat (pentru o trecere în revistă 
utilă vezi Bohart et al., 2002). Întrebarea care se ridică este despre felul în care acest proces este angajat în cel mai 
bun mod în diadă. Asa cum am văzut, schimburile relationale implicite sunt cheie în acest proces, tot asa cum sunt 
comunicările corporale, care nu trebuie să se reflecte în mod necesar în folosirea schimburilor verbale dintre 
terapeut si client. Există de asemenea și complexitatea a tot ceea ce constituie experienţa empatica, care poate 
implica nu doar intrarea terapeutului în pielea clientului, ci si intrarea în pielea relației (O'Hara, 1984). Asta poate 
să însemne că terapeutul poate fi ocazional mai empatic părând ne-empatic, de exemplu, acolo unde observarea si 
comentarea unei stări afective a clientului pot fi invazive. Avem cu toții experiențe cu astfel de situaţii, în mod 
particular cu clienţi care nu sunt capabili să-și numească emoțiile si unde acestea sunt localizate mult în afara 
experienţei conștiente. În aceste condiţii, terapeutul trebuie să fie extrem de sensibil şi să nu sară cu răspunsuri ca 
"Pot să văd cât te simţi de trist”, scoțând astfel în evidenţă incapacitatea clientului de a experimenta efectiv în mod 
conștient un astfel de sentiment. 


Fiind date astfel de complexitati, este important ca terapeutul să aibă încredere în reacţiile bazate pe 
corporal ca fiind potential suficiente şi să aibă de asemenea încredere că reacţia bazată pe corporal a terapeutului va 
fi, de fapt, preluată de client, așa cum este cazul în mod invariabil. Felul în care îi învăţăm pe studenți acest proces 
este prin a-i invita să ia parte la o gamă de exerciții în care lucrează în perechi, practicând răspunsuri non-verbale 
către ”elienţi”. În fiecare diadă, persoana care este ”clientul” este instruită să se gândească la o situaţie care este 
dificilă şi provocatoare emotional si să stea în tăcere lângă ”terapeut”, dându-și voie să simtă aceasta. ”Terapeutul” 
este instruit să-și dea voie să simtă ce se întâmplă în corpul său în această tăcere si să răspundă cu un sunet sau cu 
un gest. In general, fiecare dintre parti este uimită de acurateţea preluării și a modului foarte pătrunzător în care 
empatia poate fi comunicată adecvat, fără vreun schimb verbal bazat pe conţinut. Acest gen de practică sprijină 
dezvoltarea încrederii, cât si a recunoașterii faptului că sarcina terapeutului este de a "înțelege mai degrabă 
experienţe decât cuvinte” (Bohart et al., 2002: 102). 

75 Sexualitate, identitate de gen si orientare sexuală 


Ideile de ’mascul” şi ”femelă” şi "masculin” si ”feminin” indică atât entități biologice cât şi discursuri construite 
social — trăim într-o societate cu un accent puternic pe gen, în care este dificil de separat persoana de social si de 
contextual, şi în care sexualizarea sinelui si a celuilalt joacă un rol dominant (Foucault, 1981). Acest domeniu este, 
de asemenea, dificil de abordat fără a fi incluse chestiuni legate de putere (O'Reilly Byrne si Colgan McCarthy, 
1999). O sumă de scriitori în domeniul terapeutic indică importanţa faptului de a nu aborda o perspectivă binară 
asupra sexualităţii, $i făcând asta se provoacă ceea ce sunt adesea privite ca ideile supra-simplificate întrucâtva si 
provenite de la Freud, cu noțiunea sa de complex al lui Oedip (de ex. Benjamin, 1995). De asemenea, trăim într-o 
eră în care există o conştientizare crescândă a dinamicilor de putere și a oprimării care conduc la ghiduri 
profesionale bazate pe recunoaşterea modalitatilor prin care oprimarea poate fi manifestată în cabinetul de terapie 
cu clienții (de ex. Asociaţia Psihologică Americană, 2000). De asemenea, se merită să reflectăm asupra naturii 
construite social a ’disfunctiei” în contextul modelului medical si a faptului că "homosexualitatea ego-distonica” a 
fost scoasă de pe lista de boli mentale a Asociaţiei Psihologice Americane numai în 1973 (Wilson, 1993). Toţi 
acești factori prezintă o provocare semnificativă pentru psihoterapeut, deși în perspectiva noastră, un cadru de 
referință integrativ îşi asumă sarcina de a provoca menţinerea unor astfel de perspective diferite si de a manageria 
tensiunea dintre ele. 


O problemă care este ridicată adesea are a face cu potrivirea dintre terapeut și client, adică, este probabil ca 
o clientă lesbiană, un client gay, sau un client bisexual să se descurce mai bine cu un terapeut care de asemenea se 
identifică cu aceeași orientare? Există unele dovezi care sprijină idea că acest lucru este adevărat (King et al., 
2007), deşi aceste date pot reflecta factori mult mai complecși, cum ar fi problema particulară care este adusă în 
terapie şi abilitatea terapeutului de a fi empatic faţă de aceste probleme, indiferent de propria orientare sexuală. 
Acest lucru a fost de asemenea examinat în cercetare care a urmărit să obțină perspective de la clienți gay, lesbiene 
si bisexuali despre acei factori pe care ei i-au considerat de cel mai mare ajutor în terapie (Burckell si Goldfried, 
2006). Lucrul cu aceste probleme necesită ca terapeutul să fie capabil să reflecteze la propriile atitudini si valori, 
inclusiv acelea care pot pândi pe tărâmuri mai inconștiente ale experienţei si care au fost probabil sprijinite de o 
gamă de constructe sociale. În cadrul inter-subiectiv care se desfăşoară în spaţiul terapeutic va fi de asemenea 
nevoie de trecerea în revistă foarte atentă a ceea ce este evocat atât în client cât şi în terapeut atunci când lucrează 
cu material sexual. În acest sens credem că este esenţial ca terapeutul să aibă acces la o bună supervizare, unde 
astfel de probleme pot fi discutate deschis şi provocate. 

76 Tehnici de conștientizare corporală 


Am scos în evidență importanța exprimării manifestate si faptul că multe aspecte ale experienței nu vor fi 
disponibile reflectiei conștiente. Corpurile noastre poartă informaţii și mesaje care sunt importante si utile pentru 
problemele care sunt explorate. Din punctul de vedere al terapeutului, o conștientizare a propriilor senzații 
corporale este probabil să semnalizeze reacţii de contra-transfer cheie către client, ceea ce pot semnaliza în parte 
probleme care au de a face cu propria experienţă a terapeutului, dar care sunt de asemenea, dintr-un punct de vedere 
intersubiectiv, relevante pentru problemele clientului. În lucrul cu procesul corporal este important să ne amintim 
că aceasta poate fi o modalitate foarte puternică de a ocoli și mai multe ”apărări” cognitive, si ar trebui prin urmare 
să fie folosită cu sensibilitate şi respect pentru mecanismul adaptativ de coping al clientului, care a fost construit 
de-a lungul unei lungi perioade de timp. Tehnicile de conștientizare corporală pot de asemenea fi foarte animatoare, 
aducându-ne în minte ”afectele vitalizatoare” ale lui Stern (Stern, 2003), iar folosirea lor poate de asemenea, prin 
urmare, să fie extrem de puternică într-un sens vindecător şi de transfer. 


Fundamentul tehnicilor de conştientizare corporală stă în practicarea observării fenomenologice. Cum 
respiră clientul? Respiră profund sau superficial? Se schimbă respirația pe măsură ce sunt discutate anumite 
probleme? Ce se întâmplă cu tensiunea musculară a clientului? Există schimbări în ceea ce priveşte mușchii, fata, 
sau alte parti ale corpului? Există anumite gesturi care apar brusc? Sau mișcări? Sau mişcări care ar putea apărea 
dar nu se întâmplă? Toate aceste probleme necesită o observaţie atentă din partea terapeutului, precum şi o judecată 
sensibilă despre modul în care se pot folosi astfel de observaţii. Ogden et al. (2006) vorbesc despre tendințe de 
acțiune si moduri in care acestea ar fi putut fi întrerupte prin experiența traumatică. Terapeutul are nevoie să fie 
atent la astfel de tendinţe întrerupte si să se gândească la moduri în care acestea ar putea fi "completate” în prezent. 
Abordarea Gestalt a psihoterapiei a fost esențială în discutarea acestor probleme si a avut o contribuție 
semnificativă la identificarea de tehnici relevante. Kepner (1987), de exemplu, trece în revistă un număr de moduri 
în care un client poate fi ajutat să recâștige o experiență a corpului său mult mai senzitivă si, ca urmare, să înţeleagă 
ce a putut purta corpul, lucru care înainte nu fusese inteligibil. O bună trecere în revistă a tehnicilor de 
conştientizare corporală este de asemenea oferită de Joyce şi Sills (2001); aceşti autori trec în revistă unele sugestii 
terapeutice cheie care acoperă conştientizarea corporală aflată în ascendență, modalități de a anima lucrul, 
concentrarea pe ajustarea posturii corporale, exerciții de pregătire atunci când un client devine disociat, şi o 
varietate de tehnici catartice cum ar fi vorbirea dintr-o parte a corpului, permiterea furiei să iasă la iveală prin 
expresii corporale, şi decodarea mesajelor de la corp, care nu sunt pe deplin în conştientizarea prezentă. 

77 O privire de ansamblu asupra intervențiilor terapeutice 


La acest punct, trecem în revistă pe scurt o gamă de opțiuni terapeutice, pe lângă acelea pe care le-am discutat deja, 
cum ar fi empatia, acordarea empatică şi folosirea auto-dezvăluirii. Ne inspirăm din lista elaborată de Berne (1966) 
ca bază pentru discuţii şi ne inspirăm de asemenea din propria noastră experienţă clinică. Berne avertizează de-a 
lungul discuţiei sale că intervenţiile care tintesc mai mult să gratifice propria nevoie a terapeutului de a se simți 
deștept decât să ajute clientul, nu vor reuși. Suntem de asemenea indatorati multor altor scriitori în domeniu, între 
alții fiind Hargaden și Sills (2002) si Spinelli (2007). 


Intrebări Sau folosirea investigaţiei fenomenologice 


Întrebările directe sunt utile în stadiul de evaluare, când avem nevoie de informaţii specifice de la client: Prime ști 
tratament pentru vreo condiție medicală? Ai mai avut vreo experienţă anterioară cu terapia? Cu cât este mai subtilă 
folosirea investigației fenomenologice, cu atât va deschide mai mult zone ale experienţei de care clientul poate fi 
mai putin conștient în mod curent: Ce experimentezi când îmi spui asta? Unde în corpul tău constientizezi că simți 
tensiune? Iti vine vreo imagine în minte atunci când îmi povestești această experienţă? 


Confruntarea 


Folosirea eficientă a confruntării va aduce în conştientizarea clientului o anumită informație care fusese necesară 

anterior dar în mod curent este evitată sau suprimată. Aşa cum Berne (1966) evidențiază, obiectivul este să se 

atragă atenţia asupra unei inconsistente, astfel încât aceasta să fie procesată de starea de Adult a clientului. Acest 

lucru îl poate tulbura pe client si îl poate dezechilibra, conducând la eliberarea energiei fizice. Berne observă că un 

râs plin de insight va acompania adesea o confruntare eficientă. "Spui că nu te simți niciodată trist si totuși îmi 

amintesc cât de mișcat ai fost atunci când mi-ai spus despre accidentul fiului tău”. 
eficientă atunci când ia forma unui schimb onest, sprijinit de o alianţă terapeutică bună. 


Confruntarea este cea mai 


Explicaţia 


Aceasta implică de obicei o elaborare a materialului care a fost deja solicitat, şi folosirea cunoştinţelor terapeutului 
îi poate oferi clientului o noua perspectiva/explicatie. "Deci, atunci când erai copil ai hotărât să nu iei niciodată 
inițiativa, pentru a evita să fii pedepsit, si asta ţi-a prins bine, dar acum, ca adult, această strategie timpurie de 
supravieţuire te împiedică să obţii ceea ce ai nevoie”. Este important să facem explicațiile cât mai concise posibil 
şi să evităm supra-elaborarea. Obiectivul este reîntărirea a ceea ce deja a fost înțeles, asfel încât să fie scoasă în 
evidenţă conştientizarea tiparelor disfunctionale de relationare cu sine si cu celălalt. 


Ilustrarea 


Uneori o anecdotă, un zâmbet sau o comparaţie se pot dovedi ajutătoare pentru client, în special pentru a reîntări 
lucrurile noi învăţate şi pentru a-l ajuta să se stabilizeze după o confruntare. In acest fel clientul descoperă că 
experienţa sa nu este unică și ”ciudată”, ci face parte din condiția umană universală. "Asta sună putin ca un iepure 

care doreşte câteodată să devină broască ţestoasă!” Este posibilă folosirea poveștilor într-un mod care iluminează o 
anumită chestiune sau un proces. Filmele, arta, televiziunea, spectacolele și literatura, toate pot fi folosite aici. 


Confirmarea 


Aceasta îi permite terapeutului să sprijine rezultatul unei confruntări precedente atrăgând atenţia clientului asupra 
unor experienţe similare, care sprijină noua conștientizare. Acest lucru trebuie făcut în mod subtil, astfel încât să fie 
evitată ruşinea, deoarece se dă masca jos de pe anumite aspecte ale persoanei. Intenţia este să se ajungă la adultul 
persoanei si trebuie să se aibă grijă să nu se re-traumatizeze persoana. "Am observat că ai fost deschis față de 
prietenul tău în legătură cu preferinţele tale si că continui să te iei în considerare pe tine mai mult”. 


Interpretarea 


Efectul unei interpretări reuşite este de a-i oferi clientului o înţelegere de la un nivel afectiv şi cognitiv, care îl va 
ajuta să integreze parti ale psihicului care fuseseră disociate anterior. Este important să se ”ofere” o interpretare și 
nu să se "impună” aceasta asupra clientului, astfel încât clientul să proceseze materialul si să interacționeze cu el, 
ca și mod de a asimila ceea ce se potrivește. Așa cum Berne (1966) scoate în relief, sarcina terapeutului este de a-l 
ajuta pe client să "decodeze” si să rectifice distorsiunile care au sprijinit disocierile în persoană. Din acest motiv 
este important ca interpretările să fie oferite experimental, iar adultul să le poată procesa si integra într-o narațiune 
nouă, care sprijină sinele emergent. 


Cristalizarea 


Aceasta este o declaraţie a poziţiei clientului, un rezumat care cuprinde procesul care a fost explorat şi care 
schiteaza alegerile persoanei. Este o modalitate de a atrage atenţia asupra a ceea ce rămâne în urmă atunci când 
clientul face alegeri noi pentru viitor, anticipând entuziasmat o nouă modalitate de a trăi. Cristalizarea poate fi 
primită de asemenea cu "unele trepidaţii”, si poate și cu nostalgie, de vreme ce înseamnă abandonarea permanentă 
a vechiului mod si încercarea a ceva nou, încă străin, şi nu încă pe deplin testat” (Berne, 1966: 246). 


78 Momente afective amplificate: a lucra cu improvizarea si spontaneitatea 

Beebe si Lachmann (2002) subliniază importanţa momentelor afective amplificate în cursul terapiei si atrag atenția 
asupra paralelelor în dezvoltarea copilului. Ei definesc momentele amplificate ca fiind acelea în care există o 
manifestare expresivă deplină a feţei sau a vocii, acompaniate de o excitare corporală amplificată. Ei privesc aceste 
momente ca o modalitate de construire a structurilor psihice ale rezilientei. Aici sunt incluse momente care se 
întâmplă oarecum frecvent precum și momente care sunt relativ rare. "Puterea organizatoare a momentelor supra- 
încărcate afectiv...provine atât din capacitatea copilului de a categoriza și de a aștepta experienţe similare precum 
și din impactul afectului amplificat în sine” (p. 170). În contrast, ei scot în evidenţă că cercetările sugerează că 
momentele afective negative pot efectiv să dăuneze memoriei. Momentele afective amplificate, atunci când sunt 
pozitive, pot servi la repararea rupturilor. În secvențele de ruptură şi reparare, afectul este transformat din pozitiv in 
negativ şi înapoi în pozitiv. Unii copii, prin experienţe de ruptură repetate, pot dezvolta o aşteptare de ne-reparare 
care va fi apoi, ca urmare, readusă la viaţă în întâlnirea terapeutică. Beebe si Lachmann (2002) scot în evidenţă 
felul intim în care aceste experienţe sunt legate de stările corporale. În acest sens, “experienţele corporale de 
ruptură pot fi definite ca acele momente în care reglarea interactivă este inadecvată pentru susținerea auto-reglării” 
(p. 177). În psihoterapie astfel de experienţe de ruptură se vor manifesta în limbajul corporal al clientului şi în 
experiența sa corporală. Terapeutul trebuie să fie atent la aceste uşoare schimbări corporale; schimbări în expresie, 
postură, mișcări corporale, vorbire, etc., care pot oferi indicii ale stărilor interne. Observarea acestor schimbări și 
lucrul cu senzațiile care au fost evocate îl pot sprijini foarte mult pe client în a verbaliza experienţa de a fi "omis” și 
oferă oportunitatea unui dialog reparatoriu. Tehnicile Gestalt de conștientizare corporală și acordarea empatică pot 
ajuta in acest proces de reparare. Ceea ce este crucial este ca terapeutul să nu devină defensiv si să nege partea lui 
în acest proces, astfel încât clientul să se simtă ne-validat. 


Descrierea momentelor de întâlnire Eu-Tu (Buber, 1923/1996; Hycner, 1993) ne pare a fi de acord cu ceea 
ce este descris aici. Hycner (1993), vorbind din perspectiva terapiei dialogice Gestalt, vorbește despre "întâlnirea 
veritabilă” între oameni, pe care el o vede la baza procesului de schimbare. Accentul aici este pe unicitatea întâlnirii 
dintre doi oameni, care nu poate fi orchestrată înainte. Astfel de momente sunt momente afective amplificate de 
întâlnire care sunt adesea marca momentelor de schimbare în terapie. Hycner scoate în evidenţă că "tehnicile 
trebuie să iasă la iveală din contextul relației” (1993:57), astfel terapeutul rămâne deschis la procesul clientului. El 
compară terapeutul cu un muzician de jazz care este un bun improvizator, și care are multă instruire tehnică, dar 
care este și capabil de a improviza muzică pe loc. Aceste momente cruciale de întâlnire necesită o capacitate de 
spontaneitate si urgență a reacțiilor din partea psihoterapeutului instruit. Există anumite căi prin care terapeutul 
poate dezvolta o atitudine de pregătire pentru astfel de momente, de exemplu, suspendând presupunerile, urmărind 
cu atenţie clientul, nutrind un simț al mirării, şi prin a rămâne deschis la a fi uimit de ceea ce s-ar putea ivi în 
momentele întâlnirii (Hycner, 1993). 


Ringstrom (2001), din domeniul psihologiei sinelui, se ocupă de un proces similar. Folosind o metaforă 
bazată pe teatrul improvizator, el descrie "momente improvizatoare” în terapie care "îi comunică inevitabil 
pacientului un moment special de autenticitate, care poate fi foarte bine antidotul pentru realitatea copleşitoare a 
vieții de ne-autenticitate pătrunzătoare a pacientului” (p. 727). În improvizatia bună există un simţ de potrivire între 
intervenţia terapeutului și simţul clientului despre experienţa sinelui real. Astfel de intervenții oferă experienţa 
recunoașterii pe care clientul o doreşte. Credem că astfel de momente de improvizare ies la iveală din cunoașterea 
intimă pe care terapeutul o are față de procesul clientului, cunoaştere câştigată de-a lungul a multor ore de terapie şi 
sunt rezultatul ”intuiţiei informate” alimentată de contactul în profunzime de-a lungul timpului la nivelele de 
comunicare implicite si explicite. În acest sens, asemenea intervenţii nu pot fi ”repetate” in mod conștient; ele ies la 
iveală într-un moment de contact aici-si-acum, din cunoașterea acumulată despre celălalt. 


79 Lucrul cu dimensiunile sine-obiect ale transferului ale lui Kohut 


Kohut (1992), lucrând cu clienţi narcisici, a observat că acești oameni aveau tendința să-l trateze ca si cum era o 
extensie a lor, și nu o persoană de sine stătătoare. El a legat acest proces de deficite în întâmpinarea nevoilor 

timpurii de sine-obiect, ceea ce a rezultat într-o fixatie si un atașament faţă de sine-obiecte arhaice. Acest tipar ia 
ființă acolo unde nevoile timpurii nu au fost întâmpinate într-un mod care să-i permită copilului, în timp, să 
îndeplinească anumite funcţii singur, prin intermediul a ceea ce Kohut numea ”internalizare transmutată” (Kohut, 
1971, 1992: 49), un proces esenţial în formarea unui simţ al sinelui securizant. Aşa cum a fost spus mai înainte, 
Kohut a identificat trei tipuri diferite de sine-obiecte sau nevoi relationale: nevoia de oglindire, nevoia de idealizare 
şi nevoia de twinship (Kohut, 1984: 202-204). Acestea sunt foarte bine elaborate de Tolpin (1997). Despre nevoia 
de oglindire, el spune: "Copilul caută el însuși in mod activ si se așteaptă la un părinte vioi, cu ochii strălucitori, 
anagajat, oglinditor, căruia să-i spună ”Uită-te la mine şi admiră-mă si aplaudă-mă pe mine si ce pot să fac” (p. 5). 
Aceasta reflectă nevoia copilului de acceptare si apreciere. Există de asemenea o parte a sinelui copilului care are 
nevoie să privească în sus la un părinte admirat (idealizat) şi să-şi experimenteze propriul sine aşa cum este 
intensificat de celălat: "Eşti minunat, cine esti si ce faci este minunat; îmi apartii mie, eu iti aparțin tie, așadar și eu 
sunt minunat” (p. 5). Apoi, există acea parte a sinelui copilului care "caută și așteaptă asemănare, apartenenţă, și 
experienţe cu un spirit înrudit — twinship/experiente de alterego”, astfel încât copilul este confirmat în sensul de a fi 
acceptabil ca egal si la fel ca celălalt (p. 5). La acestea s-a adăugat ulterior si au fost extinse, în mod semnificativ 
prin includerea nevoilor sine-obiect adversare (Wolf, 1988), lucru ce reflectă nevoia unei persoane de a se angaja în 
confruntare cu alții care sunt binevoitori si rezilienti, şi de a supravieţui confruntării. Kohut (1984) considera că 
nevoia de experienţe de sine-obiect continuă în perioada adultă ca nevoi de sine-obiect mature; că continuăm să 
avem nevoie de alții care să ne afirme si să ne sprijine simţul de sine si care să furnizeze această funcție pentru noi. 


Kohut a privit eşecul empatic ca pe o parte inevitabilă a procesului terapiei, şi anume, că terapeutul, 
câteodată, se va acorda greșit si îl va pierde din vedere pe client. Ceea ce este important in acest proces este 
oportunitatea pe care i-o oferă clientului de a verbaliza reacția sa emoțională la astfel de eșecuri într-o relație de 
acceptare, empatică, în care terapeutul îi recunoaşte supărarea sau furia si îi permite oportunitatea de a-și exprima 
tulburarea, fără să se răzbune sau să îl abandoneze pe client. Acest proces îi permite clientului în mod progresiv să 
dezvolte resursele interne pe care să se sprijine în eșecurile viitoare, prin procesul internalizării transmutate. În 
acest mod clientul are o oportunitate de a ”vindeca” deficitele trecutului si de a se angaja în relații mai 
satisfăcătoare în prezent. 


80 Lucrul cu ”scenariul” ca o abordare narativă 


Conceptul lui Eric Berne de analiză a scenariului este o abordare narativă a lucrului cu povestea de viață sau 
”scenariul” pe care fiecare persoană îl construieşte în copilărie pentru a da un sens propriei vieți. "Un scenariu este 
un plan de viață în desfăşurare, format în copilăria timpurie, sub presiunea parentală” (Berne, 1972: 32). Berne 

susținea că copii iau decizii de scenariu ca răspuns la pretențiile impuse asupra lor de părinți sau alte figuri de 
autoritate, dar copilul este de asemenea creativ, folosind poveşti cu zâne (în zilele noastre poveşti de la televizor, 
sau cântece, sau poezii, sau jocuri pe calculator, sau filme, sau orice poveşti care li se spun sau la care sunt expuşi) 
pe care bazează înţelegerea propriei vieți. Povestea scenariului servește scopul de a da un sens evenimentelor din 
viata persoanei, de a servi o funcție esenţială de atribuire de semnificaţie. Scenariul este dezvoltat și elaborat 
progresiv de-a lungul copilăriei și rafinat până când, în prima parte a perioadei adulte, persoana lansează povestea. 
În mod clar multe dintre influenţele în formarea scenariului vor fi mesaje non-verbale implicite care îi sunt 
transmise copilului prin comportament sau atitudine, şi acestea vor servi pentru a influenţa experienţa de sine a 
copilului și pentru a străpunge perspectiva pe care o are asupra sinelui, asupra altora și asupra lumii, și pentru a 
influenţa crearea narațiunii care este cuprinsă în scenariul său. 


Reprezentarea internalizată a relaţiilor care constituie lumea interioară a copilului, bazată pe experienţa sa 
cu persoanele semnificative, schema sa interpersonala de bază” (Beitman, 1992), vor forma miezul semnificativ al 
naraţiunii sale. În cursul normal al dezvoltării, aceste hărţi relationale interiorizate sau scheme vor fi actualizate in 
fata noilor experienţe, dar am descoperit că baza puternică a formării scenariului în copilăria timpurie, în condiții 
traumatice, pot continua să influențeze persoana mult timp în perioada adultă, în afara conștientizării. Am 
descoperit, așadar, că este de folos în munca noastră clinică să ne menţinem atenți la apariţia bazei naraţiunii sau a 
scenariului” care influenţează viata unei persoane si oferă o ”temă” cu care se poate lucra în terapie. Această 
poveste isi va face apariţia într-un mod natural în cursul terapiei, pe măsură ce oamenii relatează evenimente din 
viata lor şi isi descriu interesele. Este foarte important să apreciezi, dacă lucrezi cu scenariul ca metaforă a vieții 
unei persoane, că versiunea poveștii care îi aparține persoanei este semnificativă pentru ea, de vreme ce copilul va 
altera şi va schimba aspecte ale poveștii pentru a se potrivi cu situația sa si pentru a da sens propriei vieți. teoria 
scenariului este o abordare narativă a psihoterapiei care poate fi folosită în mod creativ pentru a-l elibera pe client 
de aspectele limitative ale temei scenariului. În crearea unei noi naratiuni, persoana se poate elibera de credințele 
limitative, de comportamentele repetitive fixate, și de strategiile de supravieţuire din trecut care și-au depășit de 
mult utilitatea. 


81 Lucrul cu disocierea: strategii posibile 


Lucrul cu disocierea este un domeniu complex și se poate referi la toate cele trei nivele ale disocierii descrise mai 
devreme la Punctul 38. Considerăm că în cadrul acestui proces este crucială re-integrarea graduală a senzatilor, 
sentimentelor si amintirilor, astfel încât clientul să poată crea un dialog coerent al experiențelor sale semnificative. 
În siguranţa unei alianţe terapeutice solide, disocierea va deveni progresiv mai evidentă iar amintirile disociate și 

stările ego-ului care au fost sechestrate vor începe de obicei să iasă la lumină singure. Tehnicile de conștientizare 
corporală pot fi folosite după o negociere atentă cu clientul, despre stabilirea ritmului lor chiar la marginile limitei 
de tolerante a clientului. Acestea pot include o concentrare a conştientizării asupra diferitelor parti ale corpului; 
atribuirea acestor parti a unei ”voci” şi a unui loc în conștientizare, astfel încât clientul să-și poată recupera 
experienţele disociate într-un sens ”simţit”. Este de asemenea util să observăm împreună cu clientul momentul in 
care acesta ”renunță” și să urmăm firul înapoi până la acel punct, pentru a stabili ce a experimentat chiar înainte de 
a se disocia. Astfel, declanşatoarele pentru disociere pot fi identificate progresiv şi sentimentele care sunt excluse 
pot fi aduse cu blandete înapoi în conştientizare. Asa cum Ogden et al. (2006) scot în evidenţă, obiectivul este să se 
refacă poziţia interna de control, astfel încât terapeutul şi clientul colaborează mai întâi pentru ”a vedea, a urmări, a 
observa, a considera, a traduce și a experimenta cu tendința de acțiune de a îngheţa” (p. 172). Apoi clientul este 
sprijinit să facă alegeri conştiente si, mai degrabă decât să se supună in mod pasiv, să se angajeze în acțiuni mai 
adaptative. 


Dacă clientul începe să se re-conecteze cu o stare disociată și să re-experimenteze trauma, acest lucru poate 
începe să se simtă copleşitor pentru el, aşa că îl aducem înapoi pe client la concentrarea pe senzații corporale, până 
ce acestea își micşorează puterea progresiv şi se potolesc; numai atunci poate clientul să fie sprijinit să se întoarcă 
la narațiunea evenimentului traumatic. Prin intermediul acestui proces progresiv, pas-cu-pas, clientul asimilează 
gradat experienţa traumatică şi nu mai simte nevoia de a se disocia. Ogden et al. (2006) schiteaza trei stadii ale 
tratamentului. Stadiul unu presupune să-l ajutăm pe client să menţină excitarea în cadrul unei ferestre de toleranţă, 
prin recunoașterea declanşatoarelor si promovarea unei conştientizări corporale. În stadiul al doilea, fragmentele de 
amintiri ne-integrate si disociate sunt adresate, astfel încât clientul să capete un sentiment de stăpânire asupra lor. 
Stadiul al treilea implică în mod esențial procesul câștigării încrederii în corp ca aliat şi nu ca inamic, şi al obținerii 
integrării (pp. 186-187). Conştientizarea corporală este accentuată de-a lungul acestor stadii, astfel încât clientul va 
câştiga progresiv încredere în citirea reacțiilor corporale. 


Van der Hart et al. (2006) au dezvoltat o schiță de tratament bine elaborată, pentru tratarea disocierii 
structurale, unde există câteva parti disociate ale personalităţii, ca si în tulburarea de identitate disociată. Aceşti 
autori descriu trei faze de tratament distincte: depăşirea fobiei de părțile disociate; depăşirea fobiei de amintiri; 
integrarea personalității si depășirea fobiei de viata normală. Prima fază este concentrată pe "depăşirea fobiei de 
părțile disociate” prin "dezvoltarea empatiei interne, mai multă cooperare între părțile personalității, şi o mai mare 
realizare a faptului că fiecare parte aparţine unui singur Eu (de.ex. personificare)” (p. 303). În faza doi, amintirile 
traumatice sunt împărtășite progresiv între Partea Aparent Normală (ANP) şi Partea Emotionala (EP), transformate 
într-o relatare verbală simbolică în prezent, şi asociate cu persoana clientului. "Această realizare rezultă într-o 
amintire narativă autobiografică a evenimentelor traumatice, si în acțiuni care pot fi adaptate mai curând 
prezentului decât trecutului traumatizant” (p. 319). Faza a treia este angrenată către integrare maximă, pentru a 
facilita explorarea $i experimentarea care pot îmbunătăţi calitatea si semnificația vieții persoanei. Autorii urmăresc 
o fuziune a părților disociate ale personalităţii în acest stadiu, dar recunosc faptul că unii clienți pot deveni 
rezistenți la acest stadiu de integrare si pot părăsi terapia. Ei atribuie acest lucru unei fobii fata de cele mai 
traumatice amintiri sau de acceptarea deplină a faptului că "părinții lor i-au respins întotdeauna, nu i-au iubit 
niciodată, și că au fost întotdeauna insuportabil de singuri”, un proces pe care ei îl consideră că necesită cel mai 
ridicat nivel mintal (p. 339). Ei îl sfătuiesc pe terapeut să respecte alegerea clientului și să stabilească un ritm în 
acest proces, lăsând deschisă opțiunea de întoarcere la această provocare integrativă majoră atunci când clientul 
simte că este ptegătit. 


La strategiile de mai sus am adăuga de asemenea importanța afirmării sănătății potenţiale a clientului, aşa 
cum este evidenţiată de bunăvoința sa si de interesul de a veni în terapie pentru a se uita la aceste probleme, în 
primul rând. Vedem asta ca pe o parte a relaţiei de alianță si ca motivaţie pentru a colabora in aici-si-acum, pentru 
găsirea de noi modalităţi de a trăi și a fi. 

82 Lucrul cu ruşinea si cu sisteme bazate pe ruşine 


Multi clienţi care vin la psihoterapie au probleme cu rușinea si au experimentat sisteme bazate pe ruşine fie acasă, 
la şcoală sau la muncă, sau in toate aceste contexte. Kaufman (1989) vorbeşte de ruşine ca ”afectul inferiorită ţii” 
(p. 17), atenţia se îndreaptă către interior "generând chinul jenei de sine” (p. 18) şi semnele faciale ale rusinii 
observabile în mod particular la copii "includ atârnarea capului, lăsarea sau evitarea ochilor si inrosirea obrajilor” 
(p. 20). Atunci când experimentăm rușinea ne simţim expuși privirii, rusinati si diminuati în mod acut. Rusinarea 
conţine mesajul că copilul este inacceptabil și nedemn ca persoană, si că a pierdut dreptul de a fi iubit si respectat. 
Este opusul unei mândrii naturale pentru noi înşine si pentru abilitățile noastre, si rezultă în stimă de sine scăzută, 
acompaniată frecvent de o credință adânc înrădăcinată că suntem în esenţă nenorociti, răi, de neiubit sau inadecvati 
ca persoane. Asa cum Kaufman (1989) se exprimă, apropierea umană rezultă în construirea unei punți inter- 

personale formată din interese reciproce și experienţe de încredere împărtășite. Atunci când copilul creşte într-un 
sistem familial bazat pe ruşine, încrederea este violată atunci când copilul este umilit si rusinat, acest lucru 
rezultând în ruperea punţii sale inter-personale. Nathanson (1992: 312) se referă la un compas de reacții asociate cu 
rușinea, care se pot dezvolta ca reacţie la experienţe de rusinare repetate. Sagetile acestui compas reprezintă patru 
scenarii defensive în care ne putem refugia din fata toxicității rusinii: retragere; atacarea altuia; atacarea propriei 
persoane; sau evitare. Erskine (1994) adaugă că rușinea poate fi de asemenea disimulată prin fatarnicie. 


Kaufman (1989) susţine că, de vreme ce rușinea si tiparele inadaptate asociate cu aceasta sunt înrădăcinate 
în scenele decisive primare, aceste scene ale copilăriei trebuie să fie direct re-activate în cadrul procesului 
terapeutic, astfel încât clientul să se poată elibera pe deplin de afectul asociat cu experienţa originală. În acest mod, 
clientul se poate simţi acceptat ca el însuși si nu va fi singur atunci când re-traieste scena originală, si va putea să 
depăşească scenariul” rusinii. Putem vedea că acest proces poate avea loc prin transfer, ruşinea fiind reactivată sau 
activată direct prin amintiri din trecut care pot fi aduse la suprafață si lucrate în prezența vindecătoare a 
terapeutului. Lucrul cu ruşinea necesită un echilibru delicat între reacţia la semnalele rusinii pe care clientul le 
prezintă, fără a confrunta persoana in mod prematur, într-o manieră care îl poate re-traumatiza. Dacă suntem "prea 
grijulii și mergem pe coji de ouă în jurul persoanei”, am putea pur și simplu să-i exacerbăm rușinea, deoarece îi 
creăm impresia că trebuie să fie mânuită cu multă grijă, deoarece este ceva în neregulă cu ea. Dacă comentăm prea 
curând sau prea neândemânatic manifestările externe ale rusinii (de ex. "observ că te inrosesti și mă întreb despre 
ce este vorba?”) am putea, la rândul nostru, să ruşinăm din nou persoana. Alături de Evans (1994), credem că o 
abordare dialogică, care modelează reciprocitatea, îi permite clientului să folosească relaţia în ritmul său propriu. 


83 Tehnici de atenţie 


Idea de atenţie izvorăşte din filosofia Zen Budistă (Suzuki, 1969) şi se preocupă cu o conștientizare meditativă a 
momentului curent și a fiecărui moment pe măsură ce se desfășoară. Ideea este ca persoana, printr-o abordare 
meditativă, să ajungă într-un loc mai liniștit în ea însăși, si cu lumea, unde există o concentrare pur si simplu pe 
"ceea ce este” mai degrabă decât pe judecăţi, rezultate sau supra-identificare cu persoane, obiecte sau evenimente. 
Practicile meditative asociate cu Zen Budismul au fost încorporate în diferite moduri într-o sumă de abordări ale 
psihoterapiei. De exemplu, psihoterapia Gestalt, încă de la începuturile sale, a accentuat atât fenomenologia cât și 
conştientizarea, cerându-i psihoterapeutului să-şi dezvolte abilități de observaţie în momentul prezent (Yontef, 
1993; Polster şi Polster, 1974), precum și modalități de a-l invita pe client să dezvolte și el aceste abilități. De 
exemplu, clientul ar putea fi invitat să acorde atenţie respirației sale si apoi pur şi simplu să observe ce se întâmplă 
în corpul său, senzaţia care apare, precum şi sentimente şi gânduri. Constientizarea poate fi concentrată pe lumea 

internă (zona interioară) sau pe lumea externă (zona exterioară). Prin intermediul unor astfel de practici creşte 
calmitatea, şi clientul va observa de obicei lucruri care anterior fuseseră în afara constientizarii, oferind astfel 


Atenţia a fost mai recent integrată în abordări ale terapiei cognitiv comportamentale (CBT). De exemplu, 
Linehan (1993) a încorporat tehnici de atenţie și meditaţie în tratamentul ei pentru tulburarea de personalitate 
borderline. Clienţii sunt învățați tehnici de meditație care le permit să se concentreze pe emoțiile, gândurile si 
senzațiile lor, fără să le judece. Acest proces conduce la o implicare mai scăzută cu sentimentele si gândurile care 
apar, reducându-se astfel nevoia de acţiune impulsivă. Astfel de tehnici sunt de asemenea recomandate în alte 
derivări ale terapiei cognitiv comportamentale, de exemplu, în terapia schematică, o abordare mai integrativă care 
încorporează factori cognitivi şi comportamentali, probleme de atașament și experimentare Gestalt într-un mod 
sistematic (Young et al., 2003). O varietate de publicaţii sunt acum disponibile, și care stabilesc o gamă de tehnici 
de atenție si aplicaţiile lor (de ex. Brazier, 1995; Williams et al., 2007) si ridică probleme legate de diferenţa dintre 
a accepta sentimente şi senzaţii în loc de a încerca să le schimbi într-o manieră controlată. Aparent este un proces 
paradoxal care acționează prin invitarea clienților să observe si să accepte parti din ei înșiși, ceea ce rezultă apoi în 
faptul că aceste parti devin mai integrate si schimbate. Acesta este un proces care a fost recunoscut de mult in 
psihoterapia Gestalt şi numele său de referință este teoria paradoxală a schimbării (Beisser, 1970). Desi atenţia este 
o formă de conştientizare extinsă, oferind persoanei o abordare mai înceată si mai bogată în alegeri fasa de 
dificultăţile sale, are o oarecare similaritate cu procesul de mentalizare descris de Fonagy et al. (2004). Bateman și 
Fonagy (2006) recunosc atenţia și mentalizarea ca și constructe care se suprapun, dar sugerează că mentalizarea 
este un concept mai larg, cu un focus relational mai mare. 


84 Dialogul interior între diferitele stări ale sinelui 


Mentinerea unui dialog între diferitele parti ale lumii interne a clientului poate sprijini procesul integrării stărilor 
scindate care sunt negate sau respinse de către client. Aceasta este o tehnică folosită la scară largă în analiza 
tranzactionala (TA), care recunoaște existenţa a trei stări diferite ale ego-ului (Berne, 1961): starea ego-ului de 
Părinte reprezintă figurile de influenţă internalizate din viata timpurie; starea ego-ului de Copil reprezintă reacțiile 
noastre din trecut față de persoanele importante, asa cum sunt stocate în memorie; si starea ego-ului de Adult 
reprezintă capacitatea noastră de a reacționa adecvat fasa de celălalt, în prezent. Clienţii pot deveni conştienţi in 
mod gradat de propriul dialog intern, iar cu acesta poate fi lucrat apoi deschis în cabinet, prin tehnica celor două sau 
trei scaune. Părintele va reflecta mesajele internalizate de ”trebuie” şi reacția Copilului va reflecta adaptarea 
originală a copilului la acestea și sacrificiile făcute pentru a-și asigura dragostea, sau, în cel mai rău caz, 
supraviețuirea. Clientul poate fi apoi încurajat să ia poziția de Adult și să reflecteze asupra dialogului intern şi 

Clientul poate fi încurajat în mod progresiv să construiască noi dialoguri interne dintr-o poziţie de Părinte Îngrijitor, 
care alină si sprijină Copilul. În acest fel, parti renegate ale persoanei pot fi re-asumate progresiv si integrate astfel 
încât clientul să poată funcționa dintr-o poziţie auto-actualizată. 


Un proces similar este întipărit într-un model al psihosintezei (Vargiu, 1974), care îi privește pe toți 
oamenii ca având multe ”sub-personalități” care au evoluat de-a lungul timpului, pe măsură ce ne-am administrat 
interacțiunile cu lumea. Unele dintre acestea pot fi în afara constientizarii noastre, si pot avea calități distructive, 
sau calități care sunt folositoare si facilitatoare. Dacă ne identificăm prea mult cu o sub-personalitate sau două, 
celelalte pot dispărea sau pot deveni scindate și nu mai sunt accesibile pentru noi. Odată ce devenim conștienți de 
aceste sub-personalitati, vom descoperi o întreagă distribuție de roluri pe care le putem numi cu ușurință: 
ascultătorul sensibil, copilul nevoias, etc. Clienţii pot fi încurajați să deseneze aceste sub-personalitat, să menţină 
conversații între unele din cele opuse, sau chiar să observe felul in care se îmbracă diferit. Aceste intervenții pot 
apoi facilita integrarea în personalitate, asa încât să ne lărgim aria de resurse. Psihoterapia Gestalt subliniază de 
asemenea importanța recunoașterii mai multor ”sine” diferite în persoană (Polster, 1995), si, în mod similar, sprijină 
dialogurile experimentale între aceste ”sine” diferite, ca o modalitate atât de a clarifica dinamicile interne cât si de a 
obţine o integrare mai utilă în prezent. 


85 Lucrul cu simbolismul si metafora 


Am atras atenţia în mod susţinut la importanţa în psihoterapie a proceselor de comunicare implicită dintre terapeut 
şi client și la necesitatea ca terapeutul să fie capabil să înțeleagă aceste procese cât şi să dezvolte modalităţi prin 
care să lucreze cu ele. De vreme ce problemele cheie pe care clientul le aduce sunt probabil în afara conştientizării 
sale, acestea pot ieși la suprafaţă prin povești care contin o varietate de simboluri si metafore. Într-adevăr, am putea 
privi întreg procesul terapiei în termeni de ”poveşti”, o abordare adoptată de autori în domeniul abordărilor narative 
ale psihoterapiei (de ex. McLeod, 1997; Etherington, 2000). McLeod (1997) sugerează că: "Oamenii vin la terapie 
pentru că poveștile lor de viaţă sunt confuze, incomplete, dureroase sau haotice. Printr-o ascultare atentă și o 
interpretare sensibilă a ceea ce este spus, terapeutul facilitează apariția unei naratiuni mult mai satisfăcătoare, a unei 
poveşti `bune`” (p. 86). McLeod se inspiră din distincţia sugerată de Spence (1982) între "adevărul narativ” si 
"adevărul istoric”, scoțând în evidență că adevărul istoric nu poate fi cunoscut cu precizie și astfel slujba 
terapeutului este de a lucra empatic în prezent cu adevărul narativ pe care îl aduce clientul. De exemplu, clientul 
care se descrie pe sine ca pe un "copac fără rădăcini adecvate” este clar că spune ceva despre experienţa sa 

timpurie, precum și că exprimă sentimentul faţă de sine în prezent. Întrebarea care se ridică este despre modul în 
care terapeutul poate reacţiona la o metaforă de acest fel. În timp ce o abordare psihanalitică mai clasică ar fi 
interpretarea unor astfel de metafore, în dorința de a pune laolaltă piesele de puzzle, noi am pleda pentru o reacţie 
atentă şi o dorinţă de a lucra direct cu metafora care este prezentată de client. 


Zinker (1978), dintr-o perspectivă Gestalt, accentuează procesul creativ în care simbolurile pot fi 
transformate în insight-uri iar gesturile în noi seturi de comportamente. El stabileşte modalităţile prin care 
experimentele creative pot fi construite în colaborare cu clienții, cu perspectiva de a obține astfel de rezultate. 
Unele indicaţii folositoare pentru terapeutul care lucrează cu povești si metafore sunt de asemenea sugerate de 
Sunderland (2000). Deşi ea scrie în contextul muncii cu copii, credem că idelile ei sunt în mod egal folositoare în 
munca cu clienții adulți. Ea scoate în evidenţă faptul că folosirea metaforei este o forma de comunicare indirectă 
care poate reflecta incapacitatea sau indisponibilitatea de a vorbi direct despre probleme sensibile sau 
dezvăluitoare. A rămâne cu metafora în răspunsul dat reflectă o abordare empatică în care clientul poate vorbi 
despre problemă fără să simtă că este "deschis cu forța” de către terapeut. Dintr-o perspectivă diferită, adesea se 
întâmplă ca terapeutul, ascultându-l pe client, să devină brusc conştient de o imagine care îi vine în minte, şi care 
reflectă potenţial vreo înţelegere simbolică a ceea ce poate fi încă în afara conștientizării clientului. Împărtăşirea 
unor astfel de imagini poate fi extrem de rodnică si poate conduce la şi mai multă experimentare si insight. 


86 Lucrul cu visele 


În multe feluri, lucrurile pe care le-am discutat mai înainte în legătură cu lucrul cu metaforele și simbolurile se vor 
aplica, de asemenea viselor, de vreme ce visul este o formă de ”poveste”. În prima fază vom recomanda adoptarea 
unei poziții de curiozitate si o atitudine fenomenologică, bazată pe conştientizare în prezent. Povestirea unui vis 
este de asemenea o activitate relationala, de vreme ce visul este re-povestit unei alte persoane, în cazul acesta 
terapeutul, si acest fapt în sine poate fi semnificativ si poate reflecta aspecte ale muncii terapeutice care s-au 
desfășurat în sesiunile recente. De exemplu, dacă clientul vine cu un vis despre cineva care a fost foarte furios pe 
el, iar sentimentul său în vis era că făcuse ceva greșit, atunci terapeutul poate face o legătură în mintea lui între 
visul povestit şi un sentiment imaginat că terapeutul ar fi furios pe client. Se poate întâmpla ca această asociere să 
fie legată de faptul că clientul simtise furie la adresa terapeutului si ca urmare se aștepta la vreo formă de 
răzbunare, ceva care putea fi legat de experiențele din copilărie. Apariția problemei în vis crează spațiu pentru o 
explorare care poate fi adusă progresiv în timpul prezent si în relația actuală dintre terapeut si client. Oricum, vrem 
să avertizăm împotriva folosirii interpretării imediate, ci vom sugera în loc angajarea într-o explorare 
fenomenologică a ceea ce clientul înțelege din visul său. Este util pentru terapeut să asculte cu o ”a treia ureche”, 

pentru a capta orice rezonanțe sau asocieri. Folosirea propriilor reacții emoţionale si corporale la vis asa cum este 
povestit, poate furniza de asemenea informaţii relevante. 


Pe de altă parte, visul clientului poate reflecta un material nou, legat de propria lui poveste să care, pentru 
moment, este în afara conştientizării sau, într-un fel sau altul este dificil de recunoscut și exprimat. În acest caz 
pledăm pentru lucrul cu visul ca si cum s-ar întâmpla în prezent iar clientul va fi invitat să re-intre în vis si să spună 
povestea ca și cum s-ar întâmpla în acel moment. În acest mod, experiențele și emoţiile sunt amplificate 
considerabil. Un exemplu din propria noastră practică a fost cel al unui client care a venit cu un vis despre un vas 
mare care avea în el un lichid gros. De asemenea în vis erau prezente două broaste, una era în lichid iar cealaltă 
stătea lângă vas. Terapeutul l-a invitat pe client să re-intre în vis şi să-l povestească din nou, ca şi cum s-ar 
desfășura în prezent, adăugând orice cuvinte sau dialog care îi trece prin minte în legătură cu poziţia celor două 
broaşte. Cheia înţelegerii visului a apărut atunci când clientul a luat poziția broastei care stătea lângă vas. A 
descoperit că spunea ”nu por să te salvez, nu pot să te salvez” și în expresia sa au apărut emoții copleșitoare care au 
fost recunoscute ca fiind legate de moartea unui frate şi de sentimentul de nesuportat de vinovăţie a 
supravietuitorului, precum si un simţ al responsabilitatii exagerat asociat. Expresia manifestată la timpul prezent, 
cuplată cu experimentarea a ceea ce vroia să spună broasca, au permis apariția acestei claritati si au permis 
exprimarea durerii şi a neputinței. 


87 Lucrul cu transferul erotic 


Transferul erotic are un istoric lung si oarecum controversat în literatura analitică, de pe vremea când Freud îl 
privea ca pe o formă de rezistenţă la tratament, până în timpul prezent, când psihoterapia a fost descrisă în esenţă ca 
fiind o relație erotică (Mann, 1997). Mann si alti gânditori contemporani consideră eroticul ca o expresie necesară 
si inevitabilă a transferului pozitiv, indicând căutarea clientului pentru un nou obiect de transformare. Mann 
priveşte eroticul ca ”fiind la baza fanteziilor inconștiente” și "însăşi cel mai creativ lucru din viață... .inextricabil 
legat de pasiune” (1997: 4). El consideră că toate relațiile umane sunt într-un fel legate de eros, legătura timpurie 
mamă-copil fiind prima relaţie erotică. Relaţia terapeutică oferă oportunitatea de a lucra la conflictele Oedipiene si 
pre-Oedipiene, prin intermediul unei experienţe transformatoare care poate vindeca trecutul si poate conduce la o 
capacitate adultă creativă de a iubi. În cadrul acestui proces clientul poate fi ajutat să distingă progresiv între 
erotismul infantil și sentimentele sexuale adulte. Mann este de acord că, de vreme ce impulsurile de dragoste 
erotica pot fi suprimate în cursul terapiei, iubirea transferentiala poate fi folosită în serviciul curei si al insight-ului. 
Suntem de acord cu Mann că eroticul este inevitabil prezent în relația terapeutică si chiar dacă terapeutul 
recunoaște sau nu, el participă la aceasta, aşa că este esențial să-și dezvolte sensibilitatea față de acest domeniu al 
terapiei si să folosească aceste sentimente în interesul creşterii si al schimbării. 

Messler Davies (2003) scoate în evidență că în cele mai optime condiţii de dezvoltare, bătălia Oedipiana 
este "atât câştigată cât si pierdută” (p. 10). Ea adaugă că ”cu toții trebuie să integrăm aspectele idealizate și de- 
idealizate atât ale angajamentelor incestuoase heterosexuale cât si homosexuale” (p. 10). În această perspectivă, 
relaţia terapeutică oferă oportunitatea de a re-lucra la aceste tensiuni în siguranța unei relații în care manifestarea 
sexuală este interzisă şi unde putem simboliza aceste experienţe în limbaj şi metaforă, astfel încât să putem asimila 
trecutul. Terapeutul are rolul "iubitului dezamăgitor şi dezamăgit” si are nevoie să se confrunte cu dezamăgirea sa 
de a nu fi obiectul primar al iubirii (p. 13). Ceea ce este crucial în confruntarea cu transferul si contra-transferul 
erotic, este un spaţiu sigur de supervizare unde aceste sentimente pot fi recunoscute și explorate cu sinceritate. 
Recomandăm prudenţă în asumarea conducerii de către terapeut în orice dezvăluire a sentimentelor erotice, 
deoarece acest lucru ridică probleme de putere în relaţie si pot lăsa clientul simțindu-se dezavantajat si la mila 
sentimentelor sentimentelor terapeutului. Astfel de dezvăluiri sunt rar folositoare sau necesare. 


Mult prea adesea terapeutilor în formare li se pare mai uşor să ignore elementele erotice din relația 
terapeutică în detrimentul progresului terapiei. Credem că este vital ca terapeuti să fie comfortabili cu propria lor 
sexualitate, astfel încât să poată fi deschişi și să nu intre în defensivă atunci când clienții aduc sentimente erotice în 
terapie. Terapeutul trebuie să simtă si să-şi conțină propriile sentimente şi să faciliteze lucrul clientului cu ale sale. 
Astfel el poate face posibil pentru client să vorbească despre experienţele sale erotice și sexuale timpurii și despre 
felul în care acestea s-au simțit în întâlnirea terapeutică și pot fi încă re-manifestate în alte relații intime curente, 
într-o manieră disfunctionala. În concluzie, atragem atenţia cititorului asupra declaraţiei lui Mann, ”că pacientul 
stabilește o legătură cu terapeutul precum stabileşte o legătură și cu partenerul sexual” (Mann, 1997: 123); că 
maniera clientului de a organiza legătura cu terapeutul aduce un insight valoros în tiparul de întâlnire sexuală cu un 
partener al clientului. Aceste idei pot suna descurajant pentru începătorii în profesie, dar în experienţa noastră ele 
adaugă insight-uri valoroase și cu potenţial vindecător, demne de luat în seamă în procesul psihoterapeutic. 


88 Folosirea sinelui” de către terapeut în procesul terapeutic 


Cadrul nostru de lucru integrativ acordă o mare importanţă folosirii sinelui de către terapeut. În primul rând, asa 
cum am văzut, procesul terapeutic implică niveluri semnificative de comunicare implicită care este în general 
corporală. Înțelegerea pe care terapeutul o are faţă de acest proces și recunoaşterea faptului că unele mesaje vor fi 
transmise, de exemplu, prin procesul identificării proiective, îi permit terapeutului să se ocupe de construirea 
încrederii în ceea ce experimentează în el insusii în relaţie cu clientul si cu poveştile si problemele acestuia. Această 
cunoaştere poate fi folosită apoi încontinuare pentru explorare fenomenologică precum şi pentru influențarea 
strategiilor si a telurilor în cursul procesului terapeutic. Unul dintre avantajele întreprinderii propriului lucru 
terapeutic de către terapeut este că această experienţă îi permite să devină mai abil în propriile capacități reflective, 
în termenii propriului material si reacții, precum și că devine mai familiar cu procesul de a reflecta în acest mod. 
Terapeutii pot, aşadar, învăţa mai repede și mai exact să prindă reacțiile de moment ale clienţilor si să le folosească 
pentru o explorare continuă. 


Rowan și Jacobs (2002) propun trei moduri diferite a folosirii sinelui de către terapeut: instrumental, 
autentic şi transpersonal. Folosirea instrumentală a sinelui se referă la anumite activități raționale, cum ar fi 
clarificarea contractului, stabilirea de țeluri relevante sau măcar a unui scop general, folosirea de strategii care au 
fost de ajutor cu alti clienţi, si la sprijinul general oferit de experienţă si de acumularea cunoaşterii. Modul autentic 

de a fi se referă la o mai mare folosire a unei abordări relationale si a unui angajament cu clientul, abordare care 
este centrală pentru psihoterapiile umaniste şi care acum devine mai predominantă în general în cadrul modurilor 
de lucru psihanalitice. Legătura autentică este reflectată de asemenea în abordări din cadrul psihoterapiei cognitiv 
comportamentale, care accentuează importanţa colaborării cu clientul precum si stabilirea unei bune alianțe. A treia 
modalitate de folosire a sinelui terapeutului este numită de Rowan si Jacobs (2002) transpersonală. Noi am egala 
aceasta cu atitudinea Eu-Tu descrisă de Buber (1923/1996), precum si cu imbratisarea nesigurantei și a 
incertitudinii în faţa preocupărilor existenţiale (Watts, 1979). În practică, aceste forme diferite de a fi nu se exclud 
reciproc, ci se schimbă între ele în fata nevoilor imediate în cadrul terapeutic. 


89 Lucrul cu contra-transferul 


Mai devreme am atras atenţia asupra naturii inseparabile a transferului si contra-transferului în ’dansul” care 
evoluează între terapeut si client. Un psihoterapeut integrativ trebuie să fie capabil să conceptualizeze acest proces 
intersubiectiv şi relational, luând în același timp decizii bazate pe propria reacție fata de client, pe măsură ce relația 
se desfăşoară. Terapeutul are nevoie de asemenea să se gândească la diferenţa dintre contra-transfer și pre-transfer, 
de vreme ce acesta din urmă a fost subliniat ca indicator al tensiunii dintre o perspectivă bazată pe probleme de 
egalitate $i constructivism social si o alta bazată pe explorarea proceselor intrapsihice și interpersonale (Curry, 
1964). Evoluţia conceptului de contra-transfer în psihoterapia psihanalitică a fost semnificativă. Faţă de începuturi, 
când noțiunea dominantă de contra-transfer era privită ca o interferență, am progresat de-a lungul provocării lui 
Heimann (Heimann, 1950) în legătură cu importanţa reacției terapeutului la client, până la recunoaşterea mai 
recentă a faptului că, contra-transferul terapeutului si expresia sa pot juca un rol semnificativ în facilitarea unui 
rezultat bun al terapiei (Maroda, 1991 între alţii). Maroda argumentează că scopul unei relații terapeutice utile este 
de a merge dincolo de stabilirea unei bune alianţe de lucru și de a fi capabil de a conţine si dezvolta un conflict mai 
dinamic, în interesul rezolvării unora dintre dificultățile pentru care clientul a venit la terapie. Ceea ce este 
important aici este tensiunea dintre posibila re-manifestare a unei dinamici disfunctionale si posibilitatea ca 
terapeutul, prin folosirea judicioasă a propriilor reacții conştiente faţă de client, să poată sprijini un rezultat diferit 
interacțiunea umană. 

Pentru a face această distincție, psihoterapeutul trebuie să discrimineze, atât cât este posibil, între propriile 
probleme terapeutice şi cele ale clientului. În practică, dată fiind inter-relatia dintre transfer și contra-transfer, 
această distincţie nu este ușor de făcut. Totuși, aici este punctul în care stabilirea supervizării devine atât de 
importantă, oferind oportunitatea de a reflecta asupra acestor probleme si de a gândi cu grijă la modul în care se 
poate acţiona în fata unor astfel de provocări. Maroda (2002) furnizează o analiză utilă şi accesibilă a felului în care 
se poate face fata eventualitatii ca trecutul clientului si al terapeutului să fie convergente, creând unele blindspot-uri 
(puncte oarbe — n.t.) în terapeut. O astfel de analiză confirmă că terapeutul este uman. Așa cum Maroda scoate în 
evidență: 


Acceptarea faptului că pacientul si analistul sunt sortiti să se miste unul pe celălalt în moduri misterioase 
lasă loc acceptării atât a recipientului cât și a stimulatorului emoţiilor neașteptate, intense. Și această 
acceptare lasă loc încontinuare pentru explorarea celor mai terapeutice modalități de lucru la scenele 
din trecut re-create. 

(Maroda, 2002: 140) 


Maroda atrage de asemenea atenția asupra formelor de contra-transfer care semnalizează defensiva terapeutului. 
Acestea includ retragerea psihologică a terapeutului fașă de client, contrazicerea clientului, a deveni prea intelectual 
sau tăcut, sau experimentarea unor sentimente extreme de furie sau stânjeneală. Aceste zone sunt mult mai 
provocatoare pentru pentru un psihoterapeut începător, dar cu experienţa si sprijinul supervizării devine mai ușor să 
se sesizeze aceste reacții extreme care sunt in general caracterizate de un sentiment de ”părăsire” metaforică a 
clientului. 


90 Auto-dezvăluirea în psihoterapie: folosiri şi abuzuri 


Subiectul auto-dezvăluirii în psihoterapie a provocat multe dezbateri încinse; există de asemenea și perspective 
diferite istorice şi de modalitate asupra acestui subiect. În mod tradiţional, psihanaliza a fost împotriva oricărui fel 
de auto-dezvăluire din partea terapeutului, în favoarea prezentării unui ecran alb pe care clientul să proiecteze 
problemele sale relationale. În timp ce o astfel de poziţie este potential ne-realistă si opresivă, suntem de asemenea 
conștienți că accentul asupra congruentei terapeutului în tradițiile umaniste a condus uneori la un sentiment al 
potențialului terapeutului de incontinenţă psihică sau onestitate promiscuă, pe care nu le vom recomanda cu 
siguranță. Yalom (2001) stabilește în mod util trei tărâmuri ale auto-dezvăluirii terapeutului, preocupate cu 
mecanismele terapiei, sentimentele din aici-si-acum, si subiecte care au de a face cu viata personală a terapeutului. 
El este în favoarea completei transparente în legătură cu mecanismele terapiei, astfel încât clientul să poată avea un 
simţ clar al procesului si al logicii tratamentului, minimalizând astfel ceea ce el numeşte "anxietatea secundară” 
care decurge dintr-o ” situație socială ambiguă, fără repere pentru un comportament sau o participare adecvate” (p. 
85). În ceea ce priveşte sentimentele din aici-si-acum, Yalom pledează pentru discreţie, astfel încât transparenţa nu 
este urmărită pentru ea însăși. O astfel de poziție este sprijinită si de Maroda (2002), si fundamentată de faptul că 
valoarea terapeutică a auto-dezvăluirii trebuie să fie evaluată cu grijă. Noi sugerăm că, dacă este suficientă 
incertitudine, este mai bine să se procedeze cu prudenţă, în sensul de a spune mai putin, fără a i se lăsa clientului 
sentimentul că ceva important nu este divulgat. Terapeutul își poate asuma faptul că este incert şi că vrea să se 
gândească la această problemă sau la întrebările care i s-au pus. 

În ceea ce privește subiectul vieţii personale a terapeutului, Yalom îndeamnă la prudenţă și reflecţie atentă, 
de vreme ce aceasta este probabil cea mai controversată zonă. Pe de altă parte, deschiderea confirmă faptul că 
terapeutul este o ființă umană obișnuită ca oricare alta si nu exclude explorarea motivelor pentru care clientul a pus 
întrebarea, în primul rând. Oricum, Yalom atrage de asemenea atenția asupra faptului că clientul este protejat de 
confidentialitate, în timp ce terapeutul nu este; prin urmare, dacă există informatie pe care terapeutul o consideră 
sensibilă, recomandarea este să se păstreze tăcerea. În general, subiectul auto-dezvăluirii aduce cu sine 
complexitati, de vreme ce schimbul de informaţii dintre terapeut si client este profund relevant pentru însăși 
procesul terapeutic, si, de asemenea, se întâmplă la nivele implicite. Noi suntem în favoarea unei abordări sensibile 
și prudente a acestui subiect, din perspectiva a ceea ce este posibil să fie cel mai terapeutic lucru pentru un client 
anume, într-un punct anume al terapiei. Într-o relaţie care este adesea îndârjită de dezechilibru de putere și posibilă 
opresiune, tintim să fim cât mai transparenti posibil, acordând consideratia cuvenită unui standard de îngrijire 
profesional. Această poziţie este sprijinită de asemenea într-o măsură de literatura pe subiectul rezultatelor, în 
cercetarea în psihoterapie, în care terapeutii care folosesc auto-dezvăluirea judicioasă sunt cotati de clienți ca fiind 
mai de folos (Bedi et al., 2005), precum si cotati ca fiind mai eficienți în studiile bazate pe observaţii (de ex. 
Watkins, 1990). Hill si Knox (2002), într-o trecere în revistă utilă a cercetărilor disponibile, indică unele 
complexitati în definirea auto-dezvaluirii, în timp ce stabilesc și directive de practică ce sprijină poziția pe care am 
schitat-o mai sus. 


91 Abordarea procesului de ruptura si reparare 


Heinz Kohut a acordat atenţie in mod particular creării unei legături între terapeut si client, bazată pe acordare 
empatica si transferul sine-obiect, precum si accentuării rolului important al rupturii: "matricea susținătoare tăcută 
furnizată de transferul sine-obiect stabilit spontan către analist, care se stabileşte în fazele timpurii ale analizei, este 
frântă iar şi iar de eșecurile empatice inevitabile, totuși temporare si în consecință ne-traumatizante, ale analistului 
— acestea fiind "eșecurile optime 

(p. 66). Am trecut in revista anterior, de asemenea, importanta unor astfel de 
”esecuri” in dezvoltarea unui copil sănătos, şi rolul pe care "ruptura si repararea” îl joacă in dezvoltarea structurii 
securizante a sinelui unui copil. Aceste idei au condus la un interes din ce în ce mai mare în literatura psihanalitică 
mai recentă despre procesul de ruptură şi reparare în cadrul terapeutic, și asupra rolului cheie potențial pe care acest 
proces l-ar putea juca în determinarea rezultatului tratamentului (de ex. Mitchell şi Aron, 1999; Safran și Muran, 
2000). 


Cercetările asupra factorilor alianței au început mai recent să adreseze problema rupturii şi a reparării mai 
în detaliu, accentuând rolul central pe care negocierile implicite şi explicite între terapeut şi client îl joacă în cursul 
procesului terapeutic și efectele variate pe care negocierea cu succes sau fără o poate avea în timpul sesiunilor, 
precum si asupra rezultatului general. Safran et al. (2002) conceptualizează o ruptură ca fiind alcătuită potential din 
trei forme diferite: neantelegeri în privinţa sarcinilor tratamentului; neantelegeri în privinţa telurilor tratamentului; 
si tensiuni în legătura terapeutică. În practică, oricum, aceste forme sunt interdependente, subliniind complexitatea 
definiției şi al focusului cercetării. Pe scurt, acești autori subliniază importanţa preocupării cu procesul de ruptură în 
terapie, accentuând de asemenea și cât de subtilă poate fi aceasta. Ei atrag atenţia asupra importanţei procesului de 
ruptură și reparare pentru anumiţi clienţi, indicând că o creştere liniară într-o experienţă pozitivă de alianţă este 

utilă pentru anumite grupuri de clienți care poate că nu au beneficiat de procesul ruptură-reparare. Totuși, 
considerăm că este de neconceput ca un terapeut să nu esueze, într-o mie de moduri mărunte, să împlinească 
aşteptările, uneori idealizate, la care un client poate spera. Reacţiile deschise și non-defensive la astfel de 
evenimente sunt cruciale, precum si promptitudinea terapeutului în a-și asuma responsabilitatea pentru greșeli, si de 
a le admite. Telul cheie este evitarea antrenării în "cercuri vicioase” intense, acestea fiind asociate cu un rezultat 
slab, de obicei sub forma încetării premature a tratamentului de către client. Putem observa cât de delicat poate fi 
acest proces cu anumite grupuri de clienți, în mod particular acolo unde este prezent un proces borderline. 
Bateman si Fonagy (2006) subliniază modul în care rupturile grave reflectă ”conjuncţia de tipare relationale în 
pacient şi în terapeut” (p. 100), atrăgând de asemenea atenţia la abilitatea pe care terapeutul trebuie să o aibă pentru 
a negocia eficient astfel de situaţii. În această privință, ei subliniază necesitatea ca terapeutul să-și redreseze propria 
capacitate de mentalizare cât de repede posibil si să continue să fie deschisi în privinţa pierderii temporare a 
acesteia, reducând astfel sentimentul de confruntare si conflict. Negocierea cu succes a unei rupturi grave necesita 
un terapeut care să fie "investigativ, activ, empatic”, dar care trebuie să se "abţină de la a deveni un expert care ştie” 
(p. 101). În acest fel, un proces robust de mentalizare poate fi atât modelat cât şi potenţial stimulat în schimburile 
relationale care sunt garantate. 


92 Lucrul cu puneri în scenă şi impasuri terapeutice 

O punere în scenă decurge din inconştientul relational co-creat între terapeut si client şi se manifestă într-o forma 
de reacţie care alertează terapeutul că se poate să existe un impas terapeutic sau o fundătură în lucru. Fie terapeutul 
sau clientul pot iniția inconștient o acţiune într-un astfel de mod încât să evoce un răspuns familiar sau dorit de la 
celălalt. ’Punerile în scenă au loc atunci când o încercare de a actualiza o fantezie de transfer solicită o reacție de 
contra-transfer” (Chused, 1991: 629), sau invers atunci când terapeutul inițiază punerea în scenă. Pentru că 
inițiatorul poate fi ori terapeutul, ori clientul, este vital să se reflecteze asupra acestui proces în supervizare, pentru 
a înţelege ce este pus în scenă între tine şi client. În mod esenţial, oricum, trebuie să recunoaștem că punerile în 
scenă sunt co-create si semnalizează că există anumite probleme critice care sunt evitate, ignorate, sau, în cel mai 
bun caz, omise, în întâlnirea terapeutică. Termenul de punere în scenă se poate referi la comportamente, gânduri, 
fantezii, gesturi, chiar tăceri, sau orice alt proces în care, în acel moment, se poate să fii total inconștient că joci un 
rol ca terapeut. Jacobs elaborează asupra acestor lucruri: "Între acestea sunt gânduri repetitive despre pacient, 
adesea acompaniate de sentimente de depresie sau alte schimbări de dispoziție, o nevoie repetitivă de a vorbi despre 
sesiuni $i despre apariția pacientului în conţinutul manifest al viselor analistului” (Jacobs, 1984: 291). Ceea ce iese 
la iveală în punerile în scenă, adesea prin intermediul fanteziilor, al viselor si al canalelor de comunicare non- 
verbale, nu înseamnă neapărat că acesta este material dintr-o perioadă de dezvoltare pre-verbală, ci mai degrabă că 
reflectă multele moduri, adesea implicite şi non-verbale, în care reglăm afectul şi transmitem conflictele noastre sau 
materialul ne-simbolizat reprimat dintr-o anumită zonă în alta. Autorii psihanalitici relationali preferă termenul de 
punere în scenă aceluia de manifestare” sau ”repetiție”, de vreme ce aceşti termeni tind să pună accentul doar pe 
comportamentul clientului, ca si cum terapeutul este un observator impartial. Chused de asemenea indică: "Chiar şi 
termenul "identificare proiectiva’, în timp ce recunoaște receptivitatea analistului faţă de pacient, nu recunoaşte 
contribuţia la experiența analitică, care este determinată de propria psihologie a analistului” (1991: 627). 

Astfel de puneri în scenă poartă potenţialul de schimbare dacă ies la suprafaţă şi sunt lucrate în relație: 
În această perspectivă a punerii în scenă într-o situaţie clinică este implicită aşteptarea ca analizarea 
îndeaproape a comportamentelor inter-personale modelate între cei doi va oferi indicii care conduc la 
conflicte intrapsihice latente si reziduuri ale relaţiilor obiect anterioare, pe care unul le-a declansat in 
celălalt, şi între ei actualizarea ambelor. 

(McLaughlin, 1991: 601) 


Nu punerea in scenă în sine este terapeutică, ci bunăvoința terapeutului de a reflecta asupra ei si de a integra aceste 
înţelegeri înapoi în procesul terapeutic. In acest mod semnificația de transfer pentru ambele parti poate fi adusă la 
suprafață și folosită în continuarea lucrului. 


Slochower (1996) descrie foarte bine atât aspectele pozitive cât si pe cele negative ale punerii în scenă: 
” Aceste momente au o semnificaţie istorică importantă pentru pacient (şi pentru analist) şi sunt aşadar bonusuri” 
analitice esenţiale care semnifică schimbarea potenţială. În mod simultan, oricum, punerile în scenă reflectă eşecul 
partial al analistului — de a înțelege şi de a articula înainte de a acționa” (Slochower, 1996: 370). Pentru terapeut, 
aceste puneri în scenă reprezintă momente în care terapeutul re-întăreşte neintentionat dimensiunea repetitivă a 
transferului si, între altele, joacă în fricile sau speranţele clientului pentru o salvare magică. Luate ca atare, pot 
rezulta în impasuri sau fundături în relaţia terapeutică, dar, de asemenea, indică şi calea către procese care au 
nevoie să fie înțelese şi rezolvate. 


Dacă o punere în scenă este semnalizată de vreun aspect al întâlnirii terapeutice, atunci este esențial să se 
vorbească despre asta în supervizare, în vederea reflectiei si analizei. Unele întrebări cruciale care trebuie puse 
sunt: "Ce este ceea ce este evitat de către mine sau de către client?” sau "Ce nu este recunoscut aici ca fiind 
important?” sau ”În ce fel le permit convingerilor mele teoretice să mă împiedice să văd ceea ce este evident în 
comunicarea clientului?” sau "De ce sunt speriat să spun?” In acest mod, putem scoate la suprafaţă progresiv 
lucrurile care au nevoie de atenţie si acest material poate fi tot atât de dureros pentru noi de recunoscut precum este 
şi pentru client. Pentru a-l cita pe McLaughlin (2005): "Fantomele trecutului din transfer nu sunt niciodată lăsate să 
se odihnească în întregime. În intensitatea muncii noi, cu trăsături unice si încă necunoscute, ele se întorc sub forme 
noi pentru a re-învia umbrele semnificației pe care uitasem de mult că o stiusem. Punerile în scenă sunt lucrurile de 
aşteptat pentru mine” (p. 199). Apreciem smerenia lui McLaughlin si atitudinea sa realistă fata de participarea 
inevitabilă a terapeutului la puneri în scenă. În acest sens, vom face greşeli, dar problema importantă pentru munca 
noastră este să reflectăm asupra acestor puneri în scenă care, în timp ce pot conduce la impasuri terapeutice, ne 
permit de asemenea să descoperim ceea ce poate fi ascuns pentru noi, în serviciul clientului. 

93 Acceptarea greselilor si lucrul cu ele 


Casement (2002) a atras în mod particular atenția asupra procesului de învăţare din propriile greșeli, ca 
psihoterapeuti. El accentuează că vom greşi adesea si că avem nevoie să învăţăm să lucrăm cu acest proces de 
”esec” fata de client. Dacă putem recunoaște o greșeală si lucrăm la procesul eșecului în relaţia cu clientul, atunci 
poate avea loc un proces de reparaţie care poate fi profund terapeutic. În 1963 Winnicott a indicat acest proces: 
"Până la urmă pacientul foloseşte eșecurile analistului, adesea unele destul de mici... si trebuie să facem față 
faptului că suntem, într-un context limitat, intelesi greşit. Factorul operator este că acum pacientul îl urăşte pe 
analist pentru eşecul care, original a venit ca un factor de mediu, în afara controlului omnipotent al copilului, dar 
acel lucru este acum pus în scenă în transfer” (p. 344). În acest sens Winnicott consideră că este inevitabil să esuam 
fata de client, dar că factorul de vindecare este atunci când procesul, acum sub controlul clientului în cabinet cu 
terapeutul, poate fi lucrat. Clientul poate aduce factorul extern rău în relația terapeutică și noi ne putem ocupa de 
asta. 


Ceea ce reiese cu forță din scrierile lui Casement si Winnicott este probabilitatea foarte mare că vom eșua 
în faţa clientului într-o manieră foarte asemănătoare cu părintele original. De exemplu, o persoană despre a cărei 
programare uităm este persoana care a fost lăsată să aştepte afară un părinte care nu a venit să o ia. Sau, clientul cu 
care suntem ușor distrasi este acela care a trebuit să fie hiper-vigilent cu un părinte care era bolnav mintal și 
interpretează atitudinea noastră ca pe o dorință de a scăpa de el. Asa cum Casement punctează: "Pacienţii pot re- 
vizita experienţe cheie sau eşecuri timpurii de la părinții lor sau alti îngrijitori primari, prin folosirea unor eşecuri 
similare din partea analistului” (2002: 83). Adesea eșecul face o paralelă cu o situaţie pe care clientul a găsit-o 
foarte dificilă, asa că, prin prezența terapeutului si prin bunăvoința terapeutului de a facilita si de a tolera furia, 
frustrarea, durerea si rușinea clientului, vindecarea poate avea loc. Asa cum accentuează Casement, prin 
bunăvoința de a fi acolo pentru cele mai dificile sentimente ale clientului, adesea asociate cu trauma, si prin 
"aparent mai mult decât alţii pot suporta, un pacient poate până la urmă să descopere experienţă care este mai buna 
şi este vindecătoare” (p. 85). Acest proces cere o sensibilitate în mod particular din partea terapeutului, de a observa 
clientul îndeaproape, punând presupunerile la o parte şi întâlnind clientul în iminenta prezentului. Ne cere să 
rămânem onesti față de experienţa noastră şi conştienţi de propriile reacții într-o situație provocatoare, astfel încât 
să putem folosi toate acestea în interesul clientului. 

Partea 8 
ETICA ȘI PRACTICA PROFESIONALĂ 
94 O poziţie procesuală asupra eticii 


În ultimii câţiva ani am văzut schimbări în modurile în care subiectul eticii și codurile asociate sunt abordate, 
creând prin urmare oportunitatea pentru mai multă creativitate, provocare si înviorare în domeniul reflectiei etice si 
al luării deciziilor. Asociaţia Britanică pentru Consiliere si Psihoterapie (BACP) si Societatea Psihologica Britanică 
(BPS), în mod particular, au adus contribuții semnificative la dezvoltarea cadrelor de lucru etice, invitându-ne la 
reflecții mai locale, personale si sociale asupra soluțiilor legate de viata si munca noastră. Ambele organizaţii au 
elaborat un set de principii pentru ghidarea activităților de practică şi de cercetare şi pentru a sublinia cât de 
important este ca practicienii să se angajeze ei înșiși în procesul de reflecţie în relație cu provocările etice întâlnite. 


Această mișcare reprezintă o schimbare semnificativă în formularea şi managementul ideilor etice și a 
practicii asociate, si ne îndreaptă către un domeniu de "etică ca proces”. Asa cum indică codul BPS (2006), 
"psihologii au toate șansele să aibă nevoie să ia decizii în situații dificile, schimbătoare și neclare” (p. 5), și 
"principiile morale și codurile care explică aplicarea lor pot fi doar ghizi pentru gândire despre decizia pe care 
indivizii trebuie să o ia în cazuri specifice” (p. 6). Practicianul acum are nevoie să se gândească la principiile care 
sunt implicate și are toate șansele să se confrunte mai direct cu complexitatea unui asemenea proces de luare a 
deciziilor și cu faptul că este adesea imposibil să identifici o regulă clară în legătură cu o situaţie dată. Provocările 
etice vor trebui să fie acum explorate pe deplin, păstrând în minte de asemenea idea că se poate să nu existe cea mai 
bună modalitate de a acţiona în legătură cu o situaţie dată. Aș susţine că însăși explorarea interactivă reală este cea 
care sprijină un rezultat bun, si că avem un model demult stabilit în dialogul Socratic, pentru a ne ghida în aceste 
explorări. Cererea este ca indivizii aflați în conversaţie să se pozitioneze pe sine personal în aceste argumente, 
vorbind cu onestitate si smerenie, si cu potenţialul de a se deplasa către un rezultat mai încorporat. Într-adevăr, 
noțiunea unui discurs fragmentat, în sensul fragmentării minte/corp, poate fi în sine văzut ca o importantă 
preocupare etică (Sampson, 1998). Abordarea pe care o avem fata de problemele etice oglindește abordarea noastră 
în general în această carte, cu un accent pe schimbul direct cu colegii din diferite cadre, menit să ne menţină în 
alertă din punct de vedere etic, acceptând în acelaşi timp smerenia. (Orlans, 2007). 

95 Practica anti-opresivă 


Dezbaterea teoretică în psihoterapie a fost, din punct de vedere istoric, despre reductionismul individual, cu un 
accent pe fenomenul intrapsihic si psihologic, până la excluderea socialului. Un exemplu citat în mod comun a fost 
schimbarea completă de opinie a lui Freud între 1886 şi 1903, despre abuzul sexual asupra copiilor. Suntem de 
asemenea conştienţi că ceea ce pare a fi "interpersonal” poate avea procese structurale, instituționale si sociale 
semnificative întipărite în cadrul schimbului. Într-adevăr, am putea privi activitatea psihoterapeutică în general, ca 
fiind ea însăși construită social si sistemic (McNamee si Gergen, 1992; Parker et al., 1995). S-a argumentat că 
limbajul diagnosticului si tratamentului psihoterapeutic promovează limbajul deficienței si crează raționalismul 
ştiinţific ca pe un fapt, și nu ca fiind derivat social (Szasz, 1961, 1963; Pilgrim, 1997). Chiar si idea de ”sine” poate 
fi privită ca un fenomen cultural specific (Hoffman, 1992). În fata inegalitatilor din societatea noastră, si al 
accesului variat pe care diferite grupuri îl au la ajutorul psihologic adecvat, avem nevoie, în perspectiva noastră, să 
ne menţinem în contact în mod constant cu o perspectivă sociologică mai largă şi să ne păstrăm umilinţa în legătură 
cu ceea ce le oferim clienţilor noştri. În timp ce suntem de acord să sprijinim articularea prin formare si acreditarea 
unei mulțimi de practici anti-opresive în psihoterapie, cu măsurile relevante care pot monitoriza astfel de practici, 
gândim de asemenea că aceasta este o problemă morală pentru fiecare practician individual. Din perspectiva unui 
cadru de lucru integrativ pentru practică, este de ne-conceput pentru noi ca socialul şi contextualul să fie excluse de 
la considerare, declaraţie pe care am făcut-o anterior, în articularea cadrului de lucru general stabilit în această 
carte. Ca și în cazul problemelor etice, subliniem problema practicii anti-opresive ca pe o problemă de proces ce 
este prezentă ca o provocare continuă în cadrul complexitatilor muncii pe care o depunem. 

96 Profesionalism în practică 


Pentru noi, profesionalismul are de a face atât cu macro-factori cât si cu micro-factori. La un nivel mai extins, 
susţinem calitățile umilintei si conştientizării, precum si echilibrarea conceptualizării alternative. Sprijinim 
transparenţa si colaborarea, atât între grupuri de colegi cât si cu clienți, psihoterapeuti în supervizare si studenți. 
Dedicarea noastră față de un punct de vedere integrativ s-a ridicat din recunoașterea faptului că nu există cea mai 
bună metodă de a oferi ajutor pentru tulburarea psihologică si că avem nevoie în continuu să ne familiarizăm cu 
teoriile si cercetările relevante, precum si să ne menţinem interesul pentru modul în care noile descoperiri se pot 
asocia activităţilor proprii de practică si predare. Avem nevoie de asemenea să ne preocupăm de modul în care ne 
organizăm teoria și practica într-o formă care are coerență. La un micro-nivel, există problema atenției continue la 
factori cum ar fi managementul granițelor, atenţie conștientă acordată rutinei zilnice, si un interes autentic pentru 
calitatea serviciilor oferite clientului, fie acestea în propria practică sau în contextul supervizării sau al predării. În 
perspectiva noastră, profesionalismul este îmbunătăţit semnificativ de o dedicare fata de reflectia în acţiune. Donald 
Schon în mod particular (1983) a dezvoltat unele idei semnificative bazate pe niveluri diferite de învățare (Bateson, 
1972) şi le-a aplicat în cadre profesionale într-un mod pe care îl găsim interesant în mod special pentru aceia care 
lucrează într-un cadru terapeutic, ca si consilieri, psihoterapeuti sau supervizori. Bolton (2005) ne oferă de 
asemenea unele idei practice despre dezvoltarea și menţinerea practicii reflexive in munca noastră, subliniind în 
mod particular calitățile respectului reciproc, o abordare autoritară bazată pe dedicare fata de calitate, si un interes 
autentic în şi o deschidere către produsul final în munca noastră. Nu privim aceste idei ca aparținând numai 
abordării noastre, ci ca pe un set fundamental de ”meta-competenţe” generice care sunt importante oricare ar fi 
abordarea adoptată. 

97 Domeniul larg al psihoterapiei 


Lumea devine un loc din ce in ce mai mic, cu o conexiune în creștere între diferite ţări si grupurile lor profesionale 
relevante. Ambele autoare au o gamă de conexiuni profesionale in alte ţări si sunt conştiente de trendurile în 
dezvoltare în profesiile terapeutice, în ciuda tensiunilor care sunt de asemenea prezente în cadre diverse, unde 
perspectivele diferite si argumentele asociate sunt desființate. Dacă cercetăm domeniul psihoterapiei ca întreg, 
putem observa că au loc multe schimbări. Holmes si Bateman (2002) indică recunoașterea în creștere a importanței 
terapiilor psihologice, proliferarea programelor de formare, precum şi asprirea cerințelor de acreditare, şi insistența 
tot mai mare pentru o bază de dovezi ca si contracarare a tradiției si autorității. Ei subliniază de asemenea si 
creșterea abordărilor integrative, de exemplu, terapia comportamentală dialectică (DBT), terapia cognitiv-analitică 
(CAT), tratamentul bazat pe mentalizare (MBT), între altele, toate având o marcă particulară de integrare, bazată pe 
o logică argumentată şi pe o formare specifică. Este clar în acest domeniu în dezvoltare că o abordare de şcoală 
unică a psihoterapiei nu se menţine prea bine pe poziţie în domeniul mai extins. Oricum, aceste dezvoltări aduc 
provocări interesante pentru abordările bazate pe cercetare şi pentru producția unei baze de dovezi pentru practică. 
Barkham (2007), într-o trecere în revistă a diferitelor generaţii de cercetare în psihoterapie, subliniază focusul 
curent (Generaţia IV) asupra cercetării clinice semnificative, bazată pe procesul psihoterapiei şi furnizând potențial 
considerabil mai multă integrare între cercetare și practică, decât a fost adesea cazul până acum. 

98 Partea umbrită a organizaţiilor de psihoterapie 


Unul din aspectele acestui domeniu pe care îl găsim în mod special interesant este modul în care competiția, 
jocurile de putere, rolurile, invidia, ura, lăcomia şi urmărirea narcisică a ratificării par a fi în mod constant 
evidenţiate — se pare că trăim în prezenţa continuă și nu foarte bine deghizată a părții umbrite a muncii pe care o 
facem, indiferent de orientarea sau loialitatea profesională. Întrebarea interesantă este de ce trebuie să fie asa, în 
special într-o profesie care se presupune că și-a perfecționat abilitățile reflexive si care este preocupată, chipurile, 
cu sănătatea psihologică. Pilgrim (1997) ne oferă o analiză interesantă, bazată atât pe istoria cât şi pe structura 
profesiei psihoterapiei. În primul rând, profesia este alcătuită din sub-grupuri, fiecare având o acoperire a identității 
profesionale iniţiale, de exemplu, psihologie, psihiatrie, muncă socială, asistență si medicină, între altele. În al 
doilea rând, există un trend în profesionalizare, către organizarea învățăturii si a practicii. Citând din scrierile lui de 
Swaan despre profesionalizare (de Swaan, 1990), el stabileşte componentele tipice pentru procesul de 
profesionalizare. Acestea acoperă stabilirea unui grup potential ocupational full-time; fondarea unui institut de 
trening cu programe de predare și o posibilă implicare universitară; stabilirea de structuri de reprezentare cum ar fi 
comitete formale; alocarea de calificări formale practicienilor; si impunerea unui cod de comportament pentru toți 
membri unei profesiuni particulare. În timp ce constatăm că acest proces a avut loc de-a lungul a numeroase 
abordări psihoterapeutice, au existat dificultăți grave în punerea de acord asupra standardelor generale de practică, 
precum si un înalt nivel de competiţie între diverse grupuri care se luptă pentru putere, recunoaştere si resurse 
economice. Scena politică actuală, în legătură cu potentiala înregistrare guvernamentală a psihoterapeuților, pare să 
fi adus aceste procese la o cale mai concentrată si mai productivă. Poate că este cazul că în fata unui "inamic” mai 
mare, în acest caz statul, se dezvoltă capacitatea de a stabili un contact mai clar și de a avea discuţii mai folositoare. 
Una dintre autoarele acestei cărți a fost recent implicată în procesul de articulare a competenţelor în cadrul 
domeniului psihoterapiei, proces care, în timp ce s-a dovedit uneori extrem de provocator și stresant, se pare că a 
condus la o mai mare claritate în legătură cu preocupările centrale ale diferitelor abordări ale psihoterapiei, precum 
și la identificarea punctelor comune semnificative în articularea a ceea ce încercăm să obținem, în clarificarea 
standardelor de practică, şi în stabilirea liniilor directoare pentru practicieni și cursuri de formare. Alături de cei mai 
multi dintre colegii nostri din profesie, urmărim aceste evoluții cu mare interes. 

99 Provocări pentru psihoterapeutul integrativ 


Sperăm că cititorul va fi capabil să discearnă singur de-a lungul lucrurilor pe care le-am acoperit în această carte, 
provocările multiple care îl aşteaptă pe practicianul în psihoterapia integrativă. Recunoașterea faptului că nu există 
cea mai bună cale ne forțează să menţinem tensiuni între diferitele abordări, ne implică într-o acoperire imensă de 
literatură relevantă și activitate de cercetare asociată, si ne implică în mod central în dezbaterea continuă despre 
eficacitate, precum si despre modurile în care aceasta este definită şi cercetată. În mijlocul a toate acestea, ne 
imaginăm uneori cât de mângâietor ar fi să avem o singură modalitate în care să credem cu o oarecare certitudine, 
cu o graniţă în jurul potentialei literaturi care trebuie să fie revizuită, precum ne imaginăm că atunci am avea un set 
de intervenţii clar definite şi care pot fi folosite în toate circumstanţele — o fantezie, bineânţeles, de vreme ce 
provocările cu care ne confruntăm vor fi de asemenea prezente şi în alte cadre. Pentru noi, este ceva în mod 
particular provocator în dedicarea de a menţine tensiuni între ceea ce uneori sunt facțiuni în conflict, în a pasi cu 
prudență printre toate acestea, având o motivație clară precum si multă umilință, si să întâmpinăm particularitatile 
fiecărui client si ale fiecărui cadru terapeutic într-o manieră nouă. Totuşi, există și entuziasmul de a fi capabili să 
explorăm o gamă largă de perspective asupra a ceea ce este un proces fascinant si alunecos al întâlnirii umane si al 
potentialei maturizări. Propria noastră abordare accentuează coerenţa integrării, mai degrabă decât o abordare 
ecclectica, cu o atitudine de "culege si amestecă”. Oricum, spre deosebire de unele din abordările integrative 
dezvoltate, care au devenit modele de testare, abordarea noastră recunoaşte importanța persoanei terapeutului şi 
nevoia ca această persoană să-şi dezvolte propriul stil şi coerenţa în abordarea sa integrativă. Aceasta este o 
provocare interesantă în mod particular în climatul politic curent, care favorizează o abordare mult mai ambalată a 
tratamentului şi a activităţii bazate pe cercetare. Totuși, interesul în creştere al cercetării în complexitatea procesului 
terapeutic si în factorii implicați în rezultate, pare a indica mai putin spre ceea ce terapeutul face, în termeni de 
intervenţie specifică, şi mai degrabă spre cum face ceea ce face, cuplat cu importanţa caracteristicilor clientului, în 
schimbarea eficace (Cooper, 2008). 

100 Reflecţii 


Scrierea acestei cărți ne-a oferit oportunitatea de a ne revizui propria gândire si practicile si modurile în care 
acestea au evoluat în cursurile pe care le-am condus şi cu studenții pe care îi formăm si supervizăm. Hollanders 
(2007), reflectând asupra tendințelor din cadrul mișcării integrative, stabileşte două poziţii filosofice diferite. În 
primul rând, există ceea ce el numeşte firul modernist/pozitivist, care s-a concentrat pe folosirea elementelor 
comune diverse care stau la baza eficienței în psihoterapie şi un interes paralel în combinarea acestora într-un 
sistem cu propria sa structură. Sprijinul pozitivist indică spre o căutare a "adevărului” în cadrul contextului 
”realităţii” prezentării tulburărilor de diverse tipuri. In contrast, el postulează poziţia post-modernă/constructivistă, 
care evită orice naraţiune măreaţă, fie în contextul a ceea ce constituie ființa umană deplin funcțională, sau în ceea 
ce constituie răspunsul exact care ar trebui să fie oferit în termenii unei abordări psihoterapeutice. El merge apoi 
mai departe schitand unele dintre firele operaţionale la care ne-am referit mai devreme, mai cu seamă concentrarea 
pe ecclectismul tehnic, integrarea teoretică, factori comuni si abordările asimilatoare şi de acomodare ale integrării. 
În termenii posibilelor permutări între cele două fire filosofice și modurile operaţionale diverse, ne vedem pe noi 
înșine lucrând cu recunoașterea unei abordări pluraliste care caută să se angajeze cu ceea ce înseamnă să fii uman, 
să încerce să înțeleagă complexitatea profesiei în care suntem profund angajaţi, şi să recunoască faptul că este putin 
probabil să venim cu răspunsuri psihoterapeutice care se vor aplica în toate situaţiile sau pentru toate problemele 
prezentate. În cursurile de formare pe care le conducem furnizăm ceea ce credem a fi idei de vârf şi le oferim 
studenţilor oportunitatea de a ni se alătura în explorarea unei abordări care este bazată pe un set de valori umaniste, 
pe o energie de colaborare, si pe o angajare în încercarea de a înțelege si cerceta profunzimea şi complexitatea 
fiinţelor omenești, cu speranţa că putem oferi un serviciu util în faţa tulburării. Experienţa noastră de până acum în 
această privință a fost încurajatoare. 

